title: আন্দ্রে গোমেজ

text: ৬ ফেব্রুয়ারী ২০১৩ গোমেজের পর্তুগাল এর হয়ে ইকুয়েডর এর বিপক্ষে অভিষেক হয়।তিনি ২০১৬ ইউরো জয়ী পর্তুগাল দলের সদস্য ছিলেন।


title: হামতরফা

text: যুঝা (যোদ্ধার অপভ্রংশ) বা হামতরফা প্রাচীন ত্রিপুরা রাজ্যের বা প্রবঙ্গ জনপদের রাজা ছিলেন।


title: হামতরফা

text: রাজমালা অনুসারে, নবরায়ের পর তাঁর পুত্র যুঝা ত্রিপুরার সিংহাসনলাভ করেন। তিনি ত্রিপুর সৈন্যকে উচ্চ সামরিক শিক্ষায় প্রশিক্ষিত করে মঘ অধিকৃত রাঙ্গামাটি অঞ্চল আক্রমণ করেন। এই আক্রমণ প্রতিরোধ করতে মঘরাজ তুষ নির্মিত দুর্গ নির্মাণ করেন, কিতু তা ত্রিপুর সেনাবাহিনীর নিকট পরাজয় রোধ করতে সক্ষম হয়নি। রাঙ্গামাটি অঞ্চল জয় করে যুঝা বর্তমান উদয়পুর অঞ্চলে রাজধানী স্থাপন করেন। এই সময় থেকে ত্রিপুরার রাজারা মঘ প্রজাদের প্রীত করবার উদ্দেশ্যে নিজেদের নামের সাথে মঘ শব্দ ‘ফা’ বা পিতা উপাধি ধারণ করেন। যুঝা হামতরফা নামে পরিচিত হন।


title: লুকাস দিনিয়ে

text: লুকাস দিনিয়ে (অন্মঃ ২০ জুলাই ১৯৯৩) একজন ফরাসি পেশাদার ফুটবলার যিনি ইংলিশ প্রিমিয়ার লিগ এর দল এভারটন এর হয়ে লেফট ব্যাক হিসেবে খেলেন।


title: লুকাস দিনিয়ে

text: দিনিয়ের পেশাদার ক্যারিয়ার শুরু হয় ফরাসি দল লিল এর হয়ে ২০১১ সালে। ২০১৩ সালে তিনি পারি সাঁ-জের্‌মাঁ তে যোগ দেন। ২০১৫-১৬ মৌসুম তিনি ধারে রোমায় কাটান। ২০১৬ সালে তিনি ১ কোটি ৬৫ লক্ষ ইউরোতে বার্সেলোনায় যোগ দেন। ২০১৮ সালে তিনি ২ কোটি ২ লক্ষ ইউরোর বিনিময়ে ইংলিশ ক্লাব এভারটনে যোগ দেন।


title: লুকাস দিনিয়ে

text: দিনিয়ের আন্তর্জাতিক অভিষেক হয় ২০১৪ সালে। তিনি ফ্রান্স দলের হয়ে ২০১৪ বিশ্বকাপ খেলেছেন।


title: ভোলাহাট মোহবুল্লাহ কলেজ

text: ভোলাহাট মোহবুল্লাহ মহাবিদ্যালয় চাঁপাইনবাবগঞ্জ জেলার ভোলাহাট উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।


title: ভোলাহাট মোহবুল্লাহ কলেজ

text: ভোলাহাট মোহবুল্লাহ কলেজ এর প্রতিষ্ঠাতা মোহবুল্লাহ মাহালত ১৯৮৬ সালে ২.১ একর জমি দান করার মাধ্যমে ভোলাহাট উপজেলায় প্রথম কলেজ স্থাপন করেন। তাঁর নামেই কলেজটি ভোলাহাট মোহবুল্লাহ কলেজ নামে নামকরণ করা হয়।


title: ভোলাহাট মোহবুল্লাহ কলেজ

text: এটি চাঁপাইনবাবগঞ্জ জেলার ভোলাহাট উপজেলা সদর হতে দুই কি.মি পূর্বে কলেজ মোড় বাজারে অবস্থিত। বর্তমানে কলেজটিতে তিনটি ভবন ও একটি বিশাল খেলার মাঠ রয়েছে।


title: ভোলাহাট মোহবুল্লাহ কলেজ

text: মাধ্যমিক ও উচ্চ শিক্ষা মাধ্যমিক, রাজশাহী বোর্ডের অধীনে এইচ.এস.সি ও জাতীয় বিশ্ববিদ্যালয়ের অধীনে ডিগ্রী পাশ কোর্স চালু রয়েছে।


title: জীসনা ম্যাথোও

text: জীসনা ম্যাথোও (জন্ম ৭জানুয়ারী ১৯৯৯) কেরলের একজন দৌড়বিদ . জীসনা ন্যাশনাল অ্যাথলেটিক চাম্পিয়নশিপে সোনার পদক জিতে ওয়াল্ড ইউথ মিটের জন্য যোগ্যতাসম্পন্ন হয়. তিনি ব্রাজিলের রিও দে জানেরোতে অনুষ্ঠিত ২০১৬ গ্রীষ্মকালীন অলিম্পিক প্রতিযোগিতায় ভারতকে প্রতিনিধিত্ব দিচ্ছে.


title: ১৯৭৪-এর দুর্ভিক্ষ

text: ১৯৭৪-এর দুর্ভিক্ষ বাংলাদেশে ১৯৭৪ সালের মার্চে শুরু হয়ে সেই বছরেরই ডিসেম্বরের দিকে গিয়ে শেষ হয়। এই দুর্ভিক্ষে অসংখ্য মানুষ অনাহারে মারা গিয়েছিল। এই দুর্ভিক্ষকে স্মরণকালের মধ্যে সবচেয়ে ভয়ানক হিসেবে গন্য করা হয়।


title: ১৯৭৪-এর দুর্ভিক্ষ

text: ৭১ এর মুক্তিযুদ্ধের পর বাংলাদেশের অর্থনিতি সংকটের মধ্য দিয়ে যাচ্ছিল এবং সেই দশকের শুরুতে সারা বিশ্বব্যাপী খাদ্যের সঙ্কট দেখা দিয়েছিল। তবে এই দুর্ভিক্ষের মুল কারণ হিসেবে বিবেচনা করা হয় সেই সময়ে হয়ে যাওয়া ভয়াবহ বন্যাকে।


title: ১৯৭৪-এর দুর্ভিক্ষ

text: চালের দাম বেড়ে যাওয়ায় দুর্ভিক্ষের প্রকোপ ৭৪ এর মার্চ মাস থেকে দেখা দেয়। এই মাসের রংপুর অঞ্চলে প্রথম মন্দা দেখা দেয় এবং এই অঞ্চল ছিল সবচেয়ে ক্ষতিগ্রস্থ তিন অঞ্চলের একটি। বাংলাদেশের স্বাধীনতা যুদ্ধ শেষ হওয়ার মাত্র দুই বছর তিন মাসের মাথায় এটি ঘটে। সে সময় বাংলাদেশের মত একটি নতুন রাষ্ট্র তাদের ক্ষতিগ্রস্থ অবকাঠামো ও বাজার নিয়ে এটি সামাল দেয়ার জন্য মোটেও প্রস্তুত ছিল না। নব্য নিয়োগপ্রাপ্ত সরকারি কর্মকর্তাগণ ব্যাপক দুর্নিতিপ্রবণ ছিলেন। যদিও এপ্রিল মাসে সরকারের লোকেরা বলতে থাকেন যে, এই দুর্যোগ বেশি দিন স্থায়ী হবে না। কিন্তু চালের দাম ক্রমান্বয়ে বাড়ছিল এবং দুর্ভিক্ষ আরও ব্যাপকতা লাভ করছিল। এপ্রিল থেকে জুলাই এই সময়টাতে সেসময় বাংলাদেশে প্রচুর বৃষ্টিপাত হয় এবং ব্রহ্মপুত্র নদীতে বিধ্বংসী বন্যা দেখা দেয়; যা মে, জুলাইয়ের দিকে ভয়ঙ্কর রূপ ধারণ করে। এর ফলে ধানক্ষেত ধ্বংস হয়ে যায় এবং চালের দাম অসম্ভবভাবে বেড়ে যায়। অপরদিকে প্রতিবেশী দেশ ভারত বাংলাদেশ সরকারকে সহযোগিতা করতে অপারগতা প্রকাশ করে। অক্টোবর মাসে চালের দাম একদম শিখরে পৌছায় এবং নভেম্বর মাসে বিদেশি সাহায্য ও রবি শস্য বাজারে আসার ফলে পরিস্থিতি স্বাভাবিক হতে শুরু করে।


title: ১৯৭৪-এর দুর্ভিক্ষ

text: মোট মৃতের সংখ্যা, যদিও পরিসংখ্যান আলাদা, এক পণ্ডিতের অনুমান ১৫ লাখ গ্রহণযোগ্য সংখ্যা। এই সংখ্যা দুর্ভিক্ষ পরবর্তী সংখ্যা। অনাহার একমাত্র কারন নয়, উল্লেখযোগ্য সংখ্যক মৃত্যুর কারন ছিল রোগ, কলেরা, ম্যালেরিয়া এবং ডাইরিয়া। দুর্ভিক্ষের কারনে আনাহারে দুর্বলতা, রোগ-সংবেদী কারনে দুর্ভিক্ষ পরবর্তী মৃতের সংখ্যা প্রায় ৪,৫০,০০০। দরিদ্র, শ্রমিক এবং অ-ভূমি মালিকরা বিশেষত ভয়াবহতার শিকার।


title: ১৯৭৪-এর দুর্ভিক্ষ

text: অনেক লেখক সন্মত হয়েছেন যে, "সব ধরনের মজুরি শ্রমিকরা সর্বোচ্চ মৃত্যুর সম্মুখীন হয়েছেন"। করুণ মৃত্যুর হার "ভূমিহীনদের মৃত্যু সংখ্যা ভুমিমালিকদের (তিন বা বেশি একর) চেয়ে তিন গুন বেশি ছিল"।


title: ১৯৭৪-এর দুর্ভিক্ষ

text: অধিকাংশ দুর্ভিক্ষের মত, বাংলাদেশের দুর্ভিক্ষের কারণ ছিল বহুবিধ। এর মধ্যে উল্লেখযোগ্য, বন্যা, সরকারি খাদ্যশস্যের স্টকগুলির অপব্যবহার, আন্তজেলা খাদ্যশস্য সরবরাহে আইনী বাধা, , প্রতিবেশী দেশগুলিতে খাদ্যশস্য চোরাচালানএবং তথাকথিত বিতরণ ব্যর্থতার। দুর্ভিক্ষ সমস্ত এলাকায় এবং জনসংখ্যা মধ্যে ঘটেনি বরং নির্দিষ্ট এলাকায়; বিশেষত বন্যা খতিগ্রস্থ এলাকায়।


title: গহনা বড়ি

text: গহনা বড়ি পশ্চিমবঙ্গের পূর্ব মেদিনীপুর জেলায় প্রস্তুত একটি অতি জনপ্রিয় খাদ্য। এটি "নকশা বড়ি" নামেও পরিচিত। এটি বিউলির ডাল, পোস্ত ও বিভিন্ন ধরণের মশলার মিশ্রণে প্রস্তুত এবং গহনার মত সূক্ষ্ম নকশা সমন্নিত অতি দৃষ্টিনন্দন একপ্রকার বড়িবিশেষ। গহনা বড়ি বহু শতাব্দী প্রাচীন একটি কুটির শিল্প যা সাধারণত বাড়ির মহিলারা প্রস্তুত করে থাকেন। আধুনিক কালে বাংলা বিশিষ্ট মনিষীগণ এই শিল্পের ভূয়সী প্রশংসা করেছেন। ২০১৬ সালে আই আই টি খড়গপুর গহনা বড়ির ভৌগোলিক উপদর্শন শংসাপত্রের আবেদন প্রক্রিয়া শুরু করেছে।


title: গহনা বড়ি

text:
গহনা বড়ির ইতিহাস বহু শতাব্দী প্রাচীন। ভারতবর্ষে ব্রিটিশ আগমনের আগে গহনা বড়ি প্রস্তুতিতে পোস্তর প্রচলন ছিল না। পলাশীর যুদ্ধের পরে, ব্রিটিশরা বেআইনী আফিমের এক বিশাল বাজার আবিষ্কার করে চীনে। ব্রিটিশরা তখন বাংলার রাঢ় অঞ্চলের চাষীদের পোস্ত চাষে বাধ্য করে এবং তার থেকে বিপুল পরিমাণ আফিম নিষ্কাশন করে তা চীনে পাচার করতে শুরু করে। আফিম নিষ্কাশনের পর পোস্তর বীজ ফেলে দেওয়া হত। ক্রমে পোস্তর বীজ বাঁকুড়া, বীরভূম, বর্ধমান ও মেদিনীপুর জেলার রান্নার উপাদান হয়ে ওঠে। মেদিনীপুরে গহনা বড়িতে পোস্ত দানার ব্যবহার শুরু হয়।
১৯৩০ সালে সেবা মাইতি নামে শান্তিনিকেতনের এক ছাত্রী রবীন্দ্রনাথ ঠাকুরকে তার মা হিরন্ময়ী দেবী ও ঠাকুমা শরতকুমারী দেবীর তৈরী গহনা বড়ি উপহার দেন। রবীন্দ্রনাথ গহনা বড়ির শিল্পকলা দেখে এতটাই আকৃষ্ট হন যে তিনি গহনা বড়িগুলির আলোকচিত্র শান্তিনিকতনের কলা ভবনে সংরক্ষণ করার অনুমতি চেয়ে হিরণ্ময়ী দেবী ও শরতকুমারী দেবীকে চিঠি লেখেন। এর ফলে গহনা বড়ি চারুকলার নিদর্শন হিসেবে প্রসিদ্ধি লাভ করে। অবনীন্দ্রনাথ ঠাকুর গহনা বড়িকে শিল্প বলেই মনে করতেন, তাকে রান্না করা বা খাওয়াকে শিল্পকর্ম ধ্বংসের সামিল বলে মনে করতেন। রবীন্দ্রনাথ ঠাকুরও একদা বলেছিলেন, গহনা বড়ি শুধুমাত্র দেখার জন্য, খাওয়ার জন্য নয়। তিনি গহনা বড়ির শিল্পকর্মের সাথে মধ্য এশিয়ার খোটানে আবিষ্কৃত প্রত্নতত্ত্বের শিল্পকর্মের সাদৃশ্য খুঁজে পান এবং গহনা বড়ির প্রদর্শনীর যথাযথ ব্যবস্থা করেন। নন্দলাল বসু গহনা বড়িকে বাংলা মায়ের গয়নার বাক্সের একটি রত্ন বলে বর্ণনা করেন। তিনি গহনা বড়ির উপর একটি বই প্রকাশ করার ইচ্ছা প্রকাশ করেন।


title: গহনা বড়ি

text: ১৯৫৪ সালে কল্যাণীতে অনুষ্ঠিত ভারতীয় জাতীয় কংগ্রেসের ৫৯তম অধিবেশনে গহনা বড়ি প্রদর্শিত হয়। ১৯৯০-এর দশকের মাঝামাঝি পশ্চিমবঙ্গ সরকারের পর্যটন বিভাগ আয়োজিত খাদ্য উৎসবে অংশগ্রহণ করেন তমলুকের গহনা বড়ি প্রস্তুতকারী মহিলারা। তারা কলকাতা ময়দানে হাজার হাজার কৌতূহলী নরনারীর সামনে গহনা বড়ি প্রস্তুত করে দেখান। আকাশবাণী, দূরদর্শন ও পত্রপত্রিকাগুলো গহনা বড়ির কথা প্রচার করে। ১৯৯৫ সালে গহনা বড়ির বিপণনের জন্য তমলুকে প্রতিষ্ঠিত হয়েছে। পরবর্তীকালে পূর্ব মেদিনীপুরের কিছু কিছু গ্রামে এই প্রকার ব্যবসায়ভিত্তিক সংস্থা প্রতিষ্ঠিত হয়েছে।


title: গহনা বড়ি

text:
গহনা বড়ির মূল উপকরণ বিউলি ডাল ও পোস্ত। বিউলি ডালকে অঞ্চলভেদে বিরিকলাইও বলা হয়। এছাড়া লাগে সামান্য তেল। রঙীন বা মশলাদার বড়ির জন্য প্রয়োজন বাড়তি উপকরণ। গহনা বড়ি সাধারণতঃ কাঁসার থালায় দেওয়া হয়। বড়ি দেওয়ার জন্য লাগে একটি মাঝারি আকারের রুমালের মত একটুকরো মোটা কাপড়, যার মাঝখানে থাকে একটি বৃত্তাকার ছিদ্র। ছিদ্রটিকে প্রকৃত বৃত্তাকার রাখার জন্য বৃত্তের পরিধি বরাবর সেলাই করে নেওয়া হয়। এই কাপড়কে পুঁটলি বলা হয়। কোনো কোনো জায়গায় ওই ছিদ্রের মধ্য দিয়ে গলিয়ে দেওয়া হয় একটি ধাতব চোঙ যাকে বলা হয় চোঙপুঁটুলী। এছাড়া লাগে একটি নারকেল পাতার একটি পরিষ্কার কাঠি।
গহনা বড়ি তৈরী হয় শীতকালে। কার্তিক মাসের পোড়া অষ্টমীর দিন বড়ি দেওয়ার শুভ সূচনা হয়। বড়ি দেওয়ার দিন বাড়ির মহিলারার স্নান করে, পরিষ্কার কাচা কাপড় পরে শুদ্ধ হয়ে গহনা বড়ির প্রস্তুতিতে হাত দেন। বড়ি দেওয়ার আগের দিন সন্ধ্যায় ভাঙা বিরিকলাই জলে ভেজাতে দেওয়া হয়। সারা রাত জলে ভেজার পর বিরিকলাইগুলো ফুলে ওঠে। পরের দিন ভোরবেলা বিরিকলাইগুলো ধুয়ে তার থেকে খোসাগুলো ছাড়িয়ে ফেলে দেওয়া হয় যাতে বড়ি কালো না হয়ে যায়। তারপরে বিরিকলাইগুলো শিলনোড়ায় মিহি করে বাঁটা হয়। এরপর বাঁটা বিরিকলাইকে একটা বড় গামলায় ফেটাতে হয়। যত বেশী এবং যত ভালো ফেটানো হবে বড়ি তত মুচমুচে ও সুস্বাদু হবে। ফেটানোর গুণমান যাচাই করার জন্য খানিকক্ষণ ফেটানোর পর একটু লেই জলে ফেলে দেখা হয় ডুবে যাচ্ছে কি না। যতক্ষণ না লেই জলে ভেসে থাকার মত হালকা হয় ততক্ষণ ফেটানো চালিয়ে যাওয়া হয়। ফেটানোর পর লেই হালকা হলেও যতক্ষণ না তা দিয়ে বড়ি দেওয়া হচ্ছে ততক্ষণ লেইকে অনবরত ফেটিয়ে যেতে হয়। সেই জন্য গহনা বড়ি দেওয়ার জন্য অন্ততপক্ষে দু'জন লাগে।


title: গহনা বড়ি

text:
একটি কাপড় তেলে ভিজিয়ে সেই কাপড় আলতো করে বুলিয়ে নেওয়া হয় কাঁসার থালার উপর, এমনভাবে যে থালায় যে তেল বুলোনো আছে তা বোঝা না যায়। তারপর থালার উপর বিছিয়ে দেওয়া হয় পোস্তর একটি আস্তরণ যাতে থালাটি আর দেখা না যায়। এবার বড়ি দেওয়ার পালা। যিনি বড়ি দেন তার এক হাতে থাকে পুঁটলি ও আর এক হাতে কাঠি। তিনি পুঁটলিতে একটু করে লেই নিয়ে হাতের চাপে পুঁটলির ছিদ্র দিয়ে লেইয়ের একটি সরু ধারা নিঃসরণ করান। তারপর শৈল্পিক দক্ষতায় কাঁসার থালার উপর সৃষ্টি করেন অপূর্ব নকশা সমন্বিত বড়ি। এক একটি বড়ির প্যাঁচ শেষ হয়ে গেলে লেইয়ের ধারাটিকে অন্য হাতে ধরা কাঠি দিয়ে কেটে পরের বড়িটি দেওয়া শুরু করেন। এটি অত্যন্ত দক্ষ হাতে করতে হয় যাতে বড়ি দেওয়া হয়ে গেলে বোঝা না যায় বড়ির প্যাঁচের শুরু আর শেষটা কোথায়। বড়ি দেওয়ার সময় নকশায় সামান্য ত্রুটি হয়ে গেলে বা রেখা জুড়ে গেলে তা কাঠি দিয়ে ঠিক করে দেওয়া হয়। রঙীন বড়ির ক্ষেত্রে প্রত্যেকটা রঙের জন্য পৃথক পাত্রে লেই প্রস্তুত করা হয়, এবং প্রত্যেক রঙের জন্য পৃথক পুঁটলি ব্যবহার করা হয়।
বড়ি শোকানোর জন্য প্রয়োজন শীতের সকালের হালকা রোদ। কড়া রোদে বড়ি ভেঙে যায়। সেই জন্য রোদ জোরালো হলে বড়িগুলোকে হালকা আচ্ছাদন দিয়ে ঢেকে দেওয়া হয়। এক দিক ভালো করে শুকিয়ে গেলে বড়িগুলো উল্টে দেওয়া হয়। রোদে শুকিয়ে যাওয়ার পর বড়িগুলোকে কৌটোবন্দী করে ফেলা হয়।


title: গহনা বড়ি

text: শিল্পীরা নকশার জন্য কোন মডেল বা স্কেচ ব্যবহার করেন না, পরম্পরাগতভাবে চলে আসা গয়নার নকশাই ব্যবহার করেন। বড়িগুলি আকৃতিতে সাধারণত বৃত্ত, বর্গক্ষেত্র, ত্রিভূজ ও উপবৃত্তের মত হয়। নকশায় থাকে মূলতঃ স্বর্ণালঙ্কারের প্রভাব। মুকুট, নেকলেস, দুল, টায়রা, বাজুবন্ধ, লকেট, কানপাশা, মাকড়ি, ঝরোখা ইত্যাদির নকশা ব্যবহৃত হয়। এছাড়াও নানাবিধ জ্যামিতিক নকশা, বিভিন্ন ধরণের কল্কা, শাঁখ, পদ্মফুল ও বিভিন্ন বশুপাখি যেমন বিড়াল, টিয়া, কাকাতুয়া, ময়ূর, পেঁচা, হাঁস ও প্রজাপতি নকশায় ব্যবহৃত হয়ে থাকে।


title: পূজা হেগড়ে

text: পূজা হেগড়ে () ভারতীয় মডেল এবং চলচ্চিত্র অভিনেত্রী। তিনি সাবেক সুন্দরী প্রতিযোগিতায় বিজয়ী, যিনি মিস ইউনিভার্স ভারত ২০১০ প্রতিযোগিতায় তৃতীয় স্থান অধিকার করেন। ২০১২ সালে তামিল চলচ্চিত্রের মাধ্যমে তিনি অভিনয়ে অভিষেক ঘটান।


title: রোমান্স

text: রোমান্স বলতে যা বোঝানো যেতে পারে:


title: টপ ইলেভেন বি এ ফুটবল ম্যানেজার

text:
টপ ইলেভেন বি এ ফুটবল ম্যানেজার একটি অনলাইন ভিত্তিক ফুটবল ম্যানেজার সিমুলেশন গেম,যা নরডিওস প্রস্তুত করে ২০১০ সালের মে মাসে বাজারে ছাড়ে। গেমটিতে একজন গেমার বা খেলোয়াড় শুধুমাত্র একটি ফুটবল দলের ম্যানেজার পদেই খেলতে পারেন। গুগল প্লে-স্টোর এবং এপ স্টোরে গেমটির এপ্লিকেশন পাওয়া যায়। গেমটি ফেসবুক-এ খেলা যায় এবং খেলোয়াড়েরা নিজেদের বন্ধুদের বিরুদ্ধেও গেমটি খেলতে পারবেন। সামাজিক মাধ্যমে ফুটবল ম্যানেজমেন্ট গেমের অভাব মোকাবেলার জন্য গেমটি তৈরি করা হয়েছিল। মূলত স্পোর্টস ইন্টার‍্যাক্টিভ-এর ফুটবল ম্যানেজার এবং ইলেক্ট্রনিক আর্টস-এর প্রিমিয়ার ম্যানেজার গেমগুলোর আদলে এই গেমটি তৈরি করা হয়েছে এবং সামাজিক মাধ্যমে জায়গা করার উপযোগী করা হয়েছে। বর্তমানে প্রায় ৬০ লক্ষাধিক মানুষ এই গেমটি খেলেন। টপ ইলেভেন বি এ ফুটবল ম্যানেজার মূলত ডেস্কটপ এপ্লিকেশন হিসেবে ফেসবুকে স্থান করে নেয়। ফেসবুকে ছাড়ার ২ বছরের মধ্যে গেমটি ২০১১ সালের নভেম্বর হতে মোবাইল ফোনে খেলার উপযোগী করা হয়েছে। রাশিয়ার বৃহত্তম সামাজিক নেটওয়ার্কগুলির মধ্যে অন্যতম,অদ'নক্লস্নেইকি-তে গেমটি ছাড়া হয়েছিল। ফেসবুক থেকে পরিসংখ্যান অনুযায়ী, ২০১৪ সালে সেখানে মাসিক ১.৫ কোটিরও বেশি ব্যবহারকারী ছিল। ২০১৩ সাল হতে নরডিওস হোসে মরিনহোকে ফেইস অব দ্যা গেইম হিসেবে মনোনীত করে। তখন থেকে খেলোয়াড়েরা
মরিনহোর প্রতিপক্ষ হয়ে খেলতে পারেন। মরিনহো ছাড়াও খেলোয়াড়েরা প্রায় ২০টিরও বেশি নিবন্ধনকৃত দলের রঙ বা জার্সি পড়ে খেলতে পারেন। তাদের মধ্যে রিয়াল মাদ্রিদ সি.এফ., আর্সেনাল এফ.সি., লিভারপুল এফ.সি., ইত্যাদি অন্যতম।


title: টপ ইলেভেন বি এ ফুটবল ম্যানেজার

text: বিশ্বের অন্যান্য দেশের মত বাংলাদেশেও এর জনপ্রিয়তা আছে। সামাজিক মাধ্যম, ফেইসবুকে গেমটির নিয়মিত খেলোয়াড়দের সমন্নয়ে Top Eleven Community (Bangladesh) নামের একটি গ্রুপও রয়েছে। গ্রুপটির সদস্যবৃন্দ তাদের অভিজ্ঞতা ও অর্জন প্রকাশের পাশাপাশি নতুন খেলোয়াড়দের বিভিন্ন উপদেশও দিয়ে থাকেন যা একজন নতুন খেলোয়াড়কে একটি শক্তিশালী এবং অভিজাত দল তৈরিতে সাহায্য করে থাকে।


title: টপ ইলেভেন বি এ ফুটবল ম্যানেজার

text: গেমটির খেলোয়াড়েরা একজন ম্যানেজার হিসেবে গেমটি খেলেন। গেমে প্রথমবারের মত প্রবেশ করা মাত্র ম্যানেজারকে ব্যক্তিগত কিছু তথ্য,নিজ দলের নাম, চিহ্ন, এবং রঙ তথা জার্সি নির্ধারণ করতে হয়। ফেসবুকের সাথে গেমটি সংযোগ করা হলে অথবা ডেস্কটপ হতে ফেসবুক দিয়ে গেমে প্রবেশ করলে ম্যানেজারের ব্যক্তিগত তথ্য নিজে নিজে আপডেটেড হয়ে যায়। পরবর্তীতে টোকেন ব্যবহারের মাধ্যমে দলের নাম, চিহ্ন এবং জার্সি পরিবর্তন করা সম্ভব। ম্যানেজারের মূল লক্ষ্য চলমান মৌসুমে নিজের দলকে টিকিয়ে রাখা, সে জন্য ম্যানেজারকে শুরুতে কিছু সম্পদ দেওয়া হয়। এর পাশাপাশি একজন ম্যানেজারকে একটি স্কোয়াড এবং একটি খেলার মাঠও দেওয়া হয়। নিজ দলকে খেলার মাধ্যমে টিকিয়ে রাখা সহ দলের সকল বাহ্যিক বিষয়েও ম্যানেজারকে হস্তক্ষেপ করতে হয়। তার মধ্যে প্রধান হচ্ছে খেলোয়াড় ক্রয় করে দলকে শক্তিশালী করা এবং অব্যবহারিত বা অপ্রয়োজনীয় খেলোয়াড়দের বিক্রয় করা। দলের সম্পদ উপার্জনের জন্য স্পন্সরশীপ চুক্তি স্বাক্ষর করতে পারবেন এবং হোম খেলায় সমর্থকদের কাছ থেকে টিকেটের মুল্য পাবেন। শুরুর মৌসুমে একজন ম্যানেজারের লেভেল ১ হতে শুরু হবে এবং দলকে প্রোমোশনের মাধ্যমে ম্যানেজারের লেভেলও ১বার করে উন্নীত হবে।


title: টপ ইলেভেন বি এ ফুটবল ম্যানেজার

text: অ্যাসিস্ট্যান্ট ম্যানেজার পুরনাঙ্গ স্বয়ংক্রিয় একজন সহকারি। ম্যানেজারের অবর্তমানে অ্যাসিস্ট্যান্ট ম্যানেজার বিশেষ ভুমিকা পালন করে থাকেন। দলের স্কোয়াডের সমস্যা সহ ম্যানেজারকে স্পন্সরশীপ চুক্তি স্মরণ করে দেওয়া এবং ম্যাচ চলাকালিন সময়ে ম্যানেজারকে বিভিন্ন উপদেশ দিয়ে থাকেন। এছাড়া ফেসবুক ও টপ ইলেভেন বন্ধুদের মাঝে বিভিন্ন উপহার আদান প্রদানের হিসাব সংরক্ষন করেন। খেলোয়াড়ের চুক্তি স্মরণ করে দেওয়ায় সহকারি ম্যানেজার বিশেষ ভুমিকা রাখেন। প্রতিদিন সহকারি ম্যানেজার খেলোয়াড়দের মান উন্নত করার জন্য অনুশীলনের ইঙ্গিত দিবেন, পরবর্তী খেলার জন্য দলের প্রতুতি এবং ম্যাচ শেষে দলের খেলা কেমন ছিল তারও কিছু মন্তব্য সহকারি ম্যানেজার করে থাকেন।


title: টপ ইলেভেন বি এ ফুটবল ম্যানেজার

text:
স্কোয়াড হল দলের খেলোয়াড়দের তালিকা। এখানে খেলোয়াড়দের তথ্য ও দলের ফরমেশন পরিবর্তন ও নিশ্চিত করা যায়। মূল একাদশসহ স্কোয়াডের ধারণ ক্ষমতা ২২জন। অতিরিক্ত ১১জনের মধ্যে ৭জন কে সাবস্টিটিউট এবং ৪জনকে রিজার্ভ হিসেবে রাখতে হয়। খেলা চলাকালিন সময়ে ম্যানেজার শুধু সাবস্টিটিউটে রাখা ৭ জনের যে কোন ৩জন খেলোয়াড়কে মূল দলের যে কোন ৩জনের পরিবরতে নামাতে পারবেন। যে কোন সময় ম্যানেজার তার মূল একাদশ, সাবস্টিটিউট এবং ফরমেশন পরিবর্তন করতে পারবেন, তবে ম্যাচ শুরু হয়ার ৩মিনিটের পূর্বে তা বন্ধ হয়ে যাবে। কমপক্ষে ১৪জন খেলোয়াড়কে স্কোয়াডে রাখতে হয়। ট্রান্সফার মার্কেটে খেলোয়াড় ক্রয়-বিক্রয়ের মাধ্যমে স্কোয়াডের খেলোয়াড় সংখ্যা ১৪ থেকে ২২ এর মধ্যে যে কোন সংখ্যায় রাখা যাবে। যদি স্কোয়াডে কোন সমস্যা তথা কোন খেলোয়াড় ইঞ্জুরিতে থাকে বা লাল কার্ডের কারনে পরবর্তী খেলায় অংশগ্রহণে ব্যর্থ হয়ে থাকে তবে ম্যানেজার তার স্কোয়াড ট্যাবের পাশে একটি আশ্চর্যবোধক(!) চিহ্ন দেখতে পারবেন।
স্কোয়াডে প্রবেশ করে যে কোন খেলোয়াড়ের তথ্য নেওয়া যায়। প্রতিটি খেলোয়াড়ের নাম চাপার মাধ্যমে তার তথ্য পাওয়া যাবে। তথ্যগুলোর মধ্যে উল্লেখযোগ্য হল খেলোয়াড়ের নাম, বয়স, খেলার স্থান, জাতীয়তা, তারকা বা মান, ব্যক্তিগত পরিসঙ্খ্যান(খেলা, গোল, গোল সহায়ক, হলুদ/লাল কার্ডের সংখ্যা এবং টুর্নামেন্ট ভেদে শেষ ৫টি খেলার রেটিং) ও খেলোয়াড়ের বরতমান মূল্য। এখান থেকেই একজন খেলোয়াড়কে ট্রান্সফার মার্কেটে পাঠানো যায় এমনকি দল থেকে বহিস্কার করা যায়। টোকেন ব্যবহার করে এখান থেকে খেলোয়াড়ের ব্যক্তিগত তথ্য পরিবর্তন সহ তার মান উন্নত করা যায়।
ফুটবল খেলায় প্রতি দলে ১১জন করে থাকে কাজেই প্রতিটি খেলার জন্য ম্যানেজারকে ১১জন নির্বাচন করতে হবে। খেলা চলাকালিন সময়ে ম্যানেজার চাইলেই এই ১১ জনের যে কোন ৩জনকে মাঠের বাইরে নিয়ে যেতে পারেন এবং নতুন ৩জনকে মাঠে প্রবেশ করাতে পারেন। ম্যানেজার যে খেলোয়াড়কে মাঠ থেকে একবার বের করবেন, তাকে সেই খেলায় পুনরায় নামাতে পারবেন না। খেলা চলাকালিন সময়ের যে কোন পরিবর্তন খেলা শেষে নিজে নিজে আগের অবস্থায় চলে যাবে। প্রতি খেলা শেষে মূল একাদশের খেলোয়াড়দের বিশ্রামের মান কিছুটা কমে যাবে।
ম্যানেজার তার স্কোয়াডে সর্বনিম্ন ৩জন এবং সর্বোচ্চ ৭জন কে রাখতে পারবেন। খেলা চলাকালিন সময়ে ম্যানেজার চাইলেই তাদের মধ্য থেকে যেকোনো ৩জনকে মূল একাদশের যেকোনো ৩জনের পরিবর্তে নামাতে পারবেন। খেলা চলাকালিন সময়ে ম্যানেজার অনলাইনে না থাকলে অ্যাসিস্ট্যান্ট ম্যানেজার সুবিধা মত ইঞ্জুরিগ্রস্থ খেলোয়াড়ের পরিবর্তে সাবস্টিটিউটের যে কোন খেলোয়াড়কে নামাতে পারবেন।
রিজার্ভে সর্বোচ্চ ধারণক্ষমতা ৪জন, তবে রিজার্ভে যদি কোন খেলোয়াড় নাও থাকে তাতে খেলায় কোন প্রকার ত্রুটি দেখা যাবে না।
ম্যানেজার নিজ দায়িত্বে তার দলের ফরমেশন পরিবর্তন করতে পারেন। ম্যানেজারের ফরমেশন অনুযায়ী যদি কোন খেলোয়াড়কে তার অবস্থানের বহির্ভূত কোন অবস্থানে রাখা হয় তবে সেই খেলোয়াড়ের নামটি লাল রঙের হয়ে যাবে এবং ফরমেশন ম্যাপে আশ্চর্যবোধক(!) চিহ্ন দেখা যাবে। ফরমেশনের মধ্যে গোলরক্ষকের জন্য একটি স্থান নির্দিষ্ট এছাড়া রক্ষণ ভাগে ৫টি, মধ্যমাঠে ১৫টি(রক্ষণশীল মধ্যমাঠ, মধ্যমাঠ ও আক্রমণাত্মক মধ্যমাঠ) এবং আক্রমণ ভাগে ৩টি স্থান চিহ্নিত করা আছে। ম্যানেজারকে তার খেলোয়াড়দের গোল রক্ষক ব্যতীত মোট ২৩টি স্থানের যেকোনো ১০টি স্থানে বসাতে পারবেন।


title: টপ ইলেভেন বি এ ফুটবল ম্যানেজার

text: একজন খেলোয়াড় ২টি কারনের খেলা থেকে ব্যর্থ হতে পারে। প্রথমটি হল ইঞ্জুরি এবং ২য়টি হল লাল কার্ড। ইঞ্জুরি আক্রান্ত খেলোয়াড়কে খেলার যোগ্য করার জন্য চিকিৎসা প্রদানই যথেষ্ট তবে লাল কার্ড প্রাপ্ত খেলোয়াড় কে পরবর্তী ম্যাচের জন্য অবশই মাঠের বাইরে থাকতে হবে।


title: টপ ইলেভেন বি এ ফুটবল ম্যানেজার

text:
দলকে উন্নত করতে হলে ২টি উপায় অবলম্বন করতে হবে। ১ম হল উন্নত মানের খেলোয়াড় ট্রান্সফার থেকে কেনা এবং ২য় হল অনুশীলন। চলমান মৌসুমে দলকে টিকিয়ে রাখতে এবং প্রোমোশনের জন্য লড়াই করতে দল উন্নীত করণ বাধ্যতামূলক।
ম্যানেজার ট্রান্সফার মার্কেট থেকে প্লেয়ার কিনতে পারেন আবার সেখানে খেলোয়াড় বিক্রিও করতে পারেন। খেলোয়াড় কেনার জন্য ডলারসহ টোকেন ব্যয় করতে হবে। খেলোয়াড় বিক্রয়ের ক্ষেত্রে ম্যানেজার শুধু ডলার পাবেন। নিলামে থাকা খেলোয়াড় কিনতে হলে ম্যানেজারকে ধৈর্যশীল হতে হবে। নিলামে ডাক হাঁকানোর জন্য প্রতি ডাকে একটি করে টোকেন খরচ করতে হবে। এক খেলোয়াড়ের জন্য একাধিক ম্যানেজার ডাক হাঁকালে নিলামটি পরবর্তী রাউন্ডে চলে যাবে এবং প্রতি রাউন্ডে ম্যানেজারকে একটি করে টোকেনের বিনিময়ে পরবর্তী রাউন্ডের ডাক হাঁকানোর উপযুক্ত করতে হবে। নিলামে থাকা যে কোন খেলোয়াড়ের সর্বোচ্চ মান ৯৯%। এছাড়া সরাসরি খেলোয়াড় কিনতে হলে অতিরিক্ত টোকেন খরচ করে স্কাউট লিস্ট অথবা নেগোশিয়েশন লিস্টে থাকা খেলোয়াড়দের কিনতে হবে। যদি নেগোশিয়েশনের মাধ্যমে কোন খেলোয়াড় বিড পায় তবে বিডক্রিত এবং বিডপ্রাপ্ত ম্যানেজারেরা তাদের মধ্যে ক্রয়-বিক্রয়ের মাধ্যম নির্বাচন করতে পারবেন।
অনুশিলনে কিছু অনুশীলন প্রক্রিয়া দেওয়া থাকবে। অনুশীলনগুলো আক্রমণ, রক্ষণ এবং শারীরিক ও মানসিক বিভাগে মোট ৩টি ভাগে বিভক্ত থাকবে। ম্যানেজার এই ৩বিভাগের যেকোনো প্রক্রিয়া অনুশীলন আদেশের অন্তর্ভুক্ত করতে পারবেন। একই আদেশের মধ্যে যেকোনো প্রক্রিয়া এক বা একাধিকবার নির্বাচন করা যাবে। অনুশীলন লেভেল উন্নত হওার সাথে সাথে নতুন নতুন অনুশীলন ম্যানেজারের জন্য উন্মুক্ত হবে। এক আদেশে ৬টির বেশি অনুশীলন প্রক্রিয়া প্রদান করা যাবে না। প্রতি অনুশীলনের শেষে সহকারি ম্যানেজার অনুশীলনের উপর মন্তব্য করবেন। অনুশীলনের মাধ্যমে ম্যানেজার দলের জন্য আক্রমণ, রক্ষণ, বল দখল এবং অবস্থার বোনাস পাবে।


title: টপ ইলেভেন বি এ ফুটবল ম্যানেজার

text: প্রতিটি ম্যানেজার একটি মাঠের মালিক হবেন। সে মাঠে স্টেডিয়াম তৈরি সহ মাঠের আশে পাশে বিভিন্ন স্থাপনা তৈরি করবেন। একটি স্থাপনার কাজ চলাকালীন সময়ে নতুন আদেশ দেওয়া যাবে না, তবে চলমান স্থাপনার কাজ বন্ধ করে নতুন কাজের আদেশ দেওয়া যাবে। মাঠের স্থাপনার মধ্যে স্টেডিয়াম উল্লেখযোগ্য, এছাড়া রয়েছে ফ্যান শপ, হাসপাতাল, তরুন একাডেমী, অনুশীলন মাঠ এবং পারকিং লট। স্টেডিয়াম যত বড় হবে, সমর্থক ধারণ ক্ষমতা তত বেশি হবে এবং হোম খেলায় তত বেশি টিকেটের মূল্য পাওয়া যাবে। মাঠের উন্নয়নশীল কাজ তথা স্থাপনা প্রস্তুতিকরনে ম্যানেজারকে ডলার ব্যয় করতে হবে।


title: টপ ইলেভেন বি এ ফুটবল ম্যানেজার

text:
প্রতিটি খেলা সাধারনত বাস্তব সময়ের ১০মিনিট ধরে হয়ে থাকে, তবে বিশেষ ক্ষেত্রে তার কম বা বেশিও হতে পারে। খেলার সময়সূচী স্থানীয় সময় তথা গেমটির পরিচালক যন্ত্রের সময়ের উপর নির্ভরশীল। খেলাটি ১ম ও ২য় দুটি অর্ধে বিভক্ত। খেলা চলাকালিন সময়ে ম্যানেজার তার দলের যেকোনো পরিবর্তন করতে পারবেন। তবে খেলা শুরুর ৩মিনিট(বাস্তব সময়) পূর্বে স্কোয়াডের সকল পরিবর্তন বন্ধ থাকবে। একটি মৌসুমে দিন প্রতি কমপক্ষে একটি করে খেলা থাকবে। হোম ও আওয়ে ভিত্তিতে খেলার ফলাফল পরিবর্তন হতে পারে।
ম্যানেজারের নিজের মাঠে খেলা হলে হোম এবং প্রতিপক্ষের মাঠে খেলা হয়ে আওয়ে। হোম খেলায় সমর্থকদের ১০০% উপস্থিতি দলকে ৫% বল দখলের বোনাস পাবে। এছাড়া ম্যানেজারের উপস্থিতি ৮% এবং অন্য কোন ম্যানেজারের সমর্থন ২% করে সর্বোচ্চ ১৫% বল দখলের বোনাস পাবে। সমর্থক, ম্যানেজার এবং সমর্থক ম্যানেজারদের উপস্থিতি যোগ-বিয়োগ করে সর্বোপরি বলদখলের বোনাস নির্ণয় করা হবে।
এই গেমে ৪ সপ্তাহে ১ মৌসুম এবং প্রতিটি মৌসুম শুরু হয় সপ্তাহের রবিবারে আর শেষ হয় ৪র্থ সপ্তহাহের শনিবারে। মৌসুমের প্রথম এবং দ্বিতীয় দিন শুধু কাপ খেলার প্রথম রাউন্ডের খেলা হয়। এছাড়া বাকি ২৬ দিনে দিনপ্রতি একটি করে মোট ২৬টি লীগ খেলা চলে। গেমারের প্রথম মৌসুমে কাপ এবং লীগ ব্যতীত আর কোন খেলা থাকে না, তবে যদি কোন এসোসিয়েশনে যোগদান করে থাকলে ৪ সপ্তাহে ৪টি এসোসিয়েশন কম্পিটিশনে অংশগ্রহণ করতে হয়। মৌসুম শেষে পরবর্তী মৌসুমের কাপ ও লীগসহ চ্যাম্পিয়নস লীগ অথবা সুপারলীগে টুর্নামেন্টে অংশগ্রন করা যেতে পারে, তবে তার জন্য চলমান মৌসুমের লীগে শীর্ষ ৮ দলের মধ্যে থাকতে হয়।


title: টপ ইলেভেন বি এ ফুটবল ম্যানেজার

text: ১৪ টি টিম নিয়ে একটি লিগ টুর্নামেন্ট হয়। একটি দল ১৩টি প্রতিপক্ষের বিরুদ্ধে হোম ও আওয়ে ভিত্তিতে মোট ২৬টি ম্যাচ খেলবে। এই ২৬টি ব্যাচ মৌসুমের প্রথম দুইদিন ব্যতীত বাকি ২৬ দিনের প্রতি এক দিনে একটি করে খেলতে হবে। খেলাইয় জয়ের জন্য ৩ পয়েন্ট, ড্র এর জন্য ১ পয়েন্ট এবং হারের জন্য শুন্য(০) পয়েন্ট পাবে। টুর্নামেন্ট শেষে এই পয়েন্টের ভিত্তিতে সেরা আটটি দল পরবর্তী মৌসুমের উন্নত লীগে প্রমোশন পাবে। প্রমোশন পাওয়া মাত্র স্কোয়াডে থাকা খেলোয়াড়দের তারকা একটি করে কমে যাবে তবে তার মূল মান/অভিজ্ঞতা অপরিবর্তিত থাকবে।


title: টপ ইলেভেন বি এ ফুটবল ম্যানেজার

text: কাপ একটি নক-আউট টুর্নামেন্ট। মোট ৬৪টি দল এখানে বাধ্যতামূলক ভাবে অংশগ্রহণ করে। মৌসুমের সর্বপ্রথম টুর্নামেন্ট এটি। মৌসুমের প্রথম দিন হতে কাপের খেলা মাঠে গড়ায়। মৌসুমের প্রথম ও দ্বিতীয় দিন মিলে হোম ও আওয়ে ভিত্তিএ একে অপরের সাথে ২ লেগের ম্যাচ খেলতে হয়। বিজয়ী দল পরবর্তী রাউন্ডে যেতে পারে। সেমিফাইনালে পরাজিত ২টি দলকেই ৩য় স্থান অধিকারী হিসেবে ঘোষণা করা হয়।


title: টপ ইলেভেন বি এ ফুটবল ম্যানেজার

text: মৌসুম শেষে লীগে শীর্ষ চার দল পরবর্তী মৌসুমের চ্যাম্পিয়ন্স লীগ খেলার যোগ্যতা অর্জন করে। এছাড়া চ্যাম্পিয়ন্স লীগ ও সুপার লীগ শিরোপা ধারিরা সরাসরি পরবর্তী মৌসুমের চ্যাম্পিয়ন্স লীগ খেলার যোগ্যতা অর্জন করে। ৩২ টি দল কে ৪টি করে মোট ৮টি গ্রুপে বিভক্ত করা হয়। গ্রুপের প্রতিটি দল হোম ও আওয়ে ভিত্তিতে মোট ৬টি করে ম্যাচ খেলতে হয়। গ্রুপে প্রতিটি জয় ৩পয়েন্ট, ড্র ১পয়েন্ট এবং হার ০পয়েন্ট হিসেবে গণনা করা হয়। পয়েন্টের ভিত্তিতে গ্রুপে থাকা প্রথম ২টি দল নকাউট রাউন্ডে যেতে পারে আর ৩য় স্থানে থাকা দলটি সুপারকাপের রাউন্ড অব ১৬ এ সরাসরি খেলতে পারে। সেমিফাইনালে পরাজিত ২টি দলকেই ৩য় স্থান অধিকারী হিসেবে ঘোষণা করা হয়।


title: টপ ইলেভেন বি এ ফুটবল ম্যানেজার

text:
মৌসুম শেষে লীগে ৫ম থেকে ৮ম স্থান অর্জনকারীরা সুপার লীগে খেলার যোগ্যতা অর্জন করে। ৩২ টি দল কে ৪টি করে মোট ৮টি গ্রুপে বিভক্ত করা হয়। গ্রুপের প্রতিটি দল হোম ও আওয়ে ভিত্তিতে মোট ৬টি করে ম্যাচ খেলতে হয়। গ্রুপে প্রতিটি জয় ৩পয়েন্ট, ড্র ১পয়েন্ট এবং হার ০পয়েন্ট হিসেবে গণনা করা হয়। পয়েন্টের ভিত্তিতে গ্রুপে থাকা প্রথম ২টি করে মোট ১৬টি দল রাউন্ড অব ৩২ তে যায়, এখান থেকে ৮টি বিজয়ী দল
রাউন্ড অব ১৬ এ যায় আর বাকি ৮টি দল চ্যাম্পিয়ন্স লীগের গ্রুপে ৩য় স্থান অর্জন করে এই খেলার যোগ্যতা অর্জন করে। সেমিফাইনালে পরাজিত ২টি দলকেই ৩য় স্থান অধিকারী হিসেবে ঘোষণা করা হয়। সুপার লীগ শিরোপা ধারি সরাসরি পরবর্তী মৌসুমের চ্যাম্পিয়ন্স লীগ খেলার যোগ্যতা অর্জন করে।


title: টপ ইলেভেন বি এ ফুটবল ম্যানেজার

text: মৌসুমের যেকোনো দিন যেকোনো সময় এটি খেলা যাবে। গেমটিতে নিজেদের অবস্থান যাচাইয়ের জন্য অন্য যেকোনো ম্যানেজারের সাথে প্রীতি ম্যাচ খেলা যাবে। এই ক্ষেত্রে যে ম্যানেজারের লেভেল যত বেশি তার দলও তুলনামুলক ভাবে তত শক্তিশালী ও তারকাপূর্ণ হবে। তবে প্রীতি ম্যাচ খেলার জন্য অবশ্যই ম্যানেজারদের বন্ধুতালিকায় অন্তর্ভুক্ত হতে হবে। এই খেলায় হোমে দলের বিশ্রাম কিছুটা কমে যাবে তবে আওয়ে দলের বিশ্রাম অপরিবর্তিত থাকবে। এই খেলায় কোন খেলোয়াড় পরিবর্তনের সীমা নেই, অর্থাৎ খেলা চলাকালীন সময়ে ম্যানেজাররা ৩জনের বেশি খেলোয়াড়ও পরিবর্তন করতে পারবেন।


title: টপ ইলেভেন বি এ ফুটবল ম্যানেজার

text: ৬জন ম্যানেজার মিলে একটি এসোসিয়েশন তৈরি করতে পারবে। এসোসিয়েশন ম্যাচ খেলার জন্য কমপক্ষে ৪জন ও সর্বোচ্চ ৬জন ম্যানেজার সম্বলিত একটি এসোসিয়েশনের প্রয়োজন হবে। এসোসিয়েশন টুর্নামেন্টে ৪টি এসোসিয়েশন অংশগ্রহণ করবে। এসোসিয়েশনের খেলা প্রতি সপ্তাহের শুক্রবারে ঘোষণা করা হবে এবং পরবর্তীতে শনিবারে ও রবিবারে অনুষ্ঠিত হবে। এক মৌসুমে ৪ সপ্তাহে ৪টি এসোসিয়েশন টুর্নামেন্ট হবে। শুধু মাত্র শেষের সপ্তাহে ঘোষণাসহ খেলা হবে শুক্রবার আর শনিবারে। প্রথমদিন সেমিফাইনাল এবং দ্বিতীয় দিন ফাইনাল ও ৩য় স্থান নির্ধারণি খেলা হবে। প্রতিটি টুর্নামেন্টে একেকটি দল ৪টি করে ম্যাচ খেলবে। জয়ে ৩ পয়েন্ট, ড্রতে ১ এবং পরাজয়ে ০ পয়েন্টের ভিত্তিতে প্রথম দিনের জয়ী এসোসিয়েশনগুলো ফাইনাল এবং পরাজিত এসোসিয়েশনগুলো ৩য় স্থান নির্ধারণি খেলবে। এই খেলায় ম্যানেজারের লেভেল কোন ভূমিকা রাখবে না, শুধু খেলোয়াড়দের তারকা সংখ্যা দলের মান নির্ধারণ করবে। এসোসিয়েশনের ম্যানেজাররা সম্পূর্ণ বিনামুল্যে নিজেদের মধ্যে খেলোয়াড় আদান-প্রদান করতে পারবে। ম্যানেজারদের খেলার উপর ভিত্তি করে এসোসিয়েশন নিজস্ব কিছু পয়েন্ট পাবে যা মৌসুম শেষে এসোসিয়েশনের প্রমশনে বিশেষ ভূমিকা রাখবে। মৌসুম শেষে প্রত্যেক এসোসিয়েশনের পয়েন্ট ২০% করে কমে যাবে।


title: টপ ইলেভেন বি এ ফুটবল ম্যানেজার

text: অন্যান্য অনলাইন গেমের মত এই গেমটিতেও অর্থনৈতিক ভূমিকা রয়েছে। গেমটির ভারচুয়াল অর্থনীতি ম্যানেজার তথা দলের উত্থান-পত্তনের পেছনে বিশেষ ভূমিকা পালন করে। গেমটির ভারচুয়াল ডলার এবং টোকেন গেমটি পরিচালনা করতে সাহায্য করে। এছাড়া অন্যান্য সম্পদের মধ্যে রয়েছে চিকিৎসা, অনুপ্রেরণা এবং বিশ্রাম। প্রতিদিন এবং চলমান মৌসুমের ভারচুয়াল ডলার এর পরিসংখ্যান গেমটির অর্থনীতি ট্যাবে পাওয়া যায়। এছাড়া স্পন্সরশীপ চুক্তি এবং টিকেটের মূল্য নির্ধারণ করতেও এই ট্যাবটি একক ভূমিকা পালন করে।


title: টপ ইলেভেন বি এ ফুটবল ম্যানেজার

text: দলের প্রতিদিনের এবং চলমান মৌসুমের ভারচুয়াল ডলার আয়/ব্যয় পরিসংখ্যান অর্থনীতি ট্যাবের প্রথম পৃষ্ঠায় পাওয়া যায়। সেখানে আয়ের খাত, ব্যয়ের খাত, মোট আয়/ব্যয় এবং সর্বোপরি সঞ্চয়ের হিসাব পাওয়া যায়।


title: টপ ইলেভেন বি এ ফুটবল ম্যানেজার

text: অর্থনীতি ট্যাবের ২য় পৃষ্ঠায় মিডিয়া চুক্তি রয়েছে। এই চুক্তির মাধ্যমে টোকেন আয় করা যায়। এই টোকেন দিয়ে ট্রান্সফার মার্কেটে নিলামের বিড করা যায় এমনকি সরাসরি খেলোয়াড় কিনতেও মাধ্যম হিসেবে কাজ করে। এছাড়া টোকেন বিনিয়োগ করে ভার্চুয়াল ডলার, চিকিৎসা, অনুপ্রেরণা এবং বিশ্রাম ক্রয় করা যায়। এছাড়া স্কোয়াডের যেকোনো খেলোয়াড়ের তথ্য পরিবর্তন করা যায়।


title: টপ ইলেভেন বি এ ফুটবল ম্যানেজার

text: অর্থনীতি ট্যাবের ৩য় পৃষ্ঠায় জার্সি স্পন্সরশীপ চুক্তি রয়েছে। এই চুক্তির মাধ্যমে ভার্চুয়াল ডলার পাওয়া যায়, যা দিয়ে খেলোয়াড় ক্রয় এবং স্টেডিয়ামের স্থাপনার কাজ শুরু করা যায়।


title: টপ ইলেভেন বি এ ফুটবল ম্যানেজার

text: অর্থনীতি ট্যাবের ৪র্থ পৃষ্ঠায় টিকেটের মূল্য নির্ধারণ করা যায়। লীগ, চ্যাম্পিয়ন্স লীগ, কাপ প্রীতি খেলা এবং এসোসিয়েশনের খেলার ধরন ভেদে টিকেটের মূল্য নির্ধারণ করা যায়। এছাড়া জয়ের জন্য খেলোয়াড়দের বকসিসও এখানে নির্ধারণ করা যায়।


title: কুন্হু মহম্মদ

text: কুন্হু মহম্মদ পুথানপুরাক্কাল (জন্ম ৫মার্চ ১৯৮৭) একজন ভারতীয় দৌড়বিদ যিনি ৪০০ মিটার দৌড়ে বিশেষজ্ঞ. তিনি ২০১৬ এর গ্রীষ্মকালীন অলিম্পিকে ৪x৪০০মিটার রিলে ইভেন্টে যোগ্যতা প্রমান করেন. ২০১৬ এর জুলাই মাসে বাঙ্গালুরু এর একটি রিলে টিমে ছিলেন যাঁরা একটি ন্যশনাল ৪x৪০০মিটার রিলে দৌড়ের রেকর্ড ভাঙ্গে. তুর্কী পৌঁছানোর চার সপ্তাহ আগে মহম্মদ, মহম্মদ আনস, আয়সামী ধারুন এবং আরোকিয়া রাজীব এই চারজন জাতীয় স্তরে একটি নতুন রেকর্ড স্থাপন করেন ৩:০২:১৭ তে এই রিলে টিমের কর্মক্ষমতা আন্তর্জাতিকভাবে ১৩নং স্থানে পৌঁছে দিতে সাহায্য করে.


title: মনপ্রিত কাউর

text: মনপ্রিত কাউর একজন ভারতীয় পেশাদারী ভারোত্তোলক। ১০জুলাই ২০১৩, তিনি +৭৫কেজি বিভাগে সর্বসাকুল্যে ১৮৯কেজি ভারত্তোলন করে জাতীয় স্তরে ভারত্তোলন চ্যাম্পিয়নিশপে জিতে সোনা জয় করেন . তিনি আরোও মহিলাদের 17.96মিটার শট্ পুটের জাতীয় রেকর্ড ধরে রাখেন. মনপ্রিত কাউর রিও ২০১৬ এর অলিম্পিকে ভারতের তরফ থেকে শট্ পুটে যোগ্যতাসম্পন্ন হন.


title: নির্মলা শিওরান

text: নির্মলা শিওরান(জন্ম ১৫ই জুলাই ১৯৯৫) একজন ভারতীয় ৪০০ মিটার ইভেন্টের মহিলাব স্প্রিন্টার। ২০১৬ গ্রীষ্মকালীন অলিম্পিকের দুটি ইভেন্টে তিনি অংশগ্রহন করার যোগ্যতা অর্জন করেছিলেন, যথা- মহিলাদের ৪০০মিটার এবং ৪ × ৪০০ মি রিলে।


title: নির্মলা শিওরান

text: মহিলাদের ৪০০মিটার দৌড়ে শিওরান এর সময় ছিল ৫১.৪৮ সেকেন্ড। তাঁর ব্যাক্তিগত শ্রেষ্ঠ সময় ছিল ২০১৬ এর জুলাই এ হায়দ্রাবাদ এর ন্যাশনাল ইন্টার স্টেট সিনিয়র অ্যাথলেটিক্‌স চ্যাম্পিয়নশিপে। অলিম্পিকের যোগ্যতাসূচক সময় (৫২.২০ সেকেন্ড) এর থেকে বেশ কম সময়েই তিনি শেষ করেছিলেন এবং এর পূর্ববর্তী শ্রেষ্ঠ সময় ২০১৪ সালে মাচেত্রিরা রাজু পুভাম্মা করা ৫১.৭৩ সেকেন্ড কেও ছাপিয়ে গিয়েছেন। সেই বছর একই ইভেন্টে শিওরান এর সময় ছিল ৫২.৩৫ সেকেন্ড, যেখানে ২০১৩ সালে চেন্নাইতে তাঁর পূর্ববর্তী ব্যাক্তিগত শ্রেষ্ঠ সময় ছিল ৫৩.৯৪ সেকেন্ড।


title: নির্মলা শিওরান

text: অলিম্পিকে মহিলাদের ৪ × ৪০০ মি রিলে ইভেন্টেও শিওরান যোগ্যতা অর্জন করেছেন। ২০১৬ সাকে জুলাই মাসে ব্যাংগালোর এ শিওরান, অনিল্ডা থমাস, মাচেত্রিরা রাজু পুভাম্মা এবং টিন্টু লুক্কা এর সময় ছিল ৩:২৭.৮৮ এবং অলিম্পিকের জন্য যোগ্যতা অর্জন করা ১৬টি দলের মধ্যে ভারত ১২ তম স্থান অধিকার করে।


title: জিনসন জনসন

text: জিনসন জনসন (জন্ম ১৫ই মার্চ ১৯৯১) একজন ভারতীয় দৌড়বীর। তিনি ৮০০মিটার ইভেন্ট এর স্প্রিন্টার, ২০১৬ গ্রীষ্মকালীন অলিম্পিকে ৮০০মিটার দৌড় প্রতিযোগীতায় তিনি অংশগ্রহন করেন।


title: জিনসন জনসন

text: জনসন ১৫ই মার্চ ১৯৯১ সালে জন্মগ্রহন করেন কেরলএর কজিকডে জেলার চাক্কিট্টাপাড়া তে। কুলাথুভায়াল এর সেন্ট জর্জ হাই স্কুল থেকে শিক্ষা অর্জন করেন এবং পরবর্তী কালে কোট্টায়াম এর বাসেলিয়াস কলেজ থেকে স্নাতক হন। ২০০৯ সালে ভারতীয় সেনাবাহিনীতে যোগিদান করার আগে তিনি কোট্টায়াম এর কেরলা স্পোর্টস কাউন্সিলস স্পোর্টস হসটেল এ প্রশিক্ষন নিতেন।


title: জিনসন জনসন

text: ২০১৮ এশিয়ান গেমস এর ৮০০ মিটারে তিনি রৌপ্য পদক জিতেছিলেন।


title: হারপেটোলজি

text: উভচর (amphibians) এবং সরিসৃপ প্রাণীদের নিয়ে কাজ করেন এমন বিজ্ঞানীদের বলা হয় হারপেটোলজিস্ট, আর জীব বিজ্ঞানের যে শাখায় এসব প্রাণীদের নিয়ে আলোচনা করা হয় তাকে হারপেটোলজি বলে। উভচর প্রানীদের মধ্যে ব্যাঙ, স্যালামাণ্ডার, গোসাপ, ও সিসিলিয়ান (জিমনোফোনা), এবং সরিসৃপদের মধ্যে সাপ, গিরগিটি, এম্ফিসবিনিডাই, কচ্ছপ, কুমির, এবং টুয়টারা এ শাখার আলোচ্য বিষয়।


title: হারপেটোলজি

text: বর্তমানে এ শাখায় প্রায় ৬৭০০-এরও উপরে বিভিন্ন প্রজাতির উভচর ও ৯০০০-এর উপরে সরিসৃপ প্রানী রয়েছে।


title: হারপেটোলজি

text: এ বিষয়ের প্রতি প্রচন্ড আগ্রহ থেকে যারা বিভিন্ন প্রজাতির সরিসৃপ অথবা উভচর প্রানী সংগ্রহে রাখেন তাদেরকে ইংরেজীতে 'হারপার' (herpers) বলে। এটি উভচর ও সরিসৃপে প্রানীর একটি ইংরেজী আঞ্চলিক ভাষাযর শব্দ।


title: হারপেটোলজি

text: 'হারপেটোলজি' শব্দটি এসেছে গ্রীক শব্দ ἑρπετόν (উচ্চারন: eːɾpetόn, ইংরেজী: herpeton, অর্থ: লতানো পশু) ও -λογία (উচ্চারন: -λοɡίa, ইংরেজী: -logia, অর্থ: লতানো পশু) থেকে।


title: হারপেটোলজি

text: 'হারপার' হচ্ছে উভচর ও সরিসৃপ প্রানীর একটি আঞ্চলিক ইংরেজী শব্দ, যা কিনা 'হারপারটাইল' শব্দ থেকে এসেছে। কার্ল লিনিয়াস তার প্রানী শ্রেণীবিন্যাসে এ দুইপ্রকার প্রানীদের একই শ্রেনীতে দলভূক্ত করেন।


title: হারপেটোলজি

text: যদিও বর্তমানে বিভিন্ন স্কুল-কলেজে স্নাতক (এমন কি স্নাতকোত্তর) পর্যায়ের ছাত্র-ছাত্রীরা এটাকে একটি একক পাঠ্য বিষয় হিসেবে নিয়ে পড়াশোনা করতে পারেনা, তবে জীব বিজ্ঞানে এটাকে একটি মৌলিক বিষয় হিসেবে নিতে পারে। প্রানী বিজ্ঞানে অর্জিত প্রায় সবটুকু জ্ঞান এ বিষয়ের উপর প্রয়োগ করা যায়।


title: হারপেটোলজি

text: পেশা হিসেবে হারপেটোলজি কেবল গবেষণা ক্ষেত্রেই সীমাবদ্ধ নয় -- এখন শিক্ষা ও জরিপ, প্রাণীবিদ্যাবিষয়ক কর্মী, জাদুঘরের কর্মী ও মহাবিদ্যালয়ে শিক্ষক হিসেবেও কাজ করা যায়।


title: সালাসসা লোলা

text: সালাসসা লোলা"(Salassa lola)" "স্যাটারনিডি" গোত্রের এক প্রজাতির মথ। এদের নেপাল, ভারত ও থাইল্যান্ড সহ দক্ষিণ-পূর্ব এশিয়ার পাওয়া যায়।


title: সিলুরিয়ান

text: সিলুরিয়ান যুগ হল একটি ভূতাত্ত্বিক যুগ যা অর্ডোভিশিয়ান যুগের শেষ অর্থাৎ ৪৪.৩৪ কোটি বছর আগে থেকে ডেভোনিয়ান যুগের আরম্ভ অর্থাৎ ৪১.৯২ কোটি বছর আগে পর্যন্ত চলেছিল। অন্যান্য ভূতাত্ত্বিক যুগের মতই সিলুরিয়ান যুগেরও নির্ণায়ক পাথরের স্তরগুলো সুনির্দিষ্ট করা গেছে, কিন্তু তাদের বয়স নির্ণয়ের পদ্ধতি এখনও নির্ভুল নয়। ফলে প্রদত্ত হিসেবের সাথে যুগটির প্রকৃত সময়সীমার দুই দিকেই কয়েক লক্ষ বছর পর্যন্ত হেরফের হতে পারে। সিলুরিয়ান যুগের সূচনা ঘটে একটি ব্যাপক বিলুপ্তি ঘটনার মাধ্যমে, যাতে তৎকালীন সামুদ্রিক জীবকুলের ৬০% বিলুপ্ত হয়ে যায়। এই ঘটনাটিকে অর্ডোভিশিয়ান-সিলুরিয়ান বিলুপ্তি ঘটনা বলা হয়ে থাকে।


title: সিলুরিয়ান

text: সিলুরিয়ান যুগে সংঘটিত গুরুত্বপূর্ণ বিবর্তনীয় অগ্রগতি হল অস্থিযুক্ত ও চোয়ালযুক্ত মাছের আবির্ভাব ও বহু প্রজাতিতে বিভক্ত হয়ে যাওয়া। এই যুগেই প্রথম ডাঙায় জীবনের আবির্ভাব হয় ক্ষুদ্র ক্ষুদ্র শৈবাল ও মস জাতীয় উদ্ভিদের হাত ধরে, যারা নদনদী, হ্রদ ও সমুদ্রের উপকূলে জন্মাত। প্রথম স্থলচর প্রাণী হিসেবে কিছু সন্ধিপদীও সিলুরিয়ান যুগে ডাঙায় উঠে আসে। অবশ্য স্থলে প্রাণীদের বসতি বিস্তৃত হয় পরবর্তী যুগ ডেভোনিয়ানে।


title: সিলুরিয়ান

text: সিলুরিয়ান পাআথরের স্তর প্রথম আবিষ্কারের কৃতিত্ব ব্রিটিশ প্রত্নতাত্ত্বিক রডারিক মার্চিসনের। তিনি ১৮৩০ এর দশকের প্রথম দিকে দক্ষিণ ওয়েল্‌সে জীবাশ্মযুক্ত পলিঘটিত পাথরের স্তর নিয়ে পরীক্ষাকালীন এই আবিষ্কার করেন। তিনি এই স্তরের নামকরণ অরেন এক প্রাচীন স্থানীয় উপজাতি সিলুরেসদের নামানুসারে। এই সিদ্ধান্তের পিছনে অনুপ্রেরণা যুগিয়েছিলেন তাঁর বন্ধু অ্যাডাম সেজ্‌উইক, যিনি ইতোমধ্যে ওয়েল্‌স রাজ্যের লাতিন নাম "ক্যাম্ব্রিয়া" অনুসারে সিলুরিয়ানের পূর্ববর্তী একটি যুগের নামকরণ করেছিলেন ক্যাম্ব্রিয়ান। অতঃপর সিলুরিয়ান যুগের সাথে সিলুরেস উপজাতির কোনও গূঢ়তর সম্পর্ক নেই। ১৮৩৫ এ দুই বিজ্ঞানী একটি যুগ্ম গবেষণাপত্র প্রকাশ করেন। এর শিরোনাম ছিল "অন দ্য সিলুরিয়ান অ্যান্ড ক্যাম্ব্রিয়ান সিস্টেম্‌স, এক্সিবিটিং দ্য অর্ডার ইন হুইচ দ্য ওল্ডার সেডিমেন্টারি স্ট্রাটা সাকসিড ইচ আদার ইন ইংল্যান্ড অ্যান্ড ওয়েল্‌স"। এই গবেষণাপত্রটিকে আধুনিক ভূতাত্ত্বিক সময়রেখার ধারণার জনক বলা যেতে পারে। প্রাথমিক পর্যায়ে সিলুরিয়ান যুগের স্তরের যা বর্ণনা দেওয়া হয়েছিল, সেই অনুযায়ী এগোতে গিয়ে শীঘ্রই সারা ইউরোপে প্রাপ্ত নানা সিলুরিয়ান পাথরের স্তর সেজ্‌উইকের "ক্যাম্ব্রিয়ান" স্তরের সঙ্গে সমাপতিত হতে দেখা যায়। ফলে দুই বন্ধুর মধ্যে মন কষাকষির সৃষ্টি হয় ও বন্ধুত্বের ইতি ঘটে। অবশেষে বিতর্কিত স্তরগুলোকে অর্ডোভিশিয়ান নামক একটি নতুন পর্যায়ের অন্তর্ভুক্ত করে চার্লস ল্যাপওয়ার্থ বিতর্কের সমাধান করেন। প্রথম দিকে সিলুরিয়ানের একটি বিকল্প নাম ছিল "গটল্যান্ডিয়ান", বাল্টিক উপকূলবর্তী গটল্যান্ড থেকে প্রাপ্ত স্তরের নামানুসারে।


title: সিলুরিয়ান

text: ফরাসি ভূতাত্ত্বিক জোয়াকিম বাহন্দ্ মার্চিসনের কাজ এগিয়ে নিয়ে যেতে "সিলুরিয়ান" শব্দটি পরবর্তী গবেষণার চেয়েও বেশি সময়গত বিস্তারের পাথরের স্তরের বর্ণনা দিতে ব্যবহার করেছেন। তিনি বোহেমিয়ার সিলুরিয়ান পাথরের স্তরগুলোকে আটটি পর্যায়ে ভাগ করেন। ১৮৫৪ তে এডওয়ার্ড ফোর্বস তাঁর যুগ বিভাজন পদ্ধতিকে প্রশ্নের মুখে ফেলেন এবং পরবর্তী গবেষণা থেকে বাহন্দ্ প্রস্তাবিত শেষ সিলুরিয়ান স্তরগুলোকে ডেভোনিয়ান হিসেবে শনাক্ত করা গিয়েছে। স্তরগুলোর শ্রেণীবিভাগে এই সমস্ত মেরামতির পরেও বোহেমিয়া অঞ্চলটিকে আদিমতম জীবাশ্ম গবেষণার কাজে গুরুত্বপূর্ণ জায়গা করে দেওয়ার জন্য বাহন্দের কৃতিত্ব অনস্বীকার্য।


title: সিলুরিয়ান

text: অতিমহাদেশ গণ্ডোয়ানা নিরক্ষরেখা ও দক্ষিণ গোলার্ধের অধিকাংশ জুড়ে থাকায় ভূগোলকের উত্তরার্ধ জুড়ে ছিল এক বিশাল মহাসাগর। সিলুরিয়ান যুগের উঁচু সমুদ্রতল ও অপেক্ষাকৃত সমতল ভূ-প্রকৃতি (পাহাড় পর্বত খুব বেশি ছিল না) অনেকগুলো দ্বীপপুঞ্জের সৃষ্টিতে সহায়ক হয়েছিল, ফলে পরস্পরের থেকে বিচ্ছিন্ন অনেক বাস্তুতন্ত্র গড়ে উঠেছিল।


title: সিলুরিয়ান

text: সিলুরিয়ান যুগে গণ্ডয়ানা অতিমহাদেশ ধীরে ধীরে দক্ষিণ মেরুর দিকে সরে যেতে থাকে, তবে এই সময়ে তৈরি হওয়া তুষারাচ্ছাদন অন্ত্য অর্ডোভিশিয়ানের হিমযুগের মত ব্যাপক হয়নি। আভালোনিয়া, বাল্টিকা ও লরেন্‌শিয়া মহাদেশগুলো নিরক্ষরেখার কাছে একত্র হয়ে নতুন অতিমহাদেশ ইউরামেরিকার সৃষ্টি করে।


title: সিলুরিয়ান

text: আদিম ইউরোপ ও উত্তর আমেরিকার সংঘর্ষের ফলে ইউরোপের পশ্চিম উপকূল ও উত্তর আমেরিকার পূর্ব উপকূল বরাবর ক্যাম্ব্রিয়ান যুগ থেকে সঞ্চিত হতে থাকা পলিস্তর ভাঁজ খেয়ে একাধিক সমান্তরাল পর্বতমালার সৃষ্টি করে। এই ঘটনাকে ক্যালিডোনীয় গিরিজনি বলা হয়। এই গিরিজনিতে সৃষ্ট পর্বতগুলি নিউ ইয়র্ক রাজ্য থেকে সংলগ্ন ইউরোপ হয়ে গ্রীনল্যান্ডের মধ্য দিয়ে নরওয়ে পর্যন্ত প্রসারিত হয়। সিলুরিয়ানের শেষভাগে সমুদ্রপৃষ্ঠের উচ্চতা হঠাৎ কমে যায়, যার ফলে অধুনা যুক্তরাষ্ট্রের মিশিগান থেকে পশ্চিম ভার্জিনিয়া রাজ্য পর্যন্ত অঞ্চল থেকে জল সরে গিয়ে এভাপোরাইট স্তরের সঞ্চয় গড়ে ওঠে।


title: সিলুরিয়ান

text: উত্তর গোলার্ধের অধিকাংশ জুড়ে ছিল মহা-মহাসাগর প্যান্থলসা। অন্যান্য ছোটখাটো সমুদ্রের মধ্যে ছিল টেথিস সাগরের দুই পর্যায়: প্যালিও-টেথিস ও প্রোটো-টেথিস, রাইক মহাসাগর, আয়াপেটাস মহাসাগর (আভালোনিয়া ও লরেন্‌শিয়ার মাঝে একটি সংকীর্ণ সমুদ্র) এবং সদ্যোজাত উরাল মহাসাগর।


title: সিলুরিয়ান

text: পূর্ববর্তী অর্ডোভিশিয়ান যুগের নিরবচ্ছিন্ন তুষারযুগ ও পরবর্তী ডেভোনিয়ানের প্রবল উষ্ণতার তুলনায় সিলুরিয়ানে গড় উষ্ণতা ছিল অপক্ষাকৃত স্থিতিশীল ও ঈষদুষ্ণ। এই যুগের প্রথম অর্ধেক সময় জুড়ে সমুদ্রপৃষ্ঠের উচ্চতা বাড়তে থাকে; আবার পরবর্তী অর্ধেক সময় জুড়ে তা হ্রাস পায়। সিলুরিয়ানের উচ্চতম ও নিম্নতম সমুদ্রপৃষ্ঠের উচ্চতার পার্থক্য ছিল আনুমানিক ১৪০ মিটার।


title: সিলুরিয়ান

text: এই যুগে পৃথিবী এক লম্বা গ্রীনহাউস পর্যায়ে প্রবেশ করে। বায়ুমণ্ডলে CO গ্যাসের ভাগ অত্যুচ্চ ৪৫০০ পিপিএমে পৌঁছে যায় এবং নিরক্ষীয় মহাদেশগুলোর অধিকাংশ জুড়ে বিস্তীর্ণ, অগভীর উষ্ণ সমুদ্র তৈরি হয়। আদি সিলুরিয়ান থেকেই যাবতীয় হিমবাহ দক্ষিণ মেরুর কাছাকাছি সরে যায় এবং মধ্য সিলুরিয়ানে তারা সাময়িকভাবে প্রায় বিলুপ্ত হয়ে যায়। অমেরুদণ্ডী প্রাণিদের বহিঃকঙ্কাল সমৃদ্ধ কোকীনা নামক ভাঙা কাদাপাথরের স্তর থেকে বোঝা যায় তৎকালীন উষ্ণ সমুদ্রগুলো আধুনিক কালের মতই নৈমিত্তিক ঝড়-ঝঞ্ঝার ধাক্কা সামলাত।


title: সিলুরিয়ান

text: সিলুরিয়ানে জলবায়ু ও কার্বন চক্র ছিল বেশ অস্থির, আর কার্বনের বিভিন্ন সমস্থানিকের ঘনত্ব এই যুগে অন্যান্য যুগের তুলনায় বেশি ছিল। ইরেভিকেন ঘটনা, মালডে ঘটনা ও লাউ ঘটনার প্রতিটিই এক একটি বিলুপ্তি ঘটনার পর সমস্থানিকের বর্ধিত ঘনত্ব ও সমুদ্রপৃষ্ঠের উচ্চতাবৃদ্ধি নির্দেশ করে। ভূতাত্ত্বিক রেকর্ডে ঘটনাগুলি ভূরাসায়নিক ও জৈব — উভয় ক্ষেত্রেই স্বতন্ত্র স্বাক্ষর রেখে গেছে; অবাধে সন্তরণক্ষম প্রাণিরা এতে সবচেয়ে ক্ষতিগ্রস্ত হয়েছিল, এছাড়া বিপন্ন হয়েছিল ব্র্যাকিওপড, প্রবাল ও ট্রাইলোবাইটরা।


title: সিলুরিয়ান

text: প্রথম সংবাহী উদ্ভিদ অর্থাৎ জল ও পুষ্টিদ্রব্য সারা দেহে পরিবহন করার কলাযুক্ত উদ্ভিদের জীবাশ্ম পাওয়া যায় মধ্য সিলুরিয়ান থেকে। এই গোত্রের প্রথম প্রতিনিধি হল "কুক্‌সোনিয়া" (উত্তর গোলার্ধ থেকে) এবং "ব্যারাগোয়ানাথিয়া" (অস্ট্রেলিয়া থেকে)। "কুক্‌সোনিয়া" সম্বলিত অধিকাংশ স্তরই সামুদ্রিক। এদের পছন্দের বাসস্থান ছিল সম্ভবত নদী ও হ্রদের পাড় ঘেঁষে। "ব্যারাগোয়ানাথিয়া" গোত্রের বয়স আনুমানিক ৪২ কোটি বছর (লাড্‌লো উপযুগ থেকে)। এর শাখাযুক্ত কাণ্ড ও ছুঁচ সদৃশ ১০-২০ সেমি লম্বা পাতা ছিল। গঠনগত জটিলতার বিচারে সমসাময়িক উদ্ভিদদের মধ্যে ব্যারাগোয়ানাথিয়া ছিল খুবই উন্নত। এদের জীবাশ্ম পাওয়া গেছে শুধুমাত্র অস্ট্রেলিয়া থেকে। আংশিক রূপান্তরিত জীবাশ্ম থকে প্রাপ্ত "ইওহোস্টিমেলা হেদানা" আদি সিলুরিয়ান (ল্যান্ডোভেরি উপযুগ) থেকে প্রাপ্ত অন্যতম আদিম, সম্ভাব্য স্থলজ "উদ্ভিদ"। এর জীবাশ্মের রাসায়নিক গঠন শৈবালের চেয়ে সংবাহী উদ্ভিদের বেশি কাছাকাছি।


title: সিলুরিয়ান

text: প্রথম অস্থিযুক্ত মাছ বা অস্টিক্‌থিস এই যুগে বিবর্তিত হয়। এদের প্রথম প্রতিনিধি ছিল সারা দেহ আঁশে ঢাকা অ্যাকান্থোডিয়ান-রা। মাছেরা ক্রমশ বিভিন্ন শাখায় ভাগ হয়ে যায় এবং প্রথম দুটো বা তিনটে ফুলকোর তরুণাস্থি বিবর্তিত হয়ে তাদের মুখে চোয়াল দেখা দেয়। সামুদ্রিক কাঁকড়াবিছে ইউরিপ্টেরিডরাও অনেক শাখায় ভাগ হয়ে গিয়েছিল; উত্তর আমেরিকার অগভীর সমুদ্রবাসী এদের কোনও কোনও প্রজাতি কয়েক মিটার অবধি লম্বা হত। সিলুরিয়ান যুগে আবির্ভূত আরও একটি প্রাণীগোষ্ঠী হল জোঁক। ব্র্যাকিওপোড, ব্রায়োজোয়া, কম্বোজ, ক্রিনয়েড ও ট্রাইলোবাইটরা ছিল প্রচুর ও বিবর্তনের বহু ধারায় বিভক্ত। প্রবাল ও স্ট্রোমাটোপোরয়েডদের মধ্যে মিথোজীবিতার উদ্ভব হয়েছিল।


title: সিলুরিয়ান

text: প্রবাল প্রাচীরের রেকর্ডে ধারাবাহিকতার অভাব আছে। কোনও কোনও পর্যায়ে জীবাশ্ম প্রমাণ প্রচুর, কিন্তু অন্যান্য পর্যায়ে তা বিরল।


title: সিলুরিয়ান

text: স্থলে বসবাসের উপযুক্ত দেহ সম্বলিত প্রাণীদের প্রথম আবির্ভাব হয় মধ্য সিলুরিয়ানে। এদের মধ্যে ছিল আদিম কেন্নো "নিউমোডেসমাস"। অন্ত্য সিলুরিয়ান থেকে প্রাপ্ত কিছু নমুনা থেকে আন্দাজ করা হয় শিকারী ট্রিগোনোটার্বিড ও মিরিয়াপোডা গোত্রের সন্ধিপদীরা এই সময়ে বিবর্তিত হয়েছিল। শিকারী অমেরুদণ্ডী প্রাণীদের উপস্থিতি প্রমাণ করে এই সময়ে ডাঙায় সরল খাদ্যশৃঙ্খল বিশিষ্ট বাস্তুতন্ত্র তৈরি হয়ে গিয়েছিল। আদি ডেভোনিয়ানের জীবাশ্মের ভিত্তিতে অ্যান্ড্রু জেরাম প্রমুখ ১৯৯০ এ অনুমান করেন সমসাময়িক বাস্তুতন্ত্র ছিল একনও অনাবিষ্কৃত কর্কর ভক্ষক ও প্ল্যাঙ্কটন জাতীয় অণুজীবের উপর নির্ভরশীল প্রাথমিক খাদক যুক্ত।


title: ভাগ্যশ্রী

text: ভাগ্যশ্রী (জন্ম:২৩ ফেব্রুয়ারী ১৯৬৯)ভারতের একজন চলচ্চিত্র অভিনেত্রী।তার অভিনীত "মেয়নে পিয়ার কিয়া" চলচ্চিত্রের মাধ্যমে দর্শক মহলে পরিচিত হন।এর পর তিনি বহু হিন্দি,তামিল,কান্নাড়া,ভোজপুরি চলচ্চিত্রে অভিনয় করেছেন।


title: ভাগ্যশ্রী

text: ১৯৬৯ সালে সাংলির পাটবর্ধন রাজ পরিবারে ভাগ্যশ্রীর জন্ম হয়।তার পিতা হলেন বিজয় সিংহরাও মাধবরাও পাটবর্ধন।তিনি তিন বোনের মধ্য সবার বড়।


title: মাইকেল ফার

text: মাইকেল ফার (ইংরেজি: Michael Farr) (জন্ম: ১৯৫৩) একজন বৃটিশ টিনটিন-বিশেষজ্ঞ এবং প্রাক্তন রিপোর্টার। তিনি দুঃসাহসী টিন‌টিন কমিক সিরিজ এবং এর স্রষ্টা হার্জ সম্পর্কে আলোচনা, গ্রন্থ রচনা ও অনুবাদ করেছেন।


title: মাইকেল ফার

text: মাইকেল ফার ১৯৫৩ সালে ফ্রান্সের প্যারিস শহরে জন্মগ্রহণ করেন। তাঁর পিতা বৃটিশ সাংবাদিক ওয়াল্টার ফার এবং মাতা অস্ট্রিয়ান-চেক হিল্ডগার্ড ফার। হ্যারো স্কুলে পড়ালেখা শেষে ফার বৃত্তি পেয়ে যান কেমব্রিজের ট্রিনিটি কলেজে। প্রথমে ধর্মতত্ত্ব অধ্যয়ন শুরু করলেও পরে তিনি চারুকলাতে এম.এ ডিগ্রি অর্জন করেন। তিনি প্রথমে রয়টার্স এবং পরে ডেইলি টেলিগ্রাফের রিপোর্টার হন এবং বৈদেশিক প্রতিবেদক হিসেবে বহু দেশ ভ্রমণ করেন।


title: মাইকেল ফার

text: রিপোর্টিংয়ের কাজে ১৯৭৯ সালে মাইকেল ফারকে আফ্রিকায় প্রেরণ করা হয়। দুবছর পর তিনি যান জার্মানিতে, সেখানে ডেইলি টেলিগ্রাফের প্রধান সংবাদদাতা হিসেবে ১৯৮৮ সাল পর্যন্ত কাজ করেন। এই সময়কালে তিনি পূর্ব ইউরোপ এবং সোভিয়েত ইউনিয়নে রিপোর্ট কাভার করেছেন। বার্লিন প্রাচীর ভাঙার সময় ফার উপস্থিত ছিলেন এবং সোভিয়েত ইউনিয়নের ভাঙন তিনি খুব কাছ থেকে দেখেছেন। এসব অভিজ্ঞতা তিনি লিখেছেন তার "ভ্যানিশিং বর্ডারস" বইতে।


title: মাইকেল ফার

text: টিনটিন-এর উৎসাহী পাঠক ফার হার্জের সংস্পর্শে আসেন ১৯৭৮ সালে, ব্রাসেলসে কর্মরত অবস্থায়। হার্জ সাধারণত প্রচারবিমুখ হলেও ফারকে সাক্ষাৎকার দিতে সম্মত হন। তারা একত্রে এক রেস্তোরাঁয় মধ্যাহ্নভোজ করেন এবং তাদের মধ্যে বহু বিষয়ে কথোপকথন হয়। পরবর্তীতে ফার টিনটিন এবং হার্জকে নিয়ে গবেষণায় আত্মনিয়োগ করেন; বই লেখেন, বক্তৃতা দেন। এসময়ের বৃটিশ টিনটিন-বিশেষজ্ঞদের পথিকৃৎ হিসেবে তিনি প্রসিদ্ধ।


title: মাইকেল ফার

text: ২০০৪ সালে গ্রীনউইচে মেরিটাইম জাদুঘরের টিনটিন প্রদর্শনীর এক সেশনে ফার বিবিসিকে সাক্ষাৎকার দেন। ২০০৩ সালের প্রামাণ্যচিত্র "টিনটিন অ্যন্ড আই"-এ তাকে দেখানো হয়। বর্তমানে তিনি তার জার্মান স্ত্রী-কন্যা নিয়ে লন্ডনে বাস করছেন।


title: মাইকেল ফার

text: বহুভাষী ফার ইংরেজি, ফরাসি, জার্মান এবং ইতালীয় ভাষা জানেন। তাঁর ইংরেজি বই লেখার সময় এর একটি ফরাসী সংস্করণও তিনি লিখেছেন।


title: ছেংথুম ফা

text: কীর্তিধর বা সিংহতুঙ্গ বা ছেংথুম ফা ত্রিপুরা রাজ্যের রাজা ছিলেন।


title: ছেংথুম ফা

text: রাজমালা অনুসারে, ইখতিয়ার উদ্দিন মুহম্মদ বিন বখতিয়ার খলজী যখন লক্ষ্মণসেনকে পরাজিত করে গৌড় অধিকার করেন, সিংহতুঙ্গ সেই সমসাময়িক কালে ত্রিপুরার সিংহাসন লাভ করেন। সিংহতুঙ্গের রাজত্বকালে মেহেরকুলের জমিদার হীরাবন্ত খাঁ গৌড়ের নবাবকে ত্রিপুরা হতে সংগৃহীত মহামূল্যবান রত্নসামগ্রী উপহারস্বরূপ নৌকা বোঝাই করে পাঠানোর ব্যবস্থা করেন। সেই সংবাদ পেয়ে সিংহতুঙ্গের আদেশে ত্রিপুর সৈন্য মেহেরকুল আক্রমণ করে হীরাবন্তের উপহারসামগ্রী লুঠ করে নেয়। ফলে হীরাবন্তের পরামর্শে গৌড়ের নবাবের আদেশে দুই থেকে তিন লক্ষ সেনা ত্রিপুরা আক্রমণ করলে সিংহতুঙ্গ সন্ধির প্রস্তাব পাঠান। কিন্তু সন্ধি প্রস্তাবে অখুশি তাঁর রাণী নিজে ত্রিপুর সৈন্যবাহিনীকে উৎসাহিত করে যুদ্ধক্ষেত্রে অবতীর্ণ হয়ে নেতৃত্ব প্রদান করেন এবং গৌড় সৈন্যকে পরাজিত করেন। ফলে মেহেরকুল অঞ্চল ত্রিপুরা রাজ্যের অন্তর্গত হয়।


title: ছেংথুম ফা

text: বর্তমান ঐতিহাসিক মতে ছেংথুম ফার রাজত্বকাল ছিল ১৪০০-১৪৩১ খ্রিস্টাব্দ, এবং তিনিই প্রথম মাণিক্য উপাধি নেন মহামাণিক্য নামে। বাংলার রাজা গণেশের রাজত্বের প্রথম দিকে ইনি চট্টগ্রাম ও শ্রীহট্টের মধ্যবর্তী অঞ্চলে রাজ্য স্থাপন করেন এবং বাংলার মুসলমান শক্তিকে প্রতিহত করে স্বরাজ্য রক্ষা করার পর মাণিক্য উপাধি গ্রহণ করেন। সেক্ষেত্রে এঁর পুত্র ও পরবর্তী রাজা ডাঙ্গর ফা, এবং এই ডাঙ্গর শব্দের সংস্কৃতীকৃত রূপ ছিল ধর্ম, ফলে রাজা ধর্মমাণিক্যকেই ধরা যেতে পারে ডাঙ্গর ফা। রাজমালায় প্রথম মাণিক্য উপাধিধারী রত্নমাণিক্য ছিলেন মহামাণিক্যের পিতামহ এবং মহামাণিক্য ছিলেন ধন্যমাণিক্যের পিতামহ; কিন্তু মুদ্রা ও তাম্রশাসনের সাক্ষ্য অনুযায়ী ধর্মমাণিক্যের পরবর্তী রাজা রত্নমাণিক্য, এবং ধন্যমাণিক্যের রাজত্বকাল আরও পরে।


title: ছেংথুম ফা

text: রাজমালা অনুযায়ী রাজাদের ক্রম: ছেংথুম ফা → আচং ফা → খিচুং ফা → ডাঙ্গর ফা → রাজা ফা ও তাঁর ভাই রত্ন ফা (প্রথম রত্নমাণিক্য, ১২৭৯-১৩২৩ খ্রিঃ, মাণিক্য উপাধি লাভ ১২৮০ খ্রিঃ) → রত্নমাণিক্যের দুই ছেলে প্রথম প্রতাপমাণিক্য ও মুকুটমাণিক্য → মহামাণিক্য (মুকুটমাণিক্যের পুত্র, ১৪০০-১৪৩১ খ্রিঃ) → ধর্মমাণিক্য (১৪৩১-১৪৬২ খ্রিঃ, ১৩৮০ শকাব্দ তথা ১৪৫৮ খ্রিঃ-এর তাম্রশাসন আছে, যা দিয়ে কুমিল্লার ধর্মসাগর দীঘি উৎসর্গিত হয়) → দুই ছেলে দ্বিতীয় প্রতাপমাণিক্য ও ধন্যমাণিক্য (১৪৬৪-১৫১১ খ্রিঃ, ১৪২৩ শকাব্দে বা ১৫০১ খ্রিস্টাব্দে উদয়পুরে ত্রিপুরাসুন্দরী মন্দির প্রতিষ্ঠা)


title: ছেংথুম ফা

text: মুদ্রা ও তাম্রশাসন ভিত্তিক ঐতিহাসিক মত: ছেংথুম ফা বা মহামাণিক্য (মহামাণিক্যের রাজমালা-উক্ত রাজত্বকাল) → ডাঙ্গর ফা বা ধর্মমাণিক্য (ধর্মমাণিক্যের রাজমালা-উক্ত রাজত্বকাল, রাজমালা-উক্ত তাম্রশাসনটি না দেখলেও মেনে নেওয়া হয়েছে) → প্রথম রত্নমাণিক্য (১৪৬৪-১৪৮৯ খ্রিঃ, ১৩৮৬-১৩৮৯ শকাব্দের মুদ্রা পাওয়া গেছে) → প্রথম বিজয়মাণিক্য (১৪৮৯ খ্রিঃ, ১৪১০ শকাব্দের তাম্রশাসন পাওয়া গেছে, এই রাজার জায়গায় রাজমালায় প্রতাপমাণিক্য লেখা হয়েছে) → মুকুটমাণিক্য (১৪৮৯-১৪৯০ খ্রিঃ, ১৪১১ শকাব্দের মুদ্রা পাওয়া গেছে) → ধন্যমাণিক্য (১৪৯০-১৫১৫ খ্রিঃ, সর্বপ্রথম মুদ্রা ১৪১২ শকাব্দের, সর্বশেষ মুদ্রা ১৪৩৫ শকাব্দের, যাতে তিনি চট্টগ্রাম-বিজয়ী বলে বর্ণিত, পরবর্তী রাজা ধ্বজমাণিক্যের মুদ্রা পাওয়া যায় নি, তৎপরবর্তী দেবমাণিক্যের ১৪৪২ শকাব্দের মুদ্রা পাওয়া গেছে)


title: ছেংথুম ফা

text: ফলে রাজমালায় যে সময়ে ধন্যমাণিক্যের রাজত্বকাল দেখানো আছে, সেই সময়ে আধুনিক মতে রত্নমাণিক্যের রাজত্বকাল এবং প্রথম মাণিক্য উপাধি নেন ছেংথুম ফা।


title: দিব্যেন্দু বড়ুয়া

text:
দিব্যেন্দু বড়ুয়া (Dibyendu Barua) (জন্ম: অক্টোবর ২৭, ১৯৬৬) ভারতের পশ্চিমবঙ্গের কলকাতার একজন দাবা গ্র্যান্ডমাস্টার। তিনি  বিশ্বনাথন আনন্দের পর দ্বিতীয় ভারতীয় গ্র্যান্ডমাস্টার। ১৯৭৮ সালে ১২ বছর বয়সে ভারতীয় জাতীয় চ্যাম্পিয়নশিপ দাবায় সর্বকনিষ্ঠ অংশগ্রহণকারী হিসবে অংশগ্রহণ করেন। ১৯৮২ সালে বড়ুয়া তৎকালীন বিশ্বের দুই নম্বর গ্র্যান্ডমাস্টার প্রয়াত ভিক্টর করশনয়কে লন্ডনে পরাজিত করেন। ১৯৮৩ সালে তিনি প্রথমবার জাতীয় চ্যাম্পিয়নশিপ জেতেন। বড়ুয়া ১৯৯১ সালে ফিদে দ্বারা গ্র্যান্ডমাস্টার খেতাবে ভুষিত হন।
তিনি ১৯৮৩ সালে অর্জুন পুরস্কার পান।
৮ ফেব্রুয়ারী ২০১৫ সালে দিব্যেন্দু গ্রামের বাচ্চাদের দাবা শিক্ষার জন্য দক্ষিণ চব্বিশ পরগনার কাশীপুর গ্রামে প্রথম চেস হাবের উদ্বোধন করেন।


title: প্রথম রত্নমাণিক্য

text: প্রথম রত্নমাণিক্য ত্রয়োদশ শতাব্দীর শেষ ভাগে ত্রিপুরা রাজ্যের রাজা ছিলেন।


title: প্রথম রত্নমাণিক্য

text: রাজমালা অনুসারে, প্রথম রত্নমাণিক্য ত্রিপুরা রাজ্যের রাজা ডাঙ্গর ফার আঠারোজন পুত্রের মধ্যে সর্বকনিষ্ঠ পুত্র ছিলেন। কৈশোরে তাঁর পিতা তাঁকে গৌড়ের নবাবের দরবারে পাঠিয়ে দেন। এরপর রত্ন গৌড়ের সৈন্য নিয়ে ত্রিপুরা আক্রমণ করে রাঙ্গামাটি জয় করলে তাঁর সতেরো জন ভাই যুদ্ধক্ষেত্র থেকে পলায়ন করেন। ডাঙ্গর ফা এই সময় খানাসি শৈলাবাসে মৃত্যুবরণ করলে রত্ন ত্রিপুরার সিংহাসন অধিকার করেন। গৌড়ের নবাবকে এর পরিবর্তে তিনি একশো হাতি সহ একটি মণি উপহার দিলে গৌড়েশ্বর তাঁকে মাণিক্য উপাধি প্রদান করেন। এই রাজাই প্রথম ত্রিপুরায় মুদ্রা প্রবর্তন করেন। রাজমালা অনুসারে এই রাজার আবির্ভাব ত্রয়োদশ শতকের শেষদিকে হলেও প্রাপ্ত মুদ্রা ১৩৮৬ শকাব্দের (১৪৬৪-৬৫ খ্রিস্টাব্দ)। পরবর্তী রাজা মুকুটমাণিক্যের ১৪১১ শকাব্দের (১৪৮৯ খ্রিস্টাব্দ) মুদ্রা পাওয়া যাওয়ায় রত্নমাণিক্যের রাজত্বকাল বর্তমানে ১৪৬৪–১৪৮৯ খ্রি. ধরা হয়, এই হিসাবে তাঁকে মাণিক্য উপাধি দিয়েছিলেন বাংলার সুলতান রুকনউদ্দিন বারবাক শাহ।


title: প্রথম রত্নমাণিক্য

text: রাজমালা অনুসারে রত্নমাণিক্যের পিতার মৃত্যুর পর তাঁর ১৭ জন ভাই নিজেদের মধ্যে রাজ্য ভাগ করে নেন। রত্ন তখন গৌড়ের দরবারে ছিলেন, গৌড়ের নবাবের সৈন্য-সাহায্য নিয়ে ভাইদের উচ্ছেদ করে তিনি রাজা হন। মুদ্রার সাক্ষ্য অনুযায়ী রত্নমাণিক্য সেসময় থাকতে পারেন না, কিন্তু এই যুদ্ধের কথা অন্য সূত্র থেকেও জানা যায়। চার্লস স্টুয়ার্টের বাংলার ইতিহাস অনুযায়ী সে বছর বাংলার শাসক মেঘনার পরপারে অবস্থিত জাজনগর (ত্রিপুরা) আক্রমণ করেন। এই জাজনগর উড়িষ্যা না ত্রিপুরায় ছিল, তা নিয়ে বিতর্ক আছে, কিন্তু মেঘনা নদীর উল্লেখ ত্রিপুরার দিকেই ইঙ্গিত করে। ত্রিপুরার রাজকুমার ও ঐতিহাসিক সমরেন্দ্রচন্দ্র দেববর্মণের মতে নুরনগর পরগণার জাজিসাব গ্রামটিই প্রাচীন জাজনগর।


title: প্রথম রত্নমাণিক্য

text: রত্নমাণিক্যের আগেকার কোন ত্রিপুরার রাজার মুদ্রা পাওয়া যায় নি। রত্নমাণিক্যের প্রায় চল্লিশ রকম মুদ্রা পাওয়া গেছে, যেগুলি মুদ্রা-বিশেষজ্ঞ ও সংগ্রাহকদের বিশেষ আগ্রহের কারণ। উঁচু জাতের কারিগরি কৌশলে শিল্পসৌকর্যের সঙ্গে মুদ্রাগুলি তৈরি হয়েছিল। এই মুদ্রাগুলির কৃৎকৌশল, সিংহচিহ্ন, বাক্যাবলী ও রূপরেখায় তৎকালীন বাংলার শাসকদের মুদ্রার ছাপ দেখা যায়, যথা রাজা গণেশ, মহেন্দ্রদেব, জালালুদ্দীন মহম্মদ শাহ, নাসিরুদ্দীন মাহমুদ শাহ এবং রুকনুদ্দীন বারবাক শাহ। কারিগরদেরও সম্ভবত বাংলা থেকে আনা হয়েছিল। রাজমালা অনুযায়ী এই রাজার রাজত্বকাল ১২৭৯-১৩২৩ খ্রিস্টাব্দ এবং ১২৮০ সালে ইনি গৌড়ের সুলতানের কাছ থেকে মাণিক্য উপাধি লাভ করে মাণিক্য রাজবংশের সূচনা করেন। কিন্তু মুদ্রা ও তাম্রশাসনের সাক্ষ্য তা বলে না। এই রাজার ১৩৮৬-১৩৮৯ শকাব্দের মুদ্রা পাওয়া গেছে, পরবর্তী রাজা প্রথম বিজয়মাণিক্যের ১৪১০ শকাব্দের মুদ্রা পাওয়া গেছে; ফলে এই রাজার রাজত্বকাল বর্তমানে ধরা হয় ১৪৬৪-১৪৮৯ খ্রিস্টাব্দ। তাম্রশাসনের সাক্ষ্য অনুযায়ী রত্নমাণিক্যের আগে ছিল মাণিক্য উপাধিধারী মহামাণিক্য ও প্রথম ধর্মমাণিক্যের শাসন (বিস্তৃত বিবরণের জন্য ছেংথুম ফা নিবন্ধ দেখুন)। ফলে ধরা যেতে পারে যে কয়েক পুরুষ ফা ও মাণিক্য উপাধি পাশাপাশি চলেছিল, কিন্তু রত্নমাণিক্যের সময় থেকে ফা পরিত্যক্ত হয়ে মাণিক্য উপাধি পাকাপোক্ত হয়। রাজমালা অনুসারে রাজা হওয়ার আগে রত্ন বেশ কিছুদিন গৌড় দরবারে ত্রিপুরার প্রতিনিধিত্ব করেন, তাঁর প্রবর্তিত সংস্কারগুলিতেও সেই বঙ্গ-সংস্কৃতির ছাপ পাওয়া যায়। রত্নমাণিক্যের প্রথম বছরের (১৩৮৬ শকাব্দের) মুদ্রা ছিল অপেক্ষাকৃত পুরনো ঘরানার, যাতে রাণী লক্ষ্মী মহাদেবীর নাম আগে এবং রাজার নাম আছে পরে, ধরা যেতে পারে ত্রিপুরার তৎকালীন মাতৃতান্ত্রিক সমাজ-ব্যবস্থার কারণে; একই বছরের আরেকটি মুদ্রায় ত্রিপুরার আরাধ্য চতুর্দশ দেবতার উল্লেখ আছে। পরবর্তী মুদ্রাগুলিতে সেরকম নেই। রত্নমাণিক্য প্রচুর বাঙালি পরিবারকে ত্রিপুরায় স্থাপন করেছিলেন এবং নিজেও বাংলায় বেশ কিছুদিন ছিলেন, তাঁর পরের দিকের মুদ্রাগুলিতে সেই ব্রাহ্মণ্য প্রভাব লক্ষিত হয়। এই মুদ্রাগুলিতে বাংলা হরফে সংস্কৃত লেখা পাওয়া যায়। একমাত্র অল্প-পরবর্তী মুকুটমাণিক্যের রাণী (মাছত্রী দেবী) বাদে রত্ন-পরবর্তী আর কোন রাজার মুদ্রায় রাজা বা রাণীর উপজাতীয় নাম দেখা যায় না। ফলে ধরা যেতে পারে যে রত্নমাণিক্যের সময় থেকেই ত্রিপুরা ব্রাহ্মণ্য প্রভাবে আসে, যা প্রবলতর হয় ধন্যমাণিক্যের সময়ে। এছাড়াও তিনি বাংলার ধাঁচে ত্রিপুরার প্রশাসন ব্যবস্থার পুনর্গঠন করেন, সেরেস্তা ব্যবস্থা চালু করেন, প্রশাসনিক ভাষা হিসেবে বাংলা ও ফারসি প্রচলন করেন।


title: আভালাঞ্চ শৃঙ্গ ১

text:
আভালাঞ্চ শৃঙ্গ ১ ভারতের উত্তরাখণ্ডে অবস্থিত ৬১৯৬ মিটার উচ্চ একটি পর্বতশৃঙ্গ। আরওয়া উপত্যকার উপরের দিকে এবং বদ্রীনাথের উত্তরপশ্চিমে এই শৃঙ্গের অবস্থান।
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ১ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি প্রধান শৃঙ্গ। এটির উচ্চতা ৬১৯৬ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত।
এই শৃঙ্গ সারা বছরই বরফে ঢাকা থাকে।


title: আভালাঞ্চ শৃঙ্গ ১

text: ১৯৫২ সালে ডেভিড ব্রাইসন এবং জ্যাকসন এই শৃঙ্গ আরোহণের প্রচেষ্টা করেন কিন্তু অসফল হন।


title: ময়মনসিংহ জাদুঘর

text: ময়মনসিংহ জাদুঘর ময়মনসিংহ শহরের ১৭ অমৃত বাবু রোডের জমিদার মদন বাবুর বাগান বাড়িতে অবস্থিত। জাদুঘরটি ময়মনসিংহ অঞ্চলের জন্য একটি গুরুত্বপূর্ণ সংগ্রহশালা হিসেবে কাজ করছে। এখানে ময়মনসিং জেলার স্থানীয় স্থাপত্য, মূর্তি, লৌহ জিনিসপত্র, হস্তশিল্প, শিলালিপি ও বিভিন্ন বাণিজ্যিক দ্রব্যাদিসহ অনেক পুরাতন জিনিস-পত্র রয়েছে। এ জাদুঘরের অধিকাংশ জিনিস সংগ্রহ করা হয়েছে ময়মনসিংহ অঞ্চলের বিভিন্ন জমিদার বাড়ি থেকে। সর্বমোট ২১৪টি বস্তু জাদুঘরের তিনটি কক্ষে সংরক্ষিত রয়েছে।


title: ময়মনসিংহ জাদুঘর

text: জাদুঘরটি ১৯৬৯ সালে ময়মনসিংহের তৎকালীন ডেপুটি-কমিশনার কর্তৃক প্রতিষ্ঠিত হয়েছিল। প্রথমদিকে ময়মনসিংহ পৌরসভা এটির তদারকি করলেও ১৯৮৯ সালে জাদুঘরটি বাংলাদেশ প্রত্নতত্ত্ব অধিদপ্তরের অধীন নিয়ে আসা হয়। ১৯৯৫ সালের গ্যাজেটে জাদুঘরটি সরকারিভাবে অন্তর্ভুক্ত করা হয়।


title: ময়মনসিংহ জাদুঘর

text: সংরক্ষিত বস্তুর মধ্যে রয়েছে পাণ্ডুলিপি ও বিভিন্ন ধরণের মুদ্রা যদিও অধিকাংশ বস্তুই প্রদর্শনী বাক্সের অভাবে প্রর্দশন করা হয়নি। এছাড়াও রয়েছে ময়ূরের মমি যা ময়মনসিংহ মেডিকেল কলেজ কর্তৃক দান করা হয়েছিল। ১৯৯৯-২০০১ সালের সংস্কারের সময় সংরক্ষিত বাঁশ ও বেতের জিনিসপত্র, পাখির মমি, আলোকচিত্র ও স্থানীয় বিভিন্ন লোকগীতির ক্ষতি সাধিত হয়েছিল।


title: ময়মনসিংহ জাদুঘর

text: কিছু বস্তু জামিদার বাড়ি থেকে সরাসরি সংগ্রহ করা হয়েছিল। মুক্তাগাছা জমিদার বাড়ি থেকে সংগৃহীত বস্তুর মধ্যে রয়েছে পাথর ফুলদানি, কম্পাস, প্রাচীন ঘড়ি, অলঙ্কার, মৃত্শিল্প, মেশিন বয়ন, ফুলদানি, মোমের ঘোড়া, লোহার তাক এবং ক্রীড়া সামগ্রী; খোদাই-করা ভাস্কর্য সরস্বতী, বিষ্ণু; প্রাকৃতিক ইতিহাস আইটেমের মধ্যে বাঘের মাথা, দুই হরিণের মাথা, এবং একটি বন্য ষাঁড়ের মাথা অন্তর্ভুক্ত। গৌরীপুর জমিদার প্রাসাদ থেকে সংগ্রহ করা বস্তুর মধ্যে রয়েছে হাতির মাথা, সোফা সেট, ইতালীয় মূর্তি ও শিকারে ব্যবহৃত যন্ত্রাদি। এছাড়াও জাদুঘরটিতে গ্রাম্য অনেক চিত্রকর্ম রয়েছে।


title: আভালাঞ্চ শৃঙ্গ ২

text:
আভালাঞ্চ শৃঙ্গ ২ হলো ভারতের উত্তরাখণ্ডে অবস্থিত ৬,৪৪৩ মিটার উচ্চ একটি পর্বতশৃঙ্গ। কালিন্দী গিরিপথের দক্ষিণে এর অবস্থান।
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ২ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি উচ্চতম। এটির উচ্চতা ৬,৪৪৩ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত।


title: আভালাঞ্চ শৃঙ্গ ২

text: এরিক শিপটন এবং ফ্র্যাঙ্ক স্মিথ দুজন শেরপার সাথে ১৯৩১ সালের ২২ জুলাই এই শৃঙ্গ আরোহণ করেন। ফেরার সময় এদের হিমানী-সম্প্রপাতের মধ্যে পড়তে হয়েছিল।


title: দেয়াঙ পাহাড়

text: দেয়াঙ পাহাড় বাংলাদেশের চট্টগ্রাম বিভাগের একটি ঐতিহাসিক পাহাড়। এটি চট্টগ্রামের কর্ণফুলী নদীর দক্ষিণ তীরবর্তী বর্তমান আনোয়ারা-পশ্চিম পটিয়ার বিস্তীর্ণ এলাকা জুড়ে অবস্থিত। এই অঞ্চলেই আরাকানিদের চাটিগাঁ দুর্গ ও দেয়াঙ কারাগার অবস্থিত ছিল, যে কারাগারে ১৫শ খ্রিস্টাব্দে মহাকবি আলাওল আরাকানিদের হাতে ধরা পড়ে বন্দী ছিলেন। উনিশ শতকের শুরুর দিকে পর্তুগিজদের আগমনের পর অঞ্চলটি 'ফিরিঙ্গি বন্দর' নামে পরিচিত ছিল।


title: দেয়াঙ পাহাড়

text: অনেকের মতে ধারণা করা হয় চট্টগ্রামের প্রাচীন পণ্ডিতবিহার বিশ্ববিদ্যালয় এই দেয়াঙ পাহাড়ে অবস্থিত ছিল। চট্টগ্রাম বিশ্ববিদ্যালয়ের প্রতিষ্ঠার ইতিহাসে থেকে জানা যায় ১৯৪০ সালের ২৮ ডিসেম্বর, কলকাতায় অনুষ্ঠিত জমিয়তে উলামায়ে হিন্দের এক সর্বভারতীয় সম্মেলনে মওলানা মুনিরুজ্জামান ইসলামবাদী সভাপতির ভাষণে চট্টগ্রাম অঞ্চলে একটি ‘ইসলামিক ইউনিভার্সিটি’ নির্মাণের কথা উপস্থাপন করেন এবং একই লক্ষ্যে তিনি চট্টগ্রামের আনোয়ারা উপজেলার দেয়াঙ পাহাড়ে উক্ত বিশ্ববিদ্যালয় নির্মানের জন্য ভূমি ক্রয় করেছিলেন।


title: তাত্রা বল্গা

text:
তাত্রা বল্গা (বৈজ্ঞানিক নাম: "Graphium eurous") এক প্রজাতির বড় আকারের প্রজাপতি । এদের নীচের ডানার পিছনের দিকে লেজের মত প্রক্ষিপ্ত অংশ থাকে, যার জন্য এদের সোয়ালোটেল (sowallotail) বলা হয়। এরা ‘প্যাপিলিওনিডি’ পরিবারের সদস্য।
প্রসারিত অবস্থায় তাত্রা বল্গার ডানার দৈর্ঘ্য ৬০-৭০ মিলিমিটার হয়।


title: তাত্রা বল্গা

text:
তাত্রা বল্গার উপপ্রজাতি হল-ভারতে প্রাপ্ত তাত্রা বল্গার উপপ্রজাতি হল-
এই প্রজাপতিটি উত্তর পাকিস্তান থেকে পশ্চিম হিমালয়, জম্মু কাশ্মীর, হিমাচল প্রদেশ, গাড়োয়াল এবং কুমায়ুন, সিকিম, আসাম ও মনিপুরে দেখা যায়। এছাড়াও নেপাল, ব্রহ্মদেশের উত্তরাংশ থেকে পশ্চিম এবং মধ্য চীন ও তাইওয়ান এদের প্রাপ্তিস্থান। এই প্রজাপতি হিমালয়ের ৩০০০ থেকে ৮০০০ ফুটের মধ্যে বৃক্ষাচ্ছাদিত অঞ্চলে খোলা জায়গা পাওয়া যায়। এছাড়াও নির্দিষ্ট ছোট ছোট এলাকায় এদের পাওয়া যায়।


title: তাত্রা বল্গা

text: পুরুষ প্রজাপতিরা তাদের প্রিয় অঞ্চল থেকে বেশি দূরে যাওয়া পছন্দ করে না। তবে স্ত্রী প্রজাপতিদের তাদের হোস্ট গাছ, মূলত ম্যাগ্নোলিয়ার সন্ধানে উন্মুক্ত স্থানে ঘুরে বেড়াতে দেখা যায়।


title: তাত্রা বল্গা

text: পুরুষেরা জমি থেকে অনেকটা উপরে কিছু নির্দিষ্ট গাছের আশেপাশে উড়ে বেড়ায়। এরা সাধারণত চঞ্চল প্রকৃতির হয়। তবে মাঝেমধ্যে এরা যখন নীচের দিকে নামে, তখন জালে ধরা পড়ার সম্ভাবনা থাকে।অপরপক্ষে স্ত্রী প্রজাপতিরা শান্ত প্রকৃতির হয়। এরা জমির কাছাকাছি ওড়ে এবং এদের সাধারণত হোস্ট গাছে বসে থাকতে দেখা যায়।


title: তাত্রা বল্গা

text:
এরা বছরে একবার ডিম দেয়। স্ত্রী প্রজাপতিরা অপেক্ষাকৃতভাবে দেরীতে নিষ্ক্রমণ করে। অনেকক্ষেত্রেই প্রাণবন্ত স্ত্রী প্রজাপতিদের সঙ্গে জীর্ণ ডানার পুরুষ প্রজাপতিদের সম্পর্ক স্থাপনে সচেষ্ট হতে দেখা যায়।
তাত্রা বল্গার শূককীট সবুজাভ হয় এবং এদের গায়ে কালো বিন্দু দেখা যায়। এখানে হলুদ রঙের তির্যক ব্যান্ড থাকে। প্রতিটি বক্ষাংশে একজোড়া করে কাঁটা থাকে। পায়ুদেশ হলুদ হয় এবং এখানে কালো বিন্দু থাকে।
এই শূককীট "Persea duthii","", "","" , "" এছাড়া () পরিবারের গাছের পাতার রসালো অংশ আহার করে।


title: তাত্রা বল্গা

text: পিউপাদের আকৃতি সাধারণত পাতলা ও রং সবুজ হয় যেখানে চারটে হলুদ দাগ দেখা যায়।


title: তাত্রা বল্গা

text:
হিমাচল প্রদেশের বিভিন্ন এলাকায় নিয়মিতভাবে এপ্রিলের মাঝামাঝি সময় থেকে শুরু করে মে মাসের মাঝামাঝি অবধি দেখা যায়।
আসাম থেকে শুরু করে পূর্ব হিমাচল অঞ্চলে জানুয়ারির শুরুর দিকে নতুন প্রজাপতিদের দেখা যায়।


title: ডেভোনিয়ান

text: ডেভোনিয়ান যুগ হল একটি ভূতাত্ত্বিক যুগ যা সিলুরিয়ান যুগের শেষ অর্থাৎ ৪১.৯২ কোটি বছর আগে থেকে কার্বনিফেরাস যুগের আরম্ভ অর্থাৎ ৩৫.৮৯ কোটি বছর আগে পর্যন্ত চলেছিল। ইংল্যান্ডের ডেভন অঞ্চল থেকে প্রথম এই যুগের পাথরের প্রাপ্তি ও গবেষণার সুবাদে অঞ্চলটির নামে যুগের নামকরণ হয়েছে।


title: ডেভোনিয়ান

text: ডেভোনিয়ান যুগে প্রথম স্থলচর জীবকুলের অভিযোজনীয় বিকিরণ লক্ষ্য করা যায়। ডাঙায় প্রথম ফার্ন জাতীয় উদ্ভিদের বিস্তার আরম্ভ হয় এবং ক্রমশ মহাদেশসমূহে বিস্তীর্ণ অরণ্যের সৃষ্টি হয়। মধ্য ডেভোনিয়ানে অনেক উদ্ভিদ প্রজাতির দেহে পাতা ও প্রকৃত মূলের আবির্ভাব হয়, এবং যুগের শেষভাগে প্রথম বীজ সম্বলিত উদ্ভিদের দেখা মেলে। বিভিন্ন প্রজাতির স্থলচর সন্ধিপদীও বংশবৃদ্ধি করে। জলভাগে মাছেদের বহুসংখ্যক প্রজাতির আবির্ভাব ঘটার ফলে ডেভোনিয়ানকে ক্ষেত্রবিশেষে মাছের যুগ বলা হয়ে থাকে। প্রথম রশ্মিযুক্ত পাখনাবিশিষ্ট ও রশ্মিহীন পাখনাবিশিষ্ট মাছেরা বিবর্তিত হয়, এবং প্ল্যাকোডার্মরা সমস্ত জলীয় পরিবেশে আধিপত্য কায়েম করে।


title: ডেভোনিয়ান

text: চতুষ্পদ প্রাণীকুলের পূর্বসূরী মাছেরা ডাঙায় চার পায়ে গমনের চেষ্টা করতে থাকে, আর তাদের শক্তিশালী বক্ষ ও শ্রোণী পাখনা থেকে যথাক্রমে অগ্রপদ ও পশ্চাৎপদের বিবর্তন হয়। মহাসাগরে আদিম হাঙরেরা পূর্ববর্তী অন্ত্য অর্ডোভিশিয়ান ও সিলুরিয়ান যুগের চেয়ে বেশি প্রভাবশালী হয়ে ওঠে। প্রথম অ্যামোনাইট জাতীয় কম্বোজের বিবর্তন হয়। ট্রাইলোবাইট, কম্বোজ-সদৃশ ব্র্যাকিওপড ও বিরাট বিরাট প্রবাল প্রাচীর সমূহও তাদের আধিপত্য বজায় রাখে। আজ থেকে ৩৭.৫ কোটি বছর আগে নতুন প্রজাতির বিবর্তনের হার আকস্মিকভাবে কমে যায়, ফলে জীববৈচিত্র্য ক্ষতিগ্রস্ত হয়। কিন্তু এই ঘটনাকে বিলুপ্তি ঘটনা আখ্যা দেওয়া উচিত কি না তা সংশয়ের বিষয়। এই সংকটের সময় সমস্ত প্ল্যাকোডার্ম এবং প্রোটিডা বর্গের সামান্য কিছু প্রজাতি ছাড়া সমস্ত ট্রাইলোবাইট লোপ পায়।


title: ডেভোনিয়ান

text: সমসাময়িক ভৌগোলিক বিশেষত্বের মধ্যে দক্ষিণের অতিমহাদেশ গণ্ডোয়ানা, উত্তরের মহাদেশ সাইবেরিয়া ও মধ্যবর্তী মহাদেশ ইউরামেরিকার কথা বলা যায়।


title: ডেভোনিয়ান

text:
ইংল্যান্ডের দক্ষিণ-পশ্চিমে ডেভন কাউন্টির নামানুসারে এই যুগের নামকরণ করা হয়েছে। এই কাউন্টি থেকে প্রাপ্ত বিভিন্ন প্রাচীন পাথর ও জীবাশ্মের শ্রেণীকরণ করতে গিয়ে পুরাজীববিদদের মধ্যে এক দীর্ঘস্থায়ী বিবাদের সূত্রপাত হয়। বিবদমান দুই পক্ষের একদিকে ছিলেন রডারিক মার্চিসন ও অ্যাডাম সেজ্‌উইক এবং অপর দিকে ছিলেন হেনরি দে লা বেশ ও জর্জ বেলাস গ্রীনাফ। মার্চিসন ও সেজ্‌উইক বিবাদে জয়লাভ করেন। এই ধরণের বিবাদের ইতিহাস ঘাঁটলে বোঝা যায় পুরাকালীন যুগবিভাগের ধারণা কতখানি আপেক্ষিক ও অনিশ্চিত।
যাই হোক, ডেভোনিয়ান যুগের প্রারম্ভিক ও অন্তিম পর্যায়গুলির নমুনা বিভিন্ন পাথরের স্তরে সুপ্রতিষ্ঠিত হলেও সেগুলির যথার্থ বয়স এখনও নির্ণয় করা যায়নি। আন্তর্জাতিক স্তরবিদ্যা কমিশনের মতানুসারে (২০০৪) ৪১.৯২ কোটি বছর আগে সিলুরিয়ান যুগের শেষ থেকে ৩৫.৮৯ কোটি বছর আগে কার্বনিফেরাস যুগের আরম্ভ পর্যন্ত ডেভোনিয়ানের বিস্তার।


title: ডেভোনিয়ান

text: উনবিংশ শতাব্দীর লেখাপত্রে ডেভোনিয়ানকে "প্রাচীন লাল যুগ" বলা হত, কারণ যুক্তরাজ্যের প্রাচীন লাল বেলেপাথরের স্তর থেকেই এই যুগ সংক্রান্ত প্রথম আবিষ্কারগুলি করা গিয়েছিল। ডেভোনিয়ানের আরেকটা জনপ্রিয় ডাকনাম হল "মাছের যুগ", কারণ এই যুগে প্রথম মাছেদের অনেকগুলো গোত্রের বিবর্তন ও বিভাজন ঘটে।


title: ডেভোনিয়ান

text: ভ্রান্তিবশত ডেভোনিয়ানকে "গ্রীনহাউস যুগ"-ও বলা হয়েছে, কারণ ডেভোনিয়ানের প্রাথমিক নমুনাগুলোর বেশির ভাগ পাওয়া গিয়েছিল পশ্চিম ইউরোপ ও পূর্ব উত্তর আমেরিকা থেকে, আর ঐ যুগে ঐ অঞ্চলগুলো নিরক্ষরেখার অনেক কাছে থাকায় প্রাপ্ত পাথরে প্রবাল দ্বীপ ও উষ্ণ জলবায়ুর অন্যান্য নিদর্শন ছিল। প্রকৃতপক্ষে ডেভোনিয়ানের জলবায়ু উপযুগভেদে ও অঞ্চলভেদে বিপুল বৈচিত্র্যের প্রমাণ দেয়। যেমন, আদি ডেভোনিয়ানে সাইবেরিয়া, অস্ট্রেলিয়া, উত্তর আমেরিকা ও চীনে ঊষর জলবায়ু থাকলেও আফ্রিকা ও দক্ষিণ আমেরিকায় উষ্ণ আর্দ্র জলবায়ু ছিল। অন্ত্য ডেভোনিয়ানে সামগ্রিকভাবে গ্রহের আর্দ্রতা বাড়ে ও মরুভূমির পরিমাণ হ্রাস পায়।


title: ডেভোনিয়ান

text: ডেভোনিয়ান যুগে জলবায়ু ছিল মোটের উপর উষ্ণ, এবং খুব সম্ভবত সমগ্র যুগে পৃথিবীতে কোনও হিমবাহের অস্তিত্ব ছিল না। নিরক্ষরেখা থেকে মেরু অঞ্চল পর্যন্ত তাপমাত্রার যে বিরাট পার্থক্য এখন দেখা যায়, তা ডেভোনিয়ানে ছিল অনেক কম। নিরক্ষরেখা সন্নিহিত অঞ্চলে আদি ডেভোনিয়ানে ঊষর জলবায়ু ছিল। কনোডন্ট অ্যাপালাইট থেকে নির্ণীত ক্রান্তীয় সমুদ্রপৃষ্ঠের তাপমাত্রার মানচিত্র অনুযায়ী আদি ডেভোনিয়ানে গ্রহের গড় তপমাত্রা ছিল ৩০° সে (৮৬° ফা)। সদ্য বিবর্তিত বন-জঙ্গল ক্রমশ মাটিচাপা পড়ার মাধ্যমে ডেভোনিয়ান যুগে বায়ুমণ্ডলের অনেকখানি কার্বন ডাইঅক্সাইড গ্যাস ভূপৃষ্ঠে আটক হয়, ফলে গোটা আদি ডেভোনিয়ান উপযুগ ধরে গ্রহের গড় উষ্ণতা হ্রাস পায়। এভাবে মধ্য ডেভোনিয়ানে প্রায় ৫° সে (৯° ফা) তাপমাত্রা কমেছিল। অন্ত্য ডেভোনিয়ানে আবার তাপমাত্রা বেড়ে আদি ডেভোনিয়ানের কাছাকাছি চলে যায়; এই উষ্ণায়নের কারণ জানা যায়নি (কার্বন ডাইঅক্সাইডের পরিমাণ এই সময় বাড়েনি), তবে মহাদেশীয় আবহবিকার ও উদ্ভিদের বন্টন ইত্যাদির হিসেব থেকে অন্ত্য ডেভোনিয়ান উষ্ণায়নের যথেষ্ট প্রমাণ পাওয়া গেছে। এই উষ্ণায়ন স্ট্রোমাটোপোরয়েড জাতীয় প্রবাল প্রাচীর সৃষ্টিকারী সংবেদনশীল প্রাণীকুলের বিলুপ্তির কারণ হয়ে থাকতে পারে।


title: ডেভোনিয়ান

text: ডেভোনিয়ান যুগে ভূপৃষ্ঠের টেকটনিক সক্রিয়তা বেশি ছিল। ইউরামেরিকা ও গণ্ডোয়ানা মহাদেশ দুটি এই যুগে কাছাকাছি আসে।


title: ডেভোনিয়ান

text: আদি ডেভোনিয়ানে মকরক্রান্তি রেখা সন্নিহিত অঞ্চলে লরেন্‌শিয়া ও বাল্টিকা মহাদেশের মিলনের ফলে ইউরামেরিকা তথা লরাশিয়া () অতিমহাদেশের সৃষ্টি হয়। এই অঞ্চলের ঊষর জলবায়ুর প্রমাণ পাওয়া যায় অধিক জারিত হেমাটাইট মিশ্রিত লাল বেলেপাথরের স্তর থেকে।


title: ডেভোনিয়ান

text: নিরক্ষরেখার কাছে ইউরামেরিকা ও গণ্ডোয়ানার পাত দুটি পরস্পরের খুব কাছে এসে জুড়ে যেতে আরম্ভ করে; এইভাবেই পরবর্তী অতিমহাদেশ প্যানজিয়ার গঠনপ্রক্রিয়া আরম্ভ হয়। এই সংঘর্ষের ফলে অ্যাপালেশিয়ান পর্বতমালার উচ্চতা বাড়ে এবং গ্রেট ব্রিটেন ও স্ক্যান্ডিনেভিয়ায় ক্যালিডোনিয়ান পর্বতমালার উত্থান আরম্ভ হয়।


title: ডেভোনিয়ান

text: উত্তর আমেরিকার পশ্চিম উপকূলের ভূগাঠনিক সক্রিয়তা ছিল অপেক্ষাকৃত কম। এই অঞ্চলটি ডেভোনিয়ান যুগে পলিসঞ্চয়শীল অগভীর উপকূলীয় সমুদ্র, বিভিন্ন নদীর ব-দ্বীপ প্রভৃতি দ্বারা অধ্যুষিত ছিল। বর্তমানে এগুলো আইডাহো ও নেভাদা রাজ্যের অংশ। অন্ত্য ডেভোনিয়ানে মহাদেশীয় পাতের কিনারায় অনেকগুলো আগ্নেয় দ্বীপের সৃষ্টি হয়, যা ক্রমশ ভূভাগে আলোড়ন সৃষ্টি করে কার্বনিফেরাস যুগে অ্যান্টলার গিরিজনির সূত্রপাত ঘটায়।


title: ডেভোনিয়ান

text: বিশ্ব জুড়ে সমুদ্রপৃষ্ঠের উচ্চতা ছিল বেশি, এবং অধিকাংশ ভূভাগ ছিল অগভীর সমুদ্রে নিমজ্জিত। এই সমস্ত স্থানে ক্রান্তীয় প্রবাল প্রাচীর গঠনকারী জীবকুলের বাস ছিল। সুগভীর ও সুবিশাল প্যানথলসা অতিমহাসাগর অবশিষ্ট পৃথিবীকে আচ্ছাদিত রেখেছিল। বিভিন্ন উপযুগে সৃষ্ট অন্যান্য ছোট মহাসাগরের মধ্যে ছিল প্যালিও-টেথিস, প্রোটো-টেথিস, রাইক মহাসাগর ও উরাল মহাসাগর। শেষোক্তটি সাইবেরিয়া ও বাল্টিকা মহাদেশের সংঘর্ষের সময় বুজে যায়।


title: দেবশ্রী মজুমদার

text: কলকাতার দেবশ্রী মজুমদার (জন্ম ৬এপ্রিল ১৯৯১) একজন ভারতীয় স্প্রিন্ট ক্রীড়াবিদ যিনি ৪০০ মিটার দৌড়ে বিশেষজ্ঞ. কলকাতার আয়কর বিভাগে দেবশ্রী মজুমদার কর্মরত.


title: মনিস সিং

text: "মনিস সিং" (জন্ম ৫মে ১৯৯১) একজন পুরুষ রেসওয়াকার. চিনের বেলজিয়ামে ২০১৫ তে ওয়ার্ল্ড চ্যাম্পিয়নশিপে একজন অ্যাথলেটিক হিসাবে ৫০ কিলোমিটার হাঁটা প্রতিযোগীতা সম্পন্ন করেন . মনিস সিং আরো ১ঘন্টা ২০মিনিটে ২০কিমি প্রতিযোগিতা এবং ২০১৫ এপ্রিলে 50সেকেন্ডে আইএএএফ হাঁটা প্রতিযোগীতা সম্পন্ন করেন. ২০১৬ রিও অলিম্পিকে ২০কিমি হাঁটা প্রতিযোগিতায় ১:২১:২১ সময়ে ১৩নং অবস্থানে থেকে শেষ করেন. তিনি একজন উত্তরাখন্ডের ভূমিহীন কৃষি শ্রমিক এবং জীবিকা নির্বাহের জন্য ওয়েটার এর কাজ করেন.


title: ধর্মসূত্র

text:
হিন্দুধর্মে বেদাঙ্গান্তর্ভুক্ত কল্পশ্রেণীভুক্ত নীতিশাস্ত্র সংকলনাদিকে ধর্মসূত্র নামে অভিহিত করা হয়। এদের সংখ্যা ২০ ।
এ পুঞ্জে নিম্নোক্ত ২০ রচকের রচনাদিকে অন্তর্ভুক্ত করা হয়।


title: সন্দীপ কুমার

text: সন্দীপ কুমার (জন্ম ১মে ১৯৮৬) একজন পুরুষ রেসওয়াকার। তিনি চীনের বেইজিং এ আয়োজিত ২০১৫ ওয়ার্ল্ড চ্যাম্পিয়নিশপে ৫০০ কিলোমিটার হাঁটা প্রতিযোগিতা সম্পন্ন করেন। তিনি ২০১৬ রিও অলিম্পিকেও অংশগ্রহন করেন , যাতে ৩৫নং প্রতিযোগী হয়ে ৫০ কিলোমিটার হাঁটা প্রতিযোগীতায় ৪:০৭:৫৫ সেকেন্ডে সম্পন্ন করেন।


title: বনগাঁ রেলওয়ে স্টেশন

text: বনগাঁ রেলওয়ে স্টেশন বনগাঁ শহরের একমাত্র রেল স্টেশন। এটি একটি জংশন স্টেশন। স্টেশনটি বনগাঁ-রানাঘাট ও শিয়ালদাহ-বনগাঁ লাইনের প্রান্তিক স্টেশন। এই স্টেশন থেকে এটি লাইন ভারত-বাংলাদেশ সীমান্ত পার হয়ে বাংলাদেশ-এ প্রবেশ করেছে। এই স্টেশন থেকে প্রতিদিন ৪০ জোড়ার বেশি ট্রেন চলাচল করে। শিয়ালদাহ রেল স্টেশন থেকে স্টেশনটি ৭৭ কিলোমিটার দূরে অবস্থিত এবং রানাঘাট স্টেশন থেকে বনগাঁ স্টেশনের দূরত্ব ৩৪ কিলোমিটার। এছাড়া স্টেশনটি থেকে ৫ কিলোমিটার দূরে বাংলাদেশ সীমান্ত। এই পথে বহু পণ্যবাহী রেল চলাচল করে বাংলাদেশে। এই স্টেশনের সঙ্গে এক সময় খুলনা ও যশোর শহরের সরাসরি রেল যোগাযোগ ছিল। বর্তমানে স্টেশনটি বনগাঁ শহর ও পার্শ্ববর্তী এলাকার রেল পরিসেবা প্রদান করে থাকে। স্টেশনটি যশোর রোড থেকে ১.৫ কিলোমিটার দূরত্বে অবস্থিত।


title: বনগাঁ রেলওয়ে স্টেশন

text: এই স্টেশনটি প্রথম ১৮৮২-১৮৮৪ থেকে চালু হয়। প্রথমে এখানে কয়লা চালিত ট্রেন চলাচল করত। ১৮৮১ সালে সেন্টাল বেঙ্গল রেলওয়ে নামে এক রেল কম্পানি দমদম-খুলনা ও খুলনা-রানাঘাট রেল পথ তৈরি শুরু করে। ১৯০৩ সালে এই রেল পথ এর দায়িত্ব পায় ইস্টর্নার বেঙ্গল রেল।


title: বনগাঁ রেলওয়ে স্টেশন

text: এরপর ১৯৬৩-১৯৬৪ শিয়ালদাহ-বারাসাত-অশকনগর-বনগাঁ বিভাগে বিদ্যুৎ চালিত ট্রেন চালিত হয়।


title: বনগাঁ রেলওয়ে স্টেশন

text: এই স্টেশনটি রানাঘাট-বনগাঁ ও শিয়ালদাহ-বনগাঁ লাইনের শেষ স্টেশন। স্টেশনটিতে ৩ টি রেল ট্রাক ও ৩ টি প্লাটফর্ম রয়েছে। এখানে সংরক্ষিত ও অসংরক্ষিত দুই প্রকার রেল টিকিট সংগ্রহের ব্যবস্থা রয়েছে। এই স্টেশনটি যাত্রী পরিসেবার পাশাপাশি পণ্য-দ্রব্য বহনকরী রেল গুলির পণ্য-দ্রব্য পরিবহনের পরিসেবা দিয়ে থাকে। এই স্টেশন থেকে বনগাঁ-শিয়ালদাহ, বনগাঁ-রানাঘাট, বনগাঁ-বারাসাত, বনগাঁ-ক্যানিং, বনগাঁ-মাঝেরহাট প্রভৃতি লোকাল ট্রেন চলাচল করে।


title: সুধা সিং

text: সুধা সিং(জন্ম ২৫শে জুন ১৯৮৬) একজন ভারতীয় অ্যাথলিট যিনি অলিম্পিকে ৩০০০ মিটার স্টেপেলচেজ বিভাগে প্রতিদ্বন্দ্বিতা করেন।


title: সুধা সিং

text: ৩০০০ মিটার স্টেপলচেজ বিভাগে সুধা সিং একজন ধারাবাহিক প্রদর্শনকারী। এই ইভেন্টে তিনি প্রায় ৭ বছর জাতীয় রেকর্ডধারী ছিলেন এবং ২০১৬র মে মাসে আরো একবার রেকর্ড পুনরুদ্ধার করেন।


title: সুধা সিং

text: ২০১৬ সালে চীনে Guangzhou এ অনুষ্ঠীত এশিয়ান গেমসে তিনি তাঁর জীবনের সেরা পারফরমেন্স করেন। ৩০০০ মিটার স্টেপলচেজ এ ৯:৫৫.৬৭ সেকেন্ড সময় করে সবর্নপদক জয় করেন। এছাড়াও সাঙ্ঘাই তে অনুষ্ঠিত ইন্টারন্যাশনাল অ্যামেচার অ্যাথলেটিক্‌স ফেডারেশন (IAAF) এর ডায়ামন্ড লীগ মিট এ তিনি নতুন জাতীয় রেকর্ড গড়েন, যা অত্যন্ত উল্লেখযোগ্য ঘটনা তাঁর ক্রীড়াজীবনে।


title: সুধা সিং

text:
২০১২ এর জুন মাসে সুধা সিং ৩০০০মিটার স্টেপেলচেজ এ নিজেরই জাতীয় রেকর্ড ভাংগেন ৯:৪৭.৭০ সেকেন্ড সময়ে এবং ২০১২ র গ্রীষ্মকালীন অলিম্পিকে যোগ্যতা অর্জন করেন। ২০১২ অলিম্পিকে ৩০০০মিটার স্টেপেলচেজ হিটে ১৩ তম স্থানে শেষ করে ফাইনালে প্রতিদবন্ধিতা করার যোগ্যতা লাভে ব্যার্থ হন।
২০১৫র আগষ্টে বেজিং এ মহিলাদের ম্যারাথন দৌড়ে ১৯ তম নম্বরে শেষ করে সুধা ২০১৬ রিও অলিম্পিকে প্রতিনিধিতব করার সুযোগ পান ২:৩৫:৩৫ সেকেন্ড সময় করে। ভারতের ও পি জ্যাইসা তাঁর ঠিক আগে ১৮তম স্থানে শেষ করেন।


title: সুধা সিং

text: ২০১৬র মে মাসে সাঙ্ঘাই তে ইন্টারন্যাশনাল অ্যামেচার অ্যাথলেটিক্‌স ফেডারেশন (IAAF) ডায়ামন্ড লিগ মিট এ সুধা নতুন জাতীয় রেকর্ড তৈরী করেন।


title: সুধা সিং

text: মহারাষ্ট্রের ললিতা বাবর যিনি ২০১৬ রিও অলিম্পিকে ৩০০০ মিটার স্টেপলচেজ এবং ম্যারাথন উভয় বিভাগেই যোগ্যতামান অর্জন করেন, জাতীয় স্তরে ৯:২৭.০৯ সেকেন্ড সময় করে স্বর্ণপদক জেতেন এবং জাতীয় রেকর্ড স্থাপন করেন। উত্তরপ্রপদেশ এর মেয়ে সুধা ৯:৩১.৮৬ সময় করেন ফেডারেশন কাপ অ্যাথলেটিক্ চ্যাম্পিয়নশিপে (দিল্লী) দ্বিতীয় এবং শেষ দিনে এবং রিও র যোগ্যতা মাপকাঠি ৯:৪৫.০০সেকেন্ড এর চাইতে ভালো সময়ে শেষ করে যোগ্যতা অর্জন করেন।


title: ইন্দরজিৎ সিং

text: ইন্দরজিৎ সিং(জন্ম ১৯ এপ্রিল ১৯৮৮) এক শটপুট বিশেষ্ণজ্ঞ ভারতীয় অ্যাথলিট। ২০১৫ র এশিয়ান অ্যাথলেটিক্স চ্যাম্পিয়নশীপে তিনি স্বর্ণ পদক জয় করেন। ২০১৩ গ্রীষ্মকালীন ইউনিভার্সিয়াড প্রতিযোগিতায় ইন্দরজিৎ প্রতিদবন্ধিতা করেন এবং তাঁর তৎকালীন সেরা থ্রো (১৯.৬৩ মিটার) করে রৌপ্য পদক জয় করেন। বর্তমানে তিনি অ্যাংলিয়ান মেডেল হান্ট কোম্পানীর স্পনসরশিপ এর আওতায় রয়েছেন।


title: ইন্দরজিৎ সিং

text:
১৭ই আগষ্ট ২০১৩ তে পাটিয়ালা র ইন্ডিয়ান ন্যাশানাল গেমস ১৯.৮৯মিটার থ্রো করে নিজের পরিসংখ্যান উন্নত করেন। ২ রা অক্টোবর ২০১৪ এশিয়ান ফেমসে শটপুট এ ১৯.৩৮মিটার ছুড়ে তিনি ব্রোঞ্জ পদক জেতেন। ২২শে জুন ২০১৫ তে ব্যাংকক এশিয়ান অ্যাথলেটিক্স গ্রাঁ প্রি তে তিনি স্বর্ণ পদক জেতেন,১৯.৮৩মিটার থ্রো করে। আন্তর্জাতিক ক্রীড়াঙ্গণে একই মাসে ইন্দরজিৎ তাঁর দ্বিতীয় স্বর্ণ পদক জয় করেন চিনের ইউহান এ এশিয়ান চ্যাম্পিয়নশিপে (৩রা জুন, ২০১৫) ২০.৪১ মিটার থ্রো করে যা নতুন এশীয় রেকর্ড হয়।
২০১৫র মে মাসে ১৯তম ফেডারেশান কাপ প্রতিযোগিতায় ২০.৬৫মিটার থ্রো করে ইন্দরজিৎ ২০১৬ রিও গ্রীষ্মকালীন অলিম্পিকে যোগ্যতা মান অতিক্রম করেন।


title: ইন্দরজিৎ সিং

text: বর্তমানে তিনি অপর ভারতীয় শটপুট এর শক্তি সিং এর ছোট ভাই প্রিতম সিং এর প্রশিক্ষনে রয়েছেন।২০১৬ র জুলাই এ ড্রাগ পরীক্ষায় নিষিদ্ধ বস্তু গ্রহণের কারনে প্রতিযোজীতায় থেকে তিনি ছিটকে যান।


title: ইন্দরজিৎ সিং

text: ইন্দরজিৎ পাঞ্জাবের শহীদ ভগত সিং নগরের বাসিন্দা। কোল ইন্ডিয়ার ক্যাম্পাসের অন্যতম নামী দিল্লী পাবলিক স্কুলের প্রাক্তন ছাত্র এই ইন্দরজিৎ সিং। তিনি ওই স্কুলের ২০০৬ সালের ব্যাচের ছাত্র ছিলেন। তিনি পরবর্তীকালে পরিবারের সাথে মধ্যপ্রদেশ এর সিংরাউলি তে বলে যান যেখানে তাঁর পিতা গুরদয়াল সিং নর্দান কোল্ডফিল্ড লিমিটেডে কর্মরত ছিলেন। ২০০৭ সালে পিতার মৃত্যুর পর তাঁর পরিবারে আর্থিক সঙ্কট এ পড়ে, তা সত্ত্বেও পরিবারের সহায়তায় তিনি অ্যাথলেটিক্সে তাঁর অধ্যাবসায় চালিয়া যান।


title: মেজবাহ আহমেদ

text: মেজবাহ আহমেদ (জন্ম ১১ মার্চ ১৯৯৫) একজন বাংলাদেশী দৌড়বিদ। তিনি ২০১৩ বিশ্ব অ্যাথলেটিকস চ্যাম্পিয়নশিপের ১০০ মিটার দৌড়ে অংশগ্রহণ করেন। তিনি বাংলাদেশের পক্ষে ২০১৬ রিও অলিম্পিকে অ্যাথলেটিক্সে অংশগ্রহণ করেন।


title: শিরিন আক্তার

text: শিরিন আক্তার (জন্ম ১২ অক্টোবর ১৯৯৪) একজন বাংলাদেশী মহিলা দৌড়বিদ। তিনি রিও দি জেনেরিও-এ অনুষ্ঠিত ২০১৬ গ্রীষ্মকালীন অলিম্পিকে মেয়েদের ১০০ মিটার দৌড়ে অংশগ্রহণ করেন।


title: আবদুল্লাহ হেল বাকি

text: আবদুল্লাহ হেল বাকি (জন্ম ১ আগস্ট ১৯৮৯) একজন বাংলাদেশী ক্রীড়া শ্যুটার। তিনি ২০১৬ গ্রীষ্মকালীন অলিম্পিকে পুরুষ ১০০ মিটার এয়ার রাইফেল বিভাগে অংশগ্রহণ করেন।


title: আবদুল্লাহ হেল বাকি

text: আবদুল্লাহ হেল বাকি ২০১৪ সালের কমনওয়েলথ গেমসে ১০-মিটার এয়ার রাইফেল ইভেন্টে রুপা জিতেছিলেন। এর আগে ২০০৮ সালে ইসলামাবাদ সাফ গেমসের শ্যুটিংয়ে প্রথম অংশ নিয়ে দলগত বিভাগে স্বর্ণপদক জিতেছিলেন। এছাড়াও জাতীয় শ্যুটিংয়ে টানা চার বছর ১০ মিটার এয়ার রাইফেলে স্বর্ণ জয় করেছেন।


title: সোনিয়া আক্তার

text: সোনিয়া আক্তার (জন্ম ১৫ জুলাই ১৯৯৭) একজন বাংলাদেশী সাঁতারু। তিনি ২০১৬ গ্রীষ্মকালীন অলিম্পিকে মেয়েদের ৫০ মিটার ফ্রিস্টাইল বিভাগে অংশগ্রহণ করেন।


title: প্রথম ধর্মমাণিক্য

text: প্রথম ধর্মমাণিক্য পঞ্চদশ শতাব্দীতে ত্রিপুরা রাজ্যের রাজা ছিলেন। "ত্রিপুরা বংশাবলী" অনুসারে তাঁর রাজত্বকাল ছিল ১৪৩১–১৪৬২ খ্রিস্টাব্দ।


title: প্রথম ধর্মমাণিক্য

text: রাজমালা অনুসারে, প্রথম ধর্মমাণিক্য ত্রিপুরা রাজ্যের রাজা মহামাণিক্যের চারজন পুত্রের মধ্যে জ্যেষ্ঠ পুত্র ছিলেন। যৌবনে তিনি সংসার ত্যাগ করে সন্ন্যাসী হয়ে দেশ ত্যাগ করে তীর্থভ্রমণে বের হন। কাশীতে অবস্থান করার সময় তিনি পিতার মৃত্যুসংবাদ পান এবং এক কনৌজী ব্রাহ্মণের উপদেশে তাঁকে সঙ্গে নিয়ে তিনি ত্রিপুরা রাজ্যে ফিরে রাজসিংহাসনে আরোহণ করেন। প্রথম ধর্মমাণিক্য রাজত্বলাভ করে বঙ্গদেশ আক্রমণ করে গৌড়ের নবাবকে পরাজিত করে সোনারগাঁ অধিকার করেন। ব্রহ্মদেশের শাসক মঘরাজ্য আক্রমণ করলে, ধর্মমাণিক্য মঘরাজকে সহায়তা করে তাঁর রাজ্য ফিরে পেতে সহায়তা করেন।


title: প্রথম ধর্মমাণিক্য

text: ধর্মমাণিক্য অধুনা কুমিল্লা অঞ্চলে ধর্মসাগর নামে একটি বিশাল জলাধার স্থাপন করেন। যে কনৌজী ব্রাহ্মণের উপদেশে তিনি সন্ন্যাস ত্যাগ করে দেশে ফিরে আসেন, ধর্মসাগরের তীরে তাঁকে তিনি জমি প্রদান করে প্রতিষ্ঠা করেন। এই রাজার ১৩৮০ শকাব্দের (১৪৫৮ খ্রিস্টাব্দ) একটি তাম্রশাসন পাওয়া গেছে, যাতে তাঁর পিতা হিসাবে রাজা মহামাণিক্যের নাম উল্লেখ করা আছে; এই তাম্রশাসন দিয়ে তিনি ধর্মসাগর দীঘি উৎসর্গ করেন।


title: প্রথম ধর্মমাণিক্য

text: মর্ম:— চন্দ্রবংশোদ্ভব মহামাণিক্যের সুধীপুত্র, শশধর সদৃশ শ্রীশ্রীমান্ ধর্মমাণিক্য, ১৩৮০ শকের মেষ সংক্রমণে (চৈত্র মাসের শেষ তারিখে) সোমবার, শুক্লাত্রয়োদশী তিথিতে কৌতুকাদি অষ্ট বিপ্রকে শস্যসমন্বিত এবং ফল ও বৃক্ষাদি পূর্ণ ঊনত্রিশ দ্রোণ ভূমি ও ধর্মসাগর নামে জলাশয় দান করিলেন। আমার বংশ বিলুপ্ত হইলে যদি এই রাজ্য অন্য কোন ভূপতির হস্তগত হয়, তিনি এই ব্রহ্মবৃত্তি লোপ না করিলে, আমি তাঁহার দাসানুদাস হইব।


title: প্রথম ধর্মমাণিক্য

text: ধর্মমাণিক্যের পৃষ্ঠপোষকতায় ত্রিপুরার রাজপুরোহিত বা চন্তাই দুর্লভেন্দ্রনারায়ণের কাছে মৌখিক পরম্পরায় ত্রিপুরী ভাষায় প্রচলিত আখ্যান শুনে বাণেশ্বর চক্রবর্তী ও শুক্রেশ্বর চক্রবর্তী নামক দুই ব্রাহ্মণ পণ্ডিত রাজমালা নামক একটি বাংলা পদ্য রচনা করেন, যেখানে পৌরাণিক রাজা দৈত্য থেকে শুরু করে মহামাণিক্য পর্যন্ত ত্রিপুরার রাজবংশের কাহিনী বর্ণিত হয়। আনুমানিক ১৪৩১ থেকে ১৪৬২ খ্রিস্টাব্দের মধ্যে এই গ্রন্থ রচিত হয়।


title: আইপ্যাড প্রো

text: এই আইপ্যাড প্রো হল একটি ট্যাবলেট কম্পিউটার, ভাল ডিজাইন উন্নত এবং বিক্রী করে অ্যাপল ইনকর্পোরেটেড, চলমান আইওএস মোবাইল অপারেটিং সিস্টেম. এটা পাওয়া যায়, ২ পর্দা মাপ, ৯.৭ ইঞ্চি এবং ১২.৯ ইঞ্চি, প্রত্যকটির সঙ্গে তিনটি অপশন জন্য অভ্যন্তরীণ স্টোরেজ ক্ষমতা: ৩২, ১২৮, বা ২৫৬ গিগাবাইট, ২৫৬ জিবি কনফিগারেশন তৈরী আইপ্যাড প্রো প্রথম আইওএস ডিভাইস থেকে যে প্রস্তাব স্টোরেজ আকার.


title: আইপ্যাড প্রো

text: প্রথম আইপ্যাড প্রো পর ১২.৯ ইঞ্চি সংস্করণ ঘোষণা করা হয়, সেপ্টেম্বর ৯, ২০১৫, এবং মুক্তি, ১১ নভেম্বর, ২০১৫. এটা চেয়ে বড়, সব আগের আইপ্যাড মডেল এবং প্রথম আইপ্যাড ট্যাবলেট বৈশিষ্ট্য LPDDR4 র্যাম. The ১২.৯ ইঞ্চি ট্যাবলেট ছিল, পরে অনুসরণ করে ছোট ৯.৭ ইঞ্চি সংস্করণ, যা ঘোষণা করা হয় মার্চ ২১, ২০১৬ রিলিজ, ৩১ মার্চ, ২০১৬. সাথে তুলনা করলে, আইপ্যাড এয়ার ২, ৯.৭ ইঞ্চি আইপ্যাড প্রো বৈশিষ্ট্য একটি দ্রুত CPU-র, একটি ভাল ক্যামেরা এবং প্রথম আইপ্যাড থেকে বৈশিষ্ট্য সত্য টোন ফ্ল্যাশ এবং অক্ষিপট ফ্ল্যাশ. এটি এনেছে একটি নতুন ২৫৬ গিগাবাইট স্টোরেজ অপশন, এবং একটি সত্য টোন প্রদর্শন করতে পারবেন, যা এলসিডি মানিয়ে পরিবেষ্টনকারী আলো পরিবর্তন করতে তার রঙ এবং তীব্রতা প্রদান করার জন্য আরো একটি আনন্দদায়ক এবং প্রাকৃতিক অভিজ্ঞতা.


title: আইপ্যাড প্রো

text: এই ১২.৯ ইঞ্চি সংস্করণ আইপ্যাড প্রো ঘোষণা করা হয় সময় একটি আপেল বিশেষ ঘটনা, সেপ্টেম্বর ৯, ২০১৫. এটা মুক্তি পায় নভেম্বর ১১, ২০১৫ গোল্ড, সিলভার এবং স্পেস গ্রে রঙ অপশন. যা ছোটো থেকে দাম US $৭৯৯.৯৯ থেকে ১,২২৯.৯৯ উপর ভিত্তি করে স্টোরেজ আকার এবং সেলুলার ক্ষমতা. মার্চ ২১, ২০১৬, ৯.৭ ইঞ্চি সংস্করণ আইপ্যাড প্রো এ ঘোষণা করা হয় একটি আপেল তান সঙ্গে একটি অতিরিক্ত রোজ গোল্ড রঙ বিকল্প. এই ৯.৭ ইঞ্চি সংস্করণ চালু করার ক্ষমতা নির্বাচন বেস ৩২জিবি মডেলের সঙ্গে সেলুলার+ওয়াইফাই বিকল্প. (পূর্বে, সেলুলার+ওয়াইফাই অপশনটি শুধুমাত্র উপলব্ধ ছিল ১২৮জিবি আইপ্যাড প্রো মডেলএ.) এই ৯.৭ ইঞ্চি মডেল থেকে মূল্য নির্ধারণ করা হয় $৫৯৯ জন্য $১,০২৯ কনফিগারেশনের উপর নির্ভর করে. এটা মুক্তি পায় ৩১ মার্চ, ২০১৬.


title: আইপ্যাড প্রো

text: উভয় আইপ্যাড প্রো মডেলের মধ্যে রয়েছে A9X chip , এবং অ্যাপল M9 মোশন কো-প্রসেসর. এই ৯.৭ ইঞ্চি মডেল হয়েছে, কিন্তু একটি সামান্য কম CPU-এর (২.১৬ GHz তুলনায় ২.২৪ GHz উপর ১২.৯ ইঞ্চি মডেল). বৈশিষ্ট্য একটি নম্বর আছে জার মান থেকে , আইপ্যাড, যেমন টাচ আইডি এবং রেটিনা ডিসপ্লে. নতুন বৈশিষ্ট্য হল একটি স্মার্ট সংযোগকারী জন্য একটি কীবোর্ড এবং চার স্টেরিও স্পিকার অবস্থিত জোড়া উপরে এবং নীচে ডিভাইস. এই ১২.৯ ইঞ্চি মডেল আছে ২৭৩১-দ্বারা-২০৪৮ অক্ষিপট প্রদর্শন ২৬৪ পিক্সেল প্রতি ইঞ্চি, এবং ৯.৭ ইঞ্চি মডেল আছে একটি ২০৪৮ বাই ১৫৩৬ অক্ষিপট প্রদর্শন ২৬৪ পিক্সেল প্রতি ইঞ্চি, এবং বৈশিষ্ট্য একটি পরিবর্তনশীল রিফ্রেশ রেট, জন্য একটি প্রথম অ্যাপল. এই ১২.৯ ইঞ্চি সংস্করণ রহমান প্রো প্রথম রহমান অন্তর্ভুক্ত করার জন্য ৪জিবি র্যাম.


title: আইপ্যাড প্রো

text: চার আনুষঙ্গিক জন্য বিশেষভাবে তৈরি আইপ্যাড প্রো – একটি "স্মার্ট" সক্রিন কভার, একটি সংযুক্ত কীবোর্ড; একটি সক্রিয় ব্লুটুথ ট্র্যাকিং লেখনী, অ্যাপল পেনসিল; এবং একটি ফর্ম-লাগানো সিলিকন ক্ষেত্রে যে সঙ্গে সামঞ্জস্যপূর্ণ, স্মার্ট কীবোর্ড, সব যা আলাদাভাবে বিক্রি হয়.


title: আইপ্যাড প্রো

text: স্মার্ট কীবোর্ড সৌরবিদ্যুত সঙ্গে আইপ্যাড প্রো ব্যবহার করে স্মার্ট সংযোগকারী, একটি চৌম্বক সংযোগ উপলব্ধ করা হয় যে তথ্য স্থানান্তর এবং ক্ষমতা. স্মার্ট কীবোর্ড, যা দ্বিগুণ হিসাবে একটি কিকস্টান হয় যে তুলনীয় প্রতিদ্বন্দ্বী মাইক্রোসফট সারফেস প্রো.


title: আইপ্যাড প্রো

text: অ্যাপল পেনসিল একটি যথার্থ লেখনী একচেটিয়া রহমান প্রো. আনুষঙ্গিক সঞ্চার হয় মাধ্যমে বিদ্যুত পোর্ট ট্যাবলেট উপর নিজেই. আইপ্যাড প্রো প্রবর্তন করে একটি নতুন প্রদর্শন সঙ্গে বৃদ্ধি সংবেদনশীলতা এবং স্পষ্টতা উপর পূর্ববর্তী আইপ্যাড সঙ্গে প্রদর্শন অ্যাপল পেনসিল সমর্থন যোগ করা হয়েছে. সময় তান, আপেল, প্রদর্শন, অঙ্কন, ম্যানেজিং প্রকাশনার বিন্যাস এবং নথি টীকা.


title: আইপ্যাড প্রো

text: আইপ্যাড প্রো এর ৯.৭ ইঞ্চি সংষ্করন একটি রেকর্ড সেট মধ্যে সব বর্তমানে মুক্তি ট্যাবলেট পরীক্ষিত রঙ সঠিকতা, পর্দা নমোনিয়, শিখর উজ্জ্বলতা, বিপরীতে রেটিং উচ্চ পরিবেষ্টিত আলো এবং ক্ষুদ্রতম রঙ প্রকরণ, কিন্তু আইপ্যাড প্রো ১২. ইঞ্চি সংস্করণ পরীক্ষিত থাকার ভাল বিপরীতে অণুপাত অন্ধকারে. সত্ত্বেও অ্যাপল বিজ্ঞাপন ট্যাবলেট হিসাবে পিসি প্রতিস্থাপন অধিকাংশ সমালোচক লক্ষনীয় যে, এখনও এটি প্রতিস্থাপন করতে পারবেন না, একটি ল্যাপটপ চলমান মাইক্রোসফট উইন্ডোজ অপারেটিং সিস্টেম.


title: টেম্পেরা

text: টেম্পেরা (), বা এগ টেম্পেরা হলো একটি স্থায়ী, দ্রুত শুকিয়ে যায় এমন চিত্র মাধ্যম, যা বিভিন্ন রঞ্জক পদার্থের সাথে পানিতে দ্রবণীয় বাইন্ডার (সাধারণত ডিমের কুসুম বা এই জাতীয় আঠাল বস্তু) এর মিশ্রনে তৈরি হয়ে থাকে। টেম্পেরা বলতে এই মাধ্যমে আঁকা চিত্রকর্মও বোঝায়। এই মাধ্যমে আঁকা চিত্রকর্ম বেশ দীর্ঘস্থায়ী হয়, যার উদাহরণস্বরুপ ১ম শতাব্দিতে অঙ্কিত চিত্র এখনো বিদ্যমান। এগ টেম্পেরা চিত্রকলার ইতিহাসে একটি প্রধান পদ্ধতি ছিল। ১৫০০ খ্রিস্টাব্দে তেল রঙের আবিস্কারের পর এর ব্যবহার কমে যায়। যুক্তরাষ্ট্রে বহুলব্যবহৃত একটি মাধ্যম, পোস্টার পেইন্টকে টেম্পেরা শ্রেণীর বলে বিবেচনা করা হয়, যদিও পোস্টার পেইন্টের ক্ষেত্রে ভিন্ন বাইন্ডার ও রঞ্জক পদার্থ ব্যবহৃত হয়ে থাকে।


title: টেম্পেরা

text:
প্রাচীন মিশরীয় সারকোফেগাস (বা ভাস্কর্যশিল্পঅলংকৃত শিলালিপিসমন্বিত প্রস্তর শবাধার) এর অলঙ্করণে টেম্পেরা চিত্রের নিদর্শন পাওয়া গেছে। অনেক ফায়ুম মমি প্রতিকৃতিতে টেম্পেরার ব্যবহার আছে।
প্রাচীন ও মধ্যযুগের গোড়ার দিকে ভারতের বিভিন্ন গুহা এবং শিলা কেটে তৈরি মন্দিরে টেম্পেরার সাথে সংশ্লিষ্ট একটি কৌশলের ব্যবহার পাওয়া গেছে। ৪র্থ ও ১০ম শতাব্দীর মাঝামাঝি সময়ে ভারতের বাঘ গুহায় এবং ৭ম শতাব্দীতে রাবণ ছায়া গুহায় টেম্পেরার সাহায্যে উন্নত মানের কিছু শিল্প তৈরি করা হয়েছে।


title: টেম্পেরা

text:
টেম্পেরা ঐতিহ্যগতভাবে হস্ত-চূর্ণ শুষ্ক রঞ্জক এর সাথে আঠাল কোনো মাধ্যম, যেমন- ডিম, মধু, দুধ(ছানার আকারে), পানি এবং বিভিন্ন প্রকার প্রাকৃতিক আঠার মিশ্রনে নির্মিত হয়।
টেম্পেরা চিত্রকর্মের শুরুতে একটি প্যালেট, থালা বা বাটিতে কিছু পরিমান চূর্ণীকৃত রঞ্জক পদার্থ নিয়ে সমপরিমান বাইন্ডার মিশিয়ে রং তৈরি করা হয়। কিছু রঞ্জকের প্রকৃতি অনুসারে বাইন্ডারের পরিমান কম বা বেশি হয়ে থাকে। কয়েক ফোঁটা বিশুদ্ধ পানি যোগ করা হয়, এরপর অল্প অল্প করে বাইন্ডার বা ডিমের মিশ্রন যোগ করা হয়, যতক্ষণ পর্যন্ত না মিশ্রনটি কাঙ্ক্ষিত স্বচ্ছতা পায়। ডিমের মিশ্রণ যতো বেশি দেওয়া হয়, রং ততো বেশি স্বচ্ছ হয়।


title: টেম্পেরা

text: টেম্পেরার সবচেয়ে প্রচলিত মাধ্যম হলো এগ টেম্পেরা। এর জন্য বেশিরভাগ সময় ডিমের কুসুম ব্যবহার করা হয়। ডিমের সাদা অংশ এবং কুসুমের ঝিল্লি বাদ দেওয়া হয়। ডিমের কুসুম কখনোই রঞ্জকের সাথে সরাসরি দেওয়া হয়না কেননা এটি প্রায় সাথে সাথেই শুকিয়ে যায় এবং শুকিয়ে ফেটে যায়। তাই সবসময় বিভিন্ন অনুপাতে কিছু দ্রব যোগ করা হয় ভিনেগারের একটি প্রণালী আছে যেখানে ১ঃ১ অনুপাতে ডিমের কুসুম ও ভিনেগার মেশানো হয়। আরেকটি প্রনালীতে ১ঃ২ অনুপাতে ওয়াইট ওয়াইন ও কুসুম মেশানো হয়।


title: লেস অ্যামিস

text: লেসলি ইথেলবার্ট জর্জ অ্যামিস, সিবিই (; জন্ম: ৩ ডিসেম্বর, ১৯০৫ - মৃত্যু: ২৭ ফেব্রুয়ারি, ১৯৯০) কেন্টের ইলহামে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে কেন্টের প্রতিনিধিত্ব করেন। দলে তিনি মূলতঃ উইকেট-রক্ষক ছিলেন। পাশাপাশি ডানহাতে ব্যাটিংসহ লেগ ব্রেক বোলিং করতেন লেস অ্যামিস। ১৯৯১ সালে তাঁর প্রসঙ্গে উইজডেন মন্তব্য করে যে, তিনি সর্বকালের সেরা উইকেট-রক্ষক-ব্যাটসম্যানদের মধ্যে অন্যতম ছিলেন।


title: লেস অ্যামিস

text: নিজ গ্রাম ইলহামে জন্মগ্রহণকারী সাবেক কাউন্টি খেলোয়াড় এফ এ ম্যাককিননের অনুপ্রেরণায় ক্রিকেটে মনোনিবেশ ঘটান। ফোকস্টোনের হার্ভে গ্রামার স্কুলে অধ্যয়ন শেষে তৎকালীন কাউন্টি কোচ জি জে ভি উইগলের কাছ থেকে উইকেট রক্ষণে শিক্ষা নেন। এরফলে খুব সহজেই কাউন্টি ক্রিকেটে অল-রাউন্ডার হিসেবে খেলার সুযোগ লাভ করেন।


title: লেস অ্যামিস

text: ওয়েস্ট মলিংয়ে খেলতে থাকাবস্থায় কেন্টের পক্ষ থেকে খেলার জন্য আমন্ত্রণ বার্তা পান। রয়্যাল টানব্রিজ ওয়েলসের নেভিল গ্রাউন্ডে ৭ জুলাই, ১৯২৬ তারিখে ওয়ারউইকশায়ারের বিপক্ষে তাঁর অভিষেক ঘটে। ঐ খেলায় নিয়মিত উইকেট-রক্ষক জে সি হাবল থাকলেও তিনি ৩৫ রানসহ ৪টি ক্যাচ নেন। ঐ মৌসুমে কাউন্টি চ্যাম্পিয়নশীপে তিনি আরও একটি খেলায় অংশ নেন। এরপর ১৯২৭ মৌসুম থেকে দলের নিয়মিত সদস্য মনোনীত হন।


title: লেস অ্যামিস

text: ১৯২৮-২৯ মৌসুম থেকে ১৯৩৮-৩৯ মৌসুম পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯২৮-২৯ মৌসুমে অস্ট্রেলিয়া; ১৯২৯-৩০ মৌসুমে ওয়েস্ট ইন্ডিজ; ১৯৩২-৩৩ ও ১৯৩৬-৩৭ মৌসুমে অস্ট্রেলিয়া ও নিউজিল্যান্ড এবং ১৯৩৮-৩৯ মৌসুমে দক্ষিণ আফ্রিকা গমন করেন।


title: লেস অ্যামিস

text: ১৯২৮-২৯ মৌসুমে অস্ট্রেলিয়া সফরে যান। কেবলমাত্র বেশ কয়েকটি রাজ্য দলের বিপক্ষে খেলেন। অতঃপর ১৭ আগস্ট, ১৯২৯ তারিখে ওভালে অনুষ্ঠিত ৫ম টেস্টে সফরকারী দক্ষিণ আফ্রিকার বিপক্ষে তাঁর টেস্ট অভিষেক হয়। খেলায় তিনি শূন্য রান সংগ্রহ করেন ও ২টি ক্যাচ নেন। ইংল্যান্ডের পক্ষে ২৪৪তম ক্যাপ লাভ করেন তিনি।


title: লেস অ্যামিস

text: অ্যামিস তাঁর সমগ্র খেলোয়াড়ী জীবনে ৪৭ টেস্টে অংশ নিয়ে ৪০.৫৬ গড়ে ২,৪৩৪ রান সংগ্রহ করেন। এছাড়াও, ৭৪ ক্যাচসহ ২৩ স্ট্যাম্পিং করেন তিনি। প্রথম-শ্রেণীর ক্রিকেটে ৪৩.৫১ গড়ে ৩৭,২৪৮ রান করেন। তন্মধ্যে, ১০২টি সেঞ্চুরি ও ১৭৬টি অর্ধ-শতক ছিল। উইকেট-রক্ষণের বাইরে প্রায় দুই শতাধিক ওভার বোলিং করে ৩৩.৩৭ গড়ে ২৪টি প্রথম-শ্রেণীর উইকেট পান।


title: লেস অ্যামিস

text: ১৯৩৫ সালে সর্বশেষ ইংরেজ ক্রিকেটার হিসেবে মধ্যাহ্নভোজনের পূর্বেই টেস্টে শতাধিক রান করেন। পরবর্তীতে প্রায় সত্তর বছর পর ২০০৫ সালে বাংলাদেশ দলের বিপক্ষে ইয়ান বেল তাঁর এ রেকর্ডের সাথে সম্পৃক্ত হন। এছাড়াও, ঐ অধিবেশনে ১২৩ রান তোলেন যা টেস্ট ক্রিকেটে সর্বাধিক রান সংগ্রহের রেকর্ড। ইংল্যান্ডের পক্ষে ৮ম উইকেট জুটিতে গাবি অ্যালেনের সাথে ২৪৬ রানের জুটি গড়েন। ১৯৩১ সালে লর্ডসে সফরকারী নিউজিল্যান্ডের বিপক্ষে এ রেকর্ডটি পরবর্তীকালে ২৮ আগস্ট, ২০১০ তারিখে জোনাথন ট্রট - স্টুয়ার্ট ব্রড পাকিস্তানের বিপক্ষে অনুষ্ঠিত ৪র্থ টেস্টে ৩৩২ রানের নতুন রেকর্ড গড়েন।


title: লেস অ্যামিস

text: ১৯৩২-৩৩ মৌসুমে অস্ট্রেলিয়ায় অনুষ্ঠিত অগৌরবজনক বডিলাইন সফরে উইকেট-রক্ষক ছিলেন। দ্বিতীয় বিশ্বযুদ্ধের কারণে তাঁর খেলোয়াড়ী জীবন বাঁধাগ্রস্ত হয়। বিশ্বযুদ্ধকালীন তিনি রয়্যাল এয়ার ফোর্সে স্কোয়াড্রন লিডার ছিলেন। যুদ্ধের পর তিনি পুণরায় কেন্টের পক্ষে ব্যাটসম্যান হিসেবে খেলেন।


title: লেস অ্যামিস

text: আইসিসি টেস্ট প্লেয়ার ব্যাটিং র‌্যাঙ্কিংয়ে ৬ জুলাই, ১৯৩৪ তারিখে সর্বোচ্চ ৬১৯ রেটিংধারী ছিলেন। ১৪ মার্চ, ১৯৩৫ তারিখে তাঁর সর্বোচ্চ র‌্যাঙ্ক ছিল ৭ম। ১৯২৯ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।


title: লেস অ্যামিস

text: মাত্র দুইজন উইকেট-রক্ষকের একজন হিসেবে এক মৌসুমে এক হাজার বা ততোধিক রান ও একশত বা ততোধিক ডিসমিসালের ‘উইকেট-রক্ষকের ডাবলে’ স্বীয় নামকে সমুজ্জ্বল করে রেখেছেন স্ব-মহিমায়। তিনি তিনবার ও জন মারে একবার এ কৃতিত্ব প্রদর্শনে সক্ষমতা দেখিয়েছেন।


title: মাসুদ পথিক

text: মাসুদ পথিক (০১ আগস্ট ১৯৭৯) বাংলাদেশের একজন চলচ্চিত্র পরিচালক, গীতিকার এবং কবি । তিনি নেকাব্বরের মহাপ্রয়াণ" চলচ্চিত্রের জন্য বাংলাদেশের জাতীয় চলচ্চিত্র পুরস্কার অর্জন করেন। ২০১৪ সালে কাহিনী নকলের অভিযোগ প্রমাণিত হওয়ায় মুরাদ পারভেজের চলচ্চিত্র ‘বৃহন্নলা’র জাতীয় চলচ্চিত্র পুরস্কার বাতিল করা হলে নেকাব্বরের মহাপ্রয়াণ কে নতুন করে জাতীয় চলচ্চিত্র পুরষ্কার দেওয়া হয়। বর্তমানে তিনি "মায়া দ্য লস্ট মাদার" নামক চলচ্চিত্র নির্মাণ করছেন। চলচ্চিত্রের পাশাপাশি তিনি গান রচনা ও কবিতা লেখেন।


title: মাসুদ পথিক

text: মাসুদ পথিক স্কুল ও কলেজের পাঠ শেষ করে ঢাকা বিশ্ববিদ্যালয় থেকে চলচ্চিত্র ভাষায় পি, এইচ, ডি ডিগ্রি লাভ করেন। তিনি ঢাকা কলেজ, ঢাকা বিশ্ববিদ্যালয় এবং কেন্দ্রীয় ছাত্রলীগের সঙ্গে নিবিড়ভাবে যুক্ত ছিলেন।


title: মাসুদ পথিক

text: মাসুদ পথিক কবিতা রচনা এবং চলচ্চিত্র নির্মাণের পাশাপাশি গবেষণার কাজ করেন। তিনি বাংলাদশের জাতির জনক বঙ্গবন্ধু শেখ মুজিবুর রহমানের জীবন দর্শনের উপর প্রায় দীর্ঘ পনেরো বছর যাবৎ গবেষণা করছেন।


title: মাসুদ পথিক

text: মাসুদ পথিক মোট ২১টি গ্রন্থের প্রণেতা। তার সাহিত্য রচনার মধ্যে রয়েছে কৃষকফুল (১৯৯৬), বাতাসের বাজার (২০০৭), সেতু হারাবার দিন, চাষার বচন (২০১৬) ইত্যাদি। মাসুদ কেন্দ্রীয় ছাত্রলীগের নিয়মিত প্রকাশনা ‘মাতৃভূমি’র সম্পাদনা করেছেন টানা আট বছর। তিনি ‘গণতন্ত্র মুক্তি পাক’, ‘জননেত্রী শেখ হাসিনা’ নামের বই সম্পাদনার সঙ্গে যুক্ত ছিলেন।


title: মাসুদ পথিক

text:
তিনি বিখ্যাত কবি নির্মলেন্দু গুণের কবিতা অবলম্বনে তার প্রথম চলচ্চিত্র "নেকাব্বরের মহাপ্রয়াণ" তৈরি করেন এবং প্রথম চলচ্চিত্রেই জাতীয় পুরস্কার লাভ করেন।
এই সাফল্যের পর তিনি আরো বেশ কিছু ছবির কাজ হাতে নিয়েছেন।
এছাড়াও তিনি বাংলাদেশ ছাত্রলীগের প্রযোজনায় শেখ হাসিনাকে নিয়ে "আলোর পথের সারথি" নামে একটি তথ্যচিত্র নির্মাণ করেছেন।


title: মাসুদ পথিক

text:
বাংলাদেশের খ্যাতিমান চিত্রশিল্পী জনাব শাহাবুদ্দিন আহমেদের চিত্রকর্ম “নারী” এবং কবি কামাল চৌধুরীর “যুদ্ধশিশু” কবিতা অবলম্বনে মুক্তিযুদ্ধ, বীরাঙ্গনা এবং যুদ্ধশিশুকে কেন্দ্র করে “মায়া দ্য লস্ট মাদার” চলচ্চিত্রটির নির্মাণ কাৰ্য্য শুরু হয়েছে। সিনেমাটিতে অভিনয় করছেন ভারতের আলোচিত অভিনেত্রী মমতাজ সরকার। মমতাজ সরকার যাদুকর পিসি সরকার জুনিয়রের মেয়ে।
মাসুদ পথিক চলচ্চিত্র ও সাহিত্যে একাধিক পুরস্কার ও সম্মান পেয়েছেন; তার মধ্যে উল্লেখযোগ্য হলোঃ


title: রাণাঘাট রেলওয়ে স্টেশন

text: রাণাঘাট "শিয়ালদহ-রানাঘাট লাইন"-এর একটি গুরুত্বপূর্ণ রেলওয়ে স্টেশন ও রেল প্রান্তিক। এটি শিয়ালদহ থেকে ৮০ কিলোমিটার দূরে অবস্থিত।এই স্টেশনটি রাণাঘাট শহরের একমাত্র রেলওয়ে স্টেশন। দেশবিভাগের পূর্বে এটি উত্তরবঙ্গ গামী রেলপথে অতি গুরুত্বপূর্ণ স্টেশন ছিল। এটি রাণাঘাট শহর ও পার্শ্ববর্তী এলাকার রেল-পরিষেবা প্রদান করে। যাত্রী সংখ্যার দিক দিয়ে এটি নদীয়া জেলার মধ্যে অন্যতম বড় ও পূর্ব রেল এর একটি ব্যস্ত, বৃহৎ রেল স্টেশন।


title: রাণাঘাট রেলওয়ে স্টেশন

text:
এই রেলওয়ে স্টেশনটি ১৮৬৩-১৮৬৪ সালের মাঝে "ইস্টার্ন বেঙ্গল রেলওয়ে" তৈরি করে। সেই সময় এই স্টেশনটি "কলকাতা(শিয়ালদহ)-কুষ্টিয়া লাইন" এর অংশ ছিল। ১৮৮২-১৮৮৪ সালের মাঝে রানাঘাট-বনগাঁ লাইন তৈরি করে "সেন্ট্রাল বেঙ্গল রেলওয়ে"। ১৯০০ সালের দিকে লালগোলা লাইন তৈরি করা হয়।
রানাঘাট স্টেশন থেকে প্রথম দিকে কয়লাচালিত রেলগাড়ি চলাচল করত। অনেক পরে ১৯৬৩ সালের দিকে শিয়ালদহ-রানাঘাট ও রানাঘাট-বনগাঁ লাইনে বিদ্যুৎচালিত ট্রেন চলাচল শুরু করে। ১৯৯৫-২০০০ সালে রানাঘাট-গেদে শাখায় বিদ্যুতায়ন করা হয়।


title: রাণাঘাট রেলওয়ে স্টেশন

text: রানাঘাট স্টেশনে ৭ টি প্লাটফর্ম রয়েছে।এছাড়া এখানে পণ্যবাহী রেলগাড়ির পণ্যদ্রব্য ওঠানো-নামানোর ব্যবস্থা রয়েছে। এখানে একটি নতুন ওয়াগন মেরামতি কেন্দ্র খোলা হয়েছে। এখান থেকে সংরক্ষিত ও অসংরক্ষিত দুপ্রকার টিকিট সংগ্রহ করতে পারেন রেলযাত্রীরা।শিয়ালদাহ - লালগোলা ভাগীরথী এক্সপ্রেস , কলকাতা - লালগোলা হাজারদুয়ারী এক্সপ্রেস ও ধনধান্যে এক্সপ্রেস এই স্টেশনে আগমন - প্রস্থান করে।


title: জিরো ওনো (পাচক)

text: ওনোর জন্ম হয়েছিলো জাপানের শিযুওকা প্রিফেকচারের শিযুওকা শহরে (বর্তমানে হামামাৎসু)। সাত বছর বয়স থেকেই তিনি শিযুওকার একটি স্থানীয় রেস্তোরাঁয় কাজ শুরু করেছিলেন। পরবর্তীতে ওনো টোকিও পাড়ি জমান এবং একজন শিক্ষানবিস সুশি পাচক হিসেবে কাজ শুরু করেন। ১৯৫১ সালে তিনি একজন সুশি পাচক হিসেবে কর্মজীবন শুরু করেন এবং ১৯৬৫ সালে তিনি টোকিওর গিনযায় তার নিজের রেস্তোরাঁ, সুকিয়াবাশি জিরো চালু করেন।


title: জিরো ওনো (পাচক)

text: ওনোর দুটি ছেলে আছে, ইয়োশিকাযু ওনো এবং তাকাশি ওনো; যাদের দুজনই পেশায় সুশি পাচক। তারা ছোট ছেলে তাকাশির নিজস্ব মিশেলিন-তারকাবাহী রেস্তোরাঁ রয়েছে। জিরো ওনো-কে নিয়ে ডেভিস গেল্ব ২০১১ সালের "জিরো ড্রিমস অফ সুশি" নামে একটি তথ্যচিত্র নির্মাণ করেন। ওনো মাত্রাতিরিক্ত মৎস আরোহন নিয়ে দুশ্চিন্তাগ্রস্ত কারণ তিনি মনে করেন এটি ঐতিহাসিক সুশির মূল উপকরণ হারিয়ে যাওয়ার কারণ হবে।


title: জিরো ওনো (পাচক)

text: ওনো তার সুকিয়াবাশি জিরোতে শিনযো আবে ও বারাক ওবামাকে সুশি পরিবেশন করেছেন। তার সুশি সম্পর্কে ওবামা মন্তব্য, “আমার জন্ম হাওয়াইয়ে এবং আমি প্রচুর সুশি খেয়েছি, কিন্তু এখানে খাওয়া সুশিটা হচ্ছে আমার জীবনের সর্বশ্রেষ্ঠ সুশি।”


title: বনগাঁ পৌরসভা

text: বনগাঁ পৌরসভা বনগাঁ শহরকে নিয়ে গড়ে উঠেছে।এটি বনগাঁ শহরে পৌরশাসনে নিযুক্ত।পৌরসভাটির মোট আয়তন ১৪.২৭৪ বর্গ কিলোমিটারের কিছু বেশি।এই পৌরসভায় মোট ১ লক্ষ ১০ হাজারের ৬৬৮ জন মানুষ বসবাস করেন (২০১১)।পৌরসভা এলাকার মাঝ দিয়ে ইছামতি নদী প্রবাহিত হয়ে পৌরসভাটিকে দুই ভাগে ভাগ করেছে।বনগাঁ পৌরসভাটি বাংলাদেশ সীমান্ত ও পেট্রাপোল থেকে ৩ কিলোমিটার দূরে অবস্থিত।


title: বনগাঁ পৌরসভা

text:
পৌরসভাটির নিজস্ব পৌরভবন রয়েছে।দমকল বাহিনী,নিকাশি বিভাগ এর কর্মী বাহিনী ,পানীয় জলের ব্যবস্থা রয়েছে। প্রতিটি বাড়ি পানীয় জল পৌঁছে দেবার উদ্যোগ নেওয়া হয়েছে।বর্তমানে পৌর এলাকার নিকাশি ব্যবস্থার (২০১৫-২০১৬) উন্নয়নে বিশেষ জোর দেওয়া হয়েছে।
বনগাঁ পৌরসভার নিজস্ব ৭ টি স্বাস্থ্যকেন্দ্র ও ১ টি ডায়গনস্টিক সেন্টার রয়েছে।


title: বনগাঁ পৌরসভা

text: পৌরসভাটি যোগাযোগ ব্যবস্থায় যথেষ্ট উন্নত।এই পৌরসভার মধ্য দিয়ে চলে গেছে এনএইচ৩৫ বা যশোর রোড।এছাড়া এসএইচ ১ বা বনগাঁ-চাকদহ রোড,চাঁদা রোড প্রভৃতি।পৌরসভার অধীনস্থ প্রায় প্রতিটি রাস্তা পিচ দিয়ে পাকা করা হয়েছে বা কংক্রিট দিয়ে ঢালাই করা হয়েছে।এখান থেকে বনগাঁ-বাগদা,বনগাঁ-দক্ষিনেশ্বর,বনগাঁ-দীঘা,বনগাঁ দত্তফুলিয়া ও বনগাঁ-চাকদহ রুটে বাস চলাচল করে।বনগাঁ রেলওয়ে স্টেশন থেকে কলকাতা ও রাণাঘাট এর সঙ্গে যোগাযোগ সাধিত হয়।


title: বনগাঁ পৌরসভা

text: বনগাঁ পৌরসভা মোট ২২ টি ওয়ার্ড নিয়ে গঠিত।এই ওয়ার্ডগুলি ইছামতি নদীর দুপারে মতিগঞ্জ,থানার মোড় , স্টেশন রোড প্রভৃতি এলাকায় ছড়িয়ে রয়েছে।


title: ড্রাফটিং

text: যন্ত্র বা প্রোডাক্ট এর উৎপাদনের সুবিধার জন্য ড্রাফটিং প্রযুক্তি ব্যবহৃত করা হয়৷ এ' ক্ষেত্রে কম্পিউটার দ্বারা কোন মডেলের বিভিন্ন দৃৃষ্টিকোণ থেকে মাপ সহ ছবি প্রতিস্থাপিত করা হয় ৷ বর্তমানে বেশীরভাগ উৎপাদনগত প্রকৌশলগত কারখানাসমূহ এই প্রযুক্তির ব্যবহার করে থাকে৷ ফলস্বরূপ নির্ভুল ও উন্নতমানের পণ্য পাওয়া সহজ হয়৷


title: ২০১৬ চট্টগ্রাম সার কারখানা দুর্ঘটনা

text: ২০১৬ চট্টগ্রাম সার কারখানা দুর্ঘটনা বলতে ২০১৬ সালের ২২ আগস্ট বাংলাদেশের চট্টগ্রামে ডিএপি (ডাই-অ্যামোনিয়াম ফসফেট) ফার্টিলাইজার কোম্পানি লিমিটেডের কারখানায় সংঘটিত দুর্ঘটনাকে নির্দেশ করে।


title: ২০১৬ চট্টগ্রাম সার কারখানা দুর্ঘটনা

text: গ্যাসে আক্রান্ত হয়ে ৩৫ জন হাসপাতালে ভর্তি হয়েছে।


title: ২০১৬ চট্টগ্রাম সার কারখানা দুর্ঘটনা

text: অ্যামোনিয়া গ্যাস মানুষের জন্য ততটা ক্ষতিকর নয়; তবে এটি পরিবেশের জন্য ক্ষতিকর।


title: নক্রচরিত

text: নক্রচরিত হল নারায়ণ গঙ্গোপাধ্যায় রচিত একটি বিখ্যাত ছোটগল্প। দ্বিতীয় বিশ্বযুদ্ধকালীন বাংলার গ্রামীন সমাজের পটভূমিতে রচিত এই ছোটগল্পের মুখ্যচরিত্র "নিশিকান্ত কর্মকার" একজন গ্রামীন মহাজন। চরিত্রে সে সত্যি সত্যিই নক্র (কুমীর) স্বরূপ। বাইরে তার ভেক পরম বৈষ্ণবের, অথচ ভিতরে ভিতরে টাকার জন্য সে করে না এমন কাজ নেই। লেখকের মরমী কলমে তীব্র ব্যঙ্গের সাথে এই গল্পে নিশিকান্তের কাহিনীর মধ্য দিয়ে পরতে পরতে উঠে এসেছে মজুতদার ব্যবসায়ীদের কীর্তিকলাপ ও চরিত্র। '৪২ থেকে '৪৫ সালের বাংলার ভয়াবহ মন্বন্তরের চিত্রও ধরা পড়েছে এই গল্পের পটভূমিতে, "মতি পাল" ও তার "বউ"-এর মৃত্যু ও তাকে কেন্দ্র করে "চৌকিদারের" কথাবার্তায়। এই মন্বন্তরের কারণ হিসেবে মজুতদারী ও ব্যবসায়ীদের মুনাফালোভ যে কী ভূমিকা পালন করেছিল, তারও ঈঙ্গিতবাহী এই গল্প। গল্প যত শেষের দিকে এগোয়, ততই "নিশিকান্তর" মনে চেপে বসে এক অজানা আতঙ্ক, মুনাফার লোভে তার ঘৃণ্য কীর্তিকলাপ তলে তলে কোন্ সামাজিক প্রতিহিংসার জন্ম দিয়ে চলেছে, সেই আতঙ্কে তার অবচেতন হয়ে ওঠে শিহরিত। সুস্পষ্ট বামপন্থী সমাজচেতনায় ঋদ্ধ এই গল্পটি ছোটগল্পকার হিসেবে নারায়ণ গঙ্গোপাধ্যায়ের এক অন্যতম উল্লেখযোগ্য সৃষ্টি।


title: নক্রচরিত

text: এই ছোটগল্পটির পটভূমি দ্বিতীয় বিশ্বযুদ্ধকালীন মন্বন্তরের মুখোমুখি দাঁড়ানো অস্থির গ্রামীন বঙ্গসমাজ। গল্পটি লেখাও হয়েছিল যতদূরসম্ভব এই সময়েই, '৪২ সাল বা তারপর। গল্পটি প্রথম প্রকাশিত হয় "যুগান্তর" পত্রিকায়; পরবর্তীকালে গল্পটি লেখকের "ভাঙাবন্দর" ছোটগল্পগ্রন্থের অন্তর্ভুক্ত হয়।


title: নক্রচরিত

text:
এই ছোট গল্পে আলাদা হয়ে উঠে আসা চরিত্রের সংখ্যা ছয়টি। এদের মধ্যে মূল চরিত্র "নিশিকান্ত কর্মকার"। এছাড়া আরও দু'টি প্রধান চরিত্র "বিশাখা" ও "ইব্রাহিম দারোগা"। আরও তিনটি তুলনামূলক অপ্রধান চরিত্র হল "মদন", "যোগী" ও "চৌকিদার"। এদের সম্পর্কে নীচে সংক্ষেপে আলোচনা করা হল -
নিশিকান্ত কর্মকার - গল্পের কেন্দ্রীয় চরিত্র। সমগ্র গল্পটি একে ঘিরেই আবর্তিত হয়। তার নামই ("নিশিকান্ত" = "নিশির" মতো "কান্ত" যাহার) তার চরিত্রের ঈঙ্গিতবাহী। সে একাধারে কাপড়ের ও সোনারূপার ব্যবসায়ী, চালের আড়ৎদার, মজুতদার, গোলাপাড়া হাটের জাঁদরেল মহাজন; আবার একই সাথে গোলাপাড়া ইউনিয়ন বোর্ডের প্রেসিডেন্টও সে। বাহ্যিক আচারে সে পরম বৈষ্ণব। কিন্তু রাতের আঁধারে ডাকাতদলের লুঠের মালের গোপন ক্রেতাও সেই। এমনকী তাদেরকেও ঠকাতে তার হাত কাঁপে না। আসল সোনাকে গিলটি বলে বেমালুম সে তাদেরকেও অনেক কম টাকা দেয়। বুঝেও কিছু করার থাকে না দুর্দান্ত ডাকাতদেরও। কারণ তাদের লুঠের মালের এমন নিশ্চিন্ত ও বিশ্বস্ত ক্রেতা খুঁজে পাওয়া ভার। তারউপর সদর থানার "ইব্রাহিম দারোগার" সাথে "নিশির" বিশেষ খাতিরের কথাও তাদের ভালো মতোই জানা। পঞ্চাশের মন্বন্তর। সামান্য খাবারের অভাবে যেখানে "মতি পাল" বা তার বউ'এর মতো অসংখ্য মানুষ মারা পড়ছে, সেখানেও তার আড়ৎ'এ আটশ মণ চাল মজুত। বারো টাকা মণের চাল বর্ষার সময় অন্তত চল্লিশ টাকা দরে ছাড়ার পরিকল্পনা "নিশির"। যুদ্ধের বাজারে অত দাম দিয়েও চাল কেনার দালালের যে অভাব নেই তাও তার বিলক্ষণ জানা। কিন্তু এতদ্‌সত্ত্বেও রাতের অন্ধকার তার অস্বস্তির কারণ। ঘুমোতে পারে না সে সারারাত। গাছের পাতার সামান্য খসখস শব্দও তাকে সতর্ক করে তোলে। তার লোহার সিন্দুকের ঝকঝকে হাতল ও হবসের তালা অন্ধকারের মধ্যেও প্রতিমুহূর্তে তার চোখে ঝিকিয়ে ওঠে। বরং দিনের আলো তার কাছে অনেক বেশি নিশ্চিন্তির আশ্রয়। প্রাকপ্রত্যুষের নামগান ও কীর্তনের আসর তার ভক্তিভাবকে জাগিয়ে তোলে। তবু ইউনিয়ন বোর্ডের প্রেসিডেন্ট হিসেবে তাকে সে ভাবময় কীর্তনের আসর ছেড়েও বিরক্তিকর কর্তব্যের খাতিরে চৌকিদারের সাথে যেতে হয় না খেয়ে মরা "মতি পাল ও তার বউ"এর মৃতদেহ দেখতে। যেকোনও অপঘাতে মৃত্যুর সদরে সরেজমিন রিপোর্ট পাঠানোর দায়িত্ব যে তারই। কিন্তু পরনের একমাত্র কাপড় পেঁচিয়ে আত্মঘাতী "মতি পালের বউ"এর ঝুলন্ত উলঙ্গ মৃতদেহ দেখে শিউরে ওঠে সে; বিবমিষা জাগ্রত হয়; ফিরে আসার সমগ্র পথটা তার মনে হতে থাকে, এই বুঝি হাজারে হাজারে নিরন্ন শীর্ণকায় প্রেতাত্মা তাকে ঘিরে ধরে কৈফিয়ৎ দাবি করে বসে। তার মানসচক্ষে ভেসে ওঠে একটা গরুর পচা গলিত শব আগলে বসে থাকা একটা ঘেয়ো কুকুরের তারস্বরে চিৎকার - এই গা রি রি করা ঘৃণ্য ইমপ্রেশনটি তুলে ধরেই গল্পটি পৌঁছয় তার উপসংহারে।
অধ্যাপক জগদীশ ভট্টাচার্য কথাসাহিত্যিক নারায়ণ গঙ্গোপাধ্যায় সম্বন্ধে বলতে গিয়ে বলেছেন, "[তিনি] সমসাময়িক যুগের প্রতিনিধিস্থানীয় শিল্পী। ... মহাযুদ্ধ ও মন্বন্তরের পটভূমিতে তাঁর বিকাশ।" ১৩৬২ খ্রিস্টাব্দে প্রকাশিত "নারায়ণ গঙ্গোপাধ্যায়ের শ্রেষ্ঠ গল্প"-এর ভূমিকায় নারায়ণ গঙ্গোপাধ্যায়ের একাধিক ছোট গল্পের পটভূমি ও বিষয়বস্তু সম্পর্কে তিনি লিখেছেন -
"নক্রচরিত" এই পটভূমিতেই রচিত একটি গল্প। গোপাদত্ত ভৌমিকের ভাষায় "কীভাবে মানুষের দুর্নিবার লোভ লেলিহান শিখায় জ্বলে উঠে দুর্ভিক্ষকে ভয়ংকর আকৃতি দিল" তারই এক খণ্ড কিন্তু জীবন্ত চিত্র ধরা পড়েছে এই ছোটগল্পের পরিসরে। "গ্রামের ক্ষমতার কেন্দ্রে কারা, কীভাবে গড়ে ওঠে তাদের শক্তির ভিত, নিশি কর্মকার সেই চিরকালের আর্কিটাইপ। একদিকে আমরা এইগল্পে পাই, মুনাফাখোর কালোবাজারি-অপরাধী-পুলিশের ত্র্যহস্পর্শ্ব কীভাবে গ্রামবাংলায় এক দুর্নীতিপরায়ণ কিন্তু সর্বগ্রাসী ক্ষমতাকেন্দ্র গড়ে তোলে, যা স্বাভাবিক জনজীবনের ভিতকেই টলিয়ে দেয়, অথচ তার বিরুদ্ধে সব জেনেও মুখ খোলার সাহস কারোর নেই; অন্যদিকে একইসাথে এই গল্প চিত্রিত করে এই অপরাধী চক্রের নিজস্ব মনোজগত - যেখানে একদিকে যেমন কাজ করে সীমাহীন লোভ-লালসা-অর্থলিপ্সা, অন্যদিকে একই সাথে কাজ করে কুটিল সন্দেহ ও আপাত অমূলক এক ভয়, যা পর্যুদস্ত করে তোলে তাদের নিজেদেরও। তারা এই অপরাধচক্রে পরস্পরের সহযোগী, কিন্তু সে সহযোগিতার মূল নিহিত রয়েছে তাদের নিজস্ব ব্যক্তিস্বার্থ ও নিরুপায়তার মধ্যেই। নাহলে পরস্পরের বিরুদ্ধে ফণা তুলতে ভাববে না তারা একমুহূর্তও। "মদন" তাই "নিশির" উপর রাগে দাঁত কিড়িমিড় করে ওঠে, "নিশি" চোরের উপর বাটপারির তত্ত্ব আউড়ে তাকে বেমালুম ঠকায়, "ইব্রাহিম দারোগা" "নিশির" গুদামে বেআইনি চাল মজুত থাকার খবর যে তার জানা, তার উল্লেখ করে "নিশির" কাছ থেকে নোটের তাড়া আদায় করে, "বিশাখা" "নিশিকে" মনে করিয়ে দেয়, "ইব্রাহিম দারোগার" সাথে তার নিরুপদ্রব সম্পর্কের জোরেই "নিশির" হাতে এখনও দড়ি ওঠেনি। আবার পাশাপাশি ডাকাতদলে নতুন নাম লেখানো "যোগীর" চরিত্র তুলে এনে লেখক "নিশির" মতো কালোবাজারের কারবারিদের মুখে একধরনের তুলনামূলক আলোকপাতও করেন। আমরা সেখানে দেখি, এমনকী "যোগীর" মতো রক্তলোলুপ সরাসরি ডাকাতের মধ্যেও যেটুকু মনুষ্যাবেগে্র অবশেষ রয়ে গেছে, "নিশিদের" মতো মুনাফাখোরদের মধ্যে সেটুকুও আর অবশিষ্ট নেই।


title: নক্রচরিত

text: "নক্রচরিত" গল্পে গল্পকথনের ক্ষেত্রে লেখক সাধারণভাবে প্রচলিত ধারারই অনুসারী। গল্পকথক এখানে এক সর্বজ্ঞ দৃষ্টির অধিকারী, যার নিজের অবস্থান গল্পের বাইরে। সেই নিরপেক্ষ, নির্মোহ অবস্থান থেকেই সে চরিত্র ও ঘটনাবলীর বিবরণ আমাদের সরবরাহ করে, তার সেই চোখ দিয়েই আমরাও দেখি। তার দৃষ্টির সর্বজ্ঞগামিতার কারণেই কখনও কখনও আমরা চরিত্রদের মনেও প্রবেশের সুযোগ পাই, বিশেষ করে মুখ্য চরিত্র "নিশিকান্ত কর্মকারের" ক্ষেত্রে এ' কথা বিশেষভাবে সত্য (এছাড়া "যোগী" বা "ইব্রাহিম দারোগার" মতো পার্শ্বচরিত্রদের ক্ষেত্রেও অবশ্য এর উদাহরণ আমরা দেখতে পাই)। কিন্তু সাধারণভাবে তার দৃষ্টি বহির্জগতেই সীমাবদ্ধ থাকে, আমরা বিভিন্ন চরিত্র ও ঘটনাবলীকে বাইরে থেকেই অবলোকন করার সুযোগ পাই, তাদের কথোপকথন ও কাজকর্ম দেখেই আমরা তাদের মনের গহনের খবর আঁচ করি। রাতের অতিথি "মদন" ও তার দলবলকে দরজা খুলে দিয়ে একবার ট্রাঙ্ক আর পুঁটলির দিকে তাকিয়ে "নিশি" প্রশ্ন করে "আজকের শিকার?" তার শান্তভাব ও প্রশ্নর ধরন শুধু এই ভয়ঙ্কর লোকগুলোর সাথে তার পূর্ব পরিচয়ের কথাই আমাদের কাছে ফাঁস করে না, তার প্রকৃত চরিত্রের উপরও বেশ কিছুটা আলোকপাতও করে। "বিশাখা" ও "ইব্রাহিম দারোগার" বাইরের বিবরণ ও কথাবার্তাই চরিত্রদু'টোকে আমাদের সামনে জীবন্ত করে তোলে।


title: নক্রচরিত

text: কিন্তু সর্বদাই গল্পকথকের এই অবস্থান নিরপেক্ষ ও নির্মোহ থাকে না, স্থানে স্থানে তাকে অতিক্রমও করে যায় - " - হরে কৃষ্ণ হরে কৃষ্ণ কৃষ্ণ কৃষ্ণ হরে হরে - আসরের চারিদিকে ঘিরে ঘিরে চলছে অসংলগ্ন কীর্তন। অল্পবিস্তর পা টলছে দু-একজনের, শুধু গাঁজা নয়, ভাবের সাগরে নিঃশেষে তলিয়ে যাওয়ার জন্যে কেউ কেউ তাড়িও টেনে এসেছে। একজন এমনভাবে খোলের উপর আক্রমণ চালাচ্ছে যে, দেখে মনে হয় ওটা সে যেমন করে হোক ভাঙবেই - এই তার স্থির সংকল্প। আর একজন ঊর্ধ্ববাহু হয়ে আকাশের দিকে লম্ফপ্রদান করছে, যেন ওপর থেকে কী একটা পেড়ে নামাবে; বোধহয় ভক্তিবৃক্ষের মুক্তিফল।" হরিসভার এই বর্ণনায় কথকের তীব্র শ্লেষ পাঠকের চোখ এড়ায় না।


title: নক্রচরিত

text: এই গল্পে গল্পকথনের আরেক উল্লেখযোগ্য বৈশিষ্ট্য বিভিন্ন চিত্রকল্পের প্রতীকি ব্যবহার। গল্পের একেবারে শুরুতেই আমরা প্রায় অন্ধকার এক ঘরে দেখা পাই "নিশি কর্মকারের", শকুনের মতো তীক্ষ্ণদৃষ্টিতে সে প্রদীপের আলো কমিয়ে রেখে একরকম ইচ্ছাকৃত প্রায়ান্ধকারে বসে জমাখরচের হিসেব মেলাতে ব্যস্ত, আর তার কপালে ফুটে ওঠা সরীসৃপ রেখা। গল্প আরেকটু এগোতেই পাঠকের উপলব্ধি টের পায় এই প্রায়ান্ধকার পরিবেশ, শকুনের মতো তীক্ষ্ণদৃষ্টি, বা কপালের সরীসৃপ রেখা - এসবই প্রতীকি, "নিশি কর্মকারের" প্রকৃত চরিত্রের ঈঙ্গিতবাহী। রাতের অন্ধকার ভেদ করে বিনিদ্র "নিশির" কানে আসা গাছের পাতার খসখস শব্দ, ঘাসের মধ্যে দিয়ে সাপের চলার শব্দ বা অন্ধকারের মধ্যেও তার চোখে জ্বলতে থাকা সিন্দুকের ঝকঝকে হাতল ও ভারী হবসের তালা এমনই আরও ক'টি প্রতীকি চিত্রকল্পের উদাহরণ। গল্পটি শেষও হয় এমনই একটি চিত্রকল্পেরই মাধ্যমে, যার তীব্র কষাঘাত পাঠকের মনে এক গা রি রি করে ওঠা ঘৃণার অনুভূতি ছড়িয়ে দিয়ে গল্পটির চূড়ান্ত অভিঘাত সৃষ্টি করে।


title: নক্রচরিত

text:
ছোটগল্পের সংজ্ঞা নির্ধারণ করতে গিয়ে নারায়ণ গঙ্গোপাধ্যায় নিজেই বলেছেন -
এর কতগুলো উল্লেখযোগ্য বৈশিষ্ট্য হল দ্রুত সূচনা, মিতভাষিতা, ভাবের একমুখিতা ও ইঙ্গিতপূর্ণ ব্যঞ্জনাময় পরিসমাপ্তি। সেই হিসেবে নারায়ণ গঙ্গোপাধ্যায়ের "নক্রচরিত" অবশ্যই একটি সার্থক ছোটগল্প। এর সূচনা আকস্মিক, শুরুতেই গভীর রাতে প্রায়ান্ধকার ঘরে গভীর মনোযোগের সাথে জমাখরচের হিসেবে রত "নিশিকে" এনে দাঁড় করায় তা ফোকাসে। এরপরে "নিশিকে" ঘিরেই আবর্তিত হয়ে চলে কাহিনী, অন্যান্য চরিত্ররা আসে, তবে পার্শ্বচরিত্র হিসেবেই, পাঠকের মনোযোগের কেন্দ্রবিন্দু থেকে যায় "নিশিই"। তার লোভ, সন্দেহ, ঈর্ষা, হতাশা, মুনাফাসর্বস্বতা, ধর্মের মেকি মুখোশ - সবমিলে তাকে কেন্দ্র করেই এগিয়ে চলে গল্প তার ক্লাইম্যাক্সের দিকে, যা আসে গল্পের একেবারে শেষে, একটি ইঙ্গিতপূর্ণ ব্যঞ্জনাময় চিত্রকল্পেরই মাধ্যমে। একটি গরুর গলা শবকে আগলে বসে থাকা একটি ঘেয়ো কুকুরের তারস্বরে চিৎকারের গা ঘিনঘিনে চিত্রকল্পটিতে আমরা স্বতস্ফূর্তভাবেই চিনে নিতে পারি দুর্ভিক্ষের বাজারেও আড়তে গোপনে চাল মজুত করে রেখে দাম বাড়ার আশায় তা পচিয়ে নষ্ট করা কালোবাজারিদের প্রতিনিধি "নিশিকে"। লেখকের কলম থেমে যায় এখানে এসেই, কিন্তু এই প্রতীতির অভিঘাতটা হয়ে ওঠে এতটাই তীব্র ও দীর্ঘস্থায়ী যে, ঠিক এই বিন্দু থেকেই পাঠকের মনে সঞ্চারিত হয়ে চলে গল্পটি; তার ভাবের একমুখিনতা, মন্বন্তরের আসল কারিগর কালোবাজারি ব্যবসায়ীদের প্রতি তীব্র ঘৃণা সঞ্চারিত হয় পাঠক মনেও।


title: হংসিকা মোতবানী

text: হানসিকা মাতওয়ানি (ইংরেজি: Hansika Motwani; জন্ম: ৯ আগস্ট, ১৯৯১) একজন ভারতীয় চলচ্চিত্র অভিনেত্রী যিনি হিন্দি, তামিল ও তেলুগু চলচ্চিত্রে অভিনয় করেন। শিশুশিল্পী হিসেবে হিন্দি চলচ্চিত্র হাওয়া তে তার প্রথম আত্মপ্রকাশ। কোই মিল গয়া, আবরা কা ডাবরা এবং জাগো(২০০৪ হিন্দি চলচ্চিত্র) তে তিনি শিশুশিল্পী হিসেবে অভিনয় করেছেন। হানসিকা দেসামুদুরু তামিল চলচ্চিত্রের মাধ্যমে অভিনয় জীবনে খ্যাতি পান। দেসামুদুরু চলচ্চিত্রে তাঁর অসাধারণ অভিনয়ের জন্যে তিনি ফিল্ম ফেয়ার সেরা অভিনেত্রী (নবাগত) - সাউথ অর্জন করেন। পরবর্তীতে তিনি কান্ত্রি, মাসকা সহ আরও বেশ কয়েকটি বড় বাজেটের চলচ্চিত্রে অভিনয় করেন। তিনি মাপ্পিল্লাই চলচ্চিত্রের মাধ্যমে তেলুগু চলচ্চিত্রে অভিনয় শুরু করেন। পরবর্তীতে তিনি ভেলায়ুধাম, অরু কাল অরু কান্নাডি, থিয়া ভেলাই সেইয়ানুম কুমারু ও মান কারাতে সহ বেশ কিছু চলচ্চিত্রে অভিনয় করেন।


title: হংসিকা মোতবানী

text: হানসিকা মাতওয়ানি'র বাবা প্রদীপ মাতওয়ানি, পেশায় ব্যবসায়ী এবং মা মোনা মাতওয়ানি পেশায় ত্বক-বিশেষজ্ঞ। তাঁর ভাই প্রশান্ত মাতওয়ানি। তার মাতৃভাষা হল সিন্ধি, এবং সে একজন বৌদ্ধ ধর্ম অনুসারী। তিনি তাঁর শিক্ষা জীবন শুরু করেন পদার ইন্টারন্যাশনাল স্কুল এর মাধ্যমে এবং পরবর্তীতে ইন্টারন্যাশনাল কারিকুলাম স্কুল-এ ভর্তি হন।


title: হংসিকা মোতবানী

text: হানসিকা "চেন্নাই টারন্স পিঙ্ক" এর ব্র্যান্ড এ্যাম্বাসেডর হিসেবে দায়িত্ব পালন শুরু করেন, এটি মুলত স্তন ক্যানসার সম্পর্কিত জনসচেতনতামুলক ক্যাম্পেইন।


title: প্রতি-অংশ অঙ্কানুপাত

text: বিজ্ঞান ও প্রকৌশলে প্রতি-অংশ অঙ্কানুপাত হল মোল ভগ্নাংশ, ভর ভগ্নাংশ ইত্যাদি বিভিন্ন মাত্রাহীন রাশির পরিমাপের জন্য ব্যবহৃত কয়েকটা ছদ্ম একক। ভগ্নাংশ সর্বদা দুটি রাশির অনুপাত হওয়ায় তা নিজস্ব এককবিহীন একটি বিশুদ্ধ সংখ্যামাত্র। প্রতি...অংশ হিসেবে সর্বাধিক ব্যবহৃত হয় পিপিএম (পার্টস পার মিলিয়ন বা প্রতি মিলিয়ন অংশ বা প্রতি দশ লক্ষাংশ, ), পিপিবি (পার্টস পার বিলিয়ন বা প্রতি বিলিয়ন অংশ বা প্রতি শতকোটি অংশ, ), পিপিটি (পার্টস পার ট্রিলিয়ন বা প্রতি ট্রিলিয়ন অংশ বা প্রতি লক্ষকোটি অংশ, ) এবং পিপিকিউ (পার্টস পার কোয়াড্রিলিয়ন বা প্রতি কোয়াড্রিলিয়ন অংশ বা প্রতি দশ কোটি কোটি অংশ, )।